Diari Oficial de la Generalitat Valenciana


Sumari del DOGV 9355, del 06-06-2022 (2022/4221)

DECRET 52/2022, de 13 de maig, del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superiors en Coordinació d'Emergències i Protecció Civil.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/05/13/52/dof/vci/html**

### Dades del document

Número de DOGV
:   9355

Data del DOGV
:   06-06-2022

Secció del DOGV
:   I. DISPOSICIONS GENERALS

Número del document
:   2022/4221


Data del document
:   13-05-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * planificació educativa
    * legislació
    * títol d'estudis
    * centre d'ensenyament

DECRET 52/2022, de 13 de maig, del Consell, pel qual s'estableix per a la Comunitat Valenciana el currículum del cicle formatiu de grau superior corresponent al títol de tècnic o tècnica superiors en Coordinació d'Emergències i Protecció Civil. [2022/4221]  
Índex  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòduls professionals: Formació en centres de treball i Projecte de coordinació d'emergències i protecció civil  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres  
Article 9. Requisits dels centres per a impartir aquests ensenyaments  
Article 10. Avaluació, promoció i acreditació  
Article 11. Adaptació als distints tipus i destinataris de l'oferta educativa  
Disposició addicional primera. Calendari d'implantació  
Disposició addicional segona. Acreditació del professorat de centres privats o públics de titularitat diferent de l'Administració educativa  
Disposició addicional tercera. Incidència en les dotacions de despesa  
Disposició transitòria única. Efectes acadèmics.  
Disposició derogatòria única. Derogació normativa  
Disposició final primera. Aplicació i desplegament  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària dels mòduls professionals  
Annex III. Professorat  
Annex IV. Currículum dels mòduls professionals: Anglés tècnic I-S i II-S  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana, estableix en l'article 53 que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article vint-i-set de la Constitució Espanyola i en les lleis orgàniques que, conforme a l'apartat u del seu article vuitanta-u, la desenvolupen.  
Una vegada aprovat i publicat en el Boletín Oficial del Estado el Reial decret 906/2013, de 22 de novembre, pel qual s'estableix el títol de Tècnic Superior en Coordinació d'Emergències i Protecció Civil i se'n fixen els ensenyaments mínims, els continguts bàsics del qual representen el 50 per cent de la durada total del currículum d'aquest cicle formatiu, establida en 2000 hores, en virtut del que disposa l'article 10 apartats 1 i 2 de la Llei orgànica 5/2002, de 19 de juny, de les Qualificacions i de la Formació Professional; els articles 6.2, 6.3, 39.4 i 39.6 de la Llei orgànica 2/2006, de 3 de maig, d'Educació; i el Capítol I del Títol I del Reial decret 1.147/2011, de 29 de juliol, pel qual s'estableix l'ordenació de la formació professional del sistema educatiu, tenint en compte els aspectes definits en la normativa anteriorment mencionada, escau establir el currículum complet d'aquests nous ensenyaments de Formació Professional inicial vinculats al títol esmentat en l'àmbit d'aquesta Comunitat Autònoma, ampliant i contextualitzant els continguts dels mòduls professionals, respectant el perfil professional d'aquest, per a donar resposta als reptes i a les circumstàncies actuals del sistema educatiu i laboral.  
La present norma s'ha elaborat de manera coherent, amb la normativa estatal, de la Unió Europea i la de la Comunitat Valenciana, amb la intenció de mantindre un marc normatiu estable, predictible, integrat i clar, donant compliment amb això al principi de seguretat jurídica.  
  
Es completa així eficaçment i eficientment, el marc legal establit pel Reial decret 906/2013, de 22 de novembre, que estableix l'esmentat títol i els seus ensenyaments mínims, introduint la regulació adequada i imprescindible, que estableix les obligacions necessàries a fi d'atendre l'objectiu que es pretén aconseguir, seguint el principi de proporcionalitat.  
En aplicació del principi de transparència, s'ha donat publicitat a la iniciativa normativa i als documents propis del procés d'elaboració, s'ha sotmés l'expedient a informació i audiència pública, i s'ha publicat l'anunci corresponent en el Diari Oficial de la Generalitat Valenciana en compliment de l'article 133 de la Llei 39/2015, d'1 d'octubre, del procediment administratiu comú de les administracions públiques.  
  
S'ha prestat especial atenció a les àrees prioritàries definides per la disposició addicional tercera de la Llei orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de Tècnic o Tècnica en Prevenció de Riscos Laborals, Nivell Bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels Serveis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Aquest currículum requereix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
Fent ús de les competències de l'article 53 de l'Estatut d'Autonomia de la Comunitat Valenciana, oït el Consell Valencià de Formació Professional, consultats els agents socials, a proposta del conseller d'Educació, Cultura i Esport, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 13 de maig de 2022,  
  
DECRETE  
  
Article 1. Objecte i àmbit d'aplicació  
1. El present decret té per objecte establir el currículum del cicle formatiu de grau superior vinculat al títol de Tècnic o Tècnica Superior en Coordinació d'Emergències i Protecció Civil, tenint en compte les característiques socioproductives, laborals i educatives de la Comunitat Valenciana. A aquests efectes, la identificació del títol, el perfil professional que ve expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es defineixen en el títol de Tècnic o Tècnica Superior en Coordinació d'Emergències i Protecció Civil, determinat en el Reial decret 906/2013, de 22 de novembre, pel qual s'estableix el mencionat títol i els seus ensenyaments mínims.  
  
2. El que disposa aquest decret serà aplicable en els centres docents que desenvolupen els ensenyaments del cicle formatiu de grau superior de Tècnic o Tècnica Superior en Coordinació d'Emergències i Protecció Civil, ubicats en l'àmbit territorial de la Comunitat Valenciana.  
  
  
Article 2. Currículum  
1. La duració total del currículum d'aquest cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals i els objectius dels dits mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'estableixen per a cada un en el Reial decret 906/2013, de 22 de novembre.  
3. Els continguts i la càrrega lectiva completa d'aquests mòduls professionals s'estableixen en l'annex I del present decret.  
  
Article 3. Organització i distribució horària  
La impartició dels mòduls professionals d'aquest cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II del present decret.  
  
Article 4. Mòduls professionals: Formació en centres de treball i Projecte de coordinació d'emergències i protecció civil  
1. El mòdul professional de Formació en centres de treball es realitzarà, amb caràcter general, en el tercer trimestre del segon curs.  
2. El mòdul professional de Projecte de coordinació d'emergències i protecció civil consistirà en la realització individual d'un projecte de caràcter integrador i complementari de la resta dels mòduls professionals que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenvoluparà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en centres de treball. El desenvolupament i seguiment d'aquest mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'aquests.  
  
Article 5. Espais i equipament  
1. Els espais mínims que han de reunir els centres educatius per a permetre el desenvolupament dels ensenyaments d'aquest cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'aquest decret.  
2. Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyament a l'alumnat segons el sistema de qualitat adoptat, haurà de complir les condicions següents:  
a) Els equips, màquines i material anàleg que s'empre disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables  
b) La seua quantitat i característiques haurà d'estar en funció del nombre del alumnat i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais mencionats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de grau superior en Coordinació d'Emergències i Protecció Civil indicats en el punt 2 de l'article 2 del present decret segons el que preveu la normativa estatal de caràcter bàsic, són els establits actualment en l'annex III A) del Reial decret 906/2013, de 22 de novembre, i en l'annex III del present decret es determinen les especialitats i, si és el cas, els requisits de formació inicial del professorat amb atribució docent en el mòdul professional d'Anglés tècnic inclòs en l'article 7.  
  
2. Per tal de garantir la qualitat d'aquests ensenyaments, per a poder impartir els mòduls professionals que conformen el cicle formatiu, el professorat dels centres docents no pertanyents a l'administració educativa, ubicats en l'àmbit territorial de la Comunitat, han de posseir la corresponent titulació acadèmica que s'indica en l'annex VI del present decret i a més acreditar la formació pedagògica i didàctica a què fa referència l'article 100.2 de la Llei orgànica 2/2006, de 3 de maig, d'Educació (LOE). La titulació acadèmica universitària requerida s'adaptarà a la seua equivalència de grau / màster universitari. En tot cas, s'exigirà que els ensenyaments conduents a les titulacions esmentades engloben els objectius dels mòduls professionals i, si aquests objectius no hi estan inclosos, a més de la titulació haurà d'acreditar-se, mitjançant «certificació», una experiència laboral de, almenys, tres anys en el sector vinculat a la família professional, realitzant activitats productives en empreses relacionades implícitament amb els resultats d'aprenentatge.  
3. En relació al professorat especialista haurà de posseir els requisits indicats en els apartats 3, 4 i 5 de l'article 12 del mencionat del Reial decret 906/2013, de 22 de novembre, en el cas de la competència docència atribuïda a «professor especialista».  
  
Article 7. Docència en anglés  
1. A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'uns altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'aquest cicle formatiu la incorpora la llengua anglesa de manera integrada en dos mòduls professionals entre els que componen la totalitat del cicle formatiu.  
2. Aquests mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana. A fi de garantir que l'ensenyament en anglés s'impartisca en els dos cursos acadèmics del cicle formatiu de manera continuada es triaran mòduls professionals d'ambdós cursos i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la major complexitat que suposa la transmissió i recepció d'ensenyaments en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dues hores per al que es desenvolupe durant el segon curs. A més, el professorat que impartisca els dits mòduls professionals tindrà assignades en el seu horari individual tres hores setmanals de les complementàries al servei del centre per a la seua preparació.  
4. Si no es compleixen les condicions indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desenvoluparan el currículum del cicle formatiu incloent-hi un mòdul d'Anglés tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dues hores setmanals en el segon curs. El currículum d'aquests mòduls d'Anglés tècnic es concreta en l'annex IV.  
  
Article 8. Autonomia dels centres  
1. Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenvolupament dels ensenyaments i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu, i depenent de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en aquest decret, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
2. La conselleria amb competències en aquests ensenyaments de Formació Professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenvolupament del currículum.  
3. Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en aquests ensenyaments de Formació Professional, sense que, en cap cas, s'imposen aportacions a l'alumnat ni exigències per a aquesta.  
  
Article 9. Requisits dels centres per a impartir aquests ensenyaments  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyaments conduents a l'obtenció del títol de Tècnic o Tècnica Superior en Coordinació d'Emergències i Protecció Civil, s'ajustaran al que estableixen la Llei orgànica 2/2006, de 3 de maig, d'Educació, i les normes que la despleguen i, en tot cas, hauran de complir els requisits que s'estableixen en l'article 46 del Reial decret 1147/2011, de 29 de juliol, a més del que s'estableix en el Reial decret 906/2013, de 22 de novembre i normes que el despleguen.  
  
Article 10. Avaluació, promoció i acreditació  
Per a l'avaluació, promoció i acreditació de la formació establida en aquest decret caldrà ajustar-se a les normes que expressament dicte la conselleria amb competències en aquests ensenyaments de Formació Professional.  
  
Article 11. Adaptació als distints tipus i destinataris de l'oferta educativa  
La conselleria amb competències en aquests ensenyaments de Formació Professional podrà realitzar ofertes formatives d'aquest cicle formatiu adaptades a les necessitats específiques de col·lectius desfavorits o amb risc d'exclusió social i adequar els ensenyaments del cicle a les característiques dels diversos tipus d'oferta educativa, a fi d'adaptar-se a les característiques dels destinataris.  
  
  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació del present decret va tindre lloc a partir del curs escolar 2016-2017 per als ensenyaments (mòduls professionals) seqüenciats en el curs primer de l'annex II del present decret, i en el curs 2017-2018 per als ensenyaments (mòduls professionals) seqüenciats en el segon curs del mencionat annex II.  
  
  
Segona. Requisits del professorat de centres privats o públics de titularitat diferent de l'administració educativa  
1. El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'aquest decret, no tinga els requisits acadèmics exigits en l'article 6 del present decret podrà impartir els corresponents mòduls professionals que conformen el present currículum si es troben en el supòsit següent:  
Professorat que haja impartit docència en els centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets, o a falta d'això dotze mesos en períodes continus o discontinus, dins dels quatre cursos anteriors a l'entrada en vigor del present decret, en el mateix mòdul professional inclòs en un cicle formatiu emparat per la LOGSE que siga objecte de la convalidació establida en l'annex IV del Reial decret 906/2013, de 22 de novembre. L'acreditació docent corresponent podrà sol·licitar-se durant un any a l'entrada en vigor del present decret.  
  
2. El procediment que s'ha de seguir per a obtindre l'acreditació docent establida en aquesta disposició addicional serà el següent:  
El professorat que considere reunir els requisits necessaris ho sol·licitarà a la corresponent direcció territorial amb competències en educació, adjuntant la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat anterior d'aquesta disposició addicional.  
3. La persona titular de la direcció territorial, amb un informe previ del seu Servei d'Inspecció d'Educació, elevarà una proposta de resolució davant de l'òrgan administratiu competent en matèria d'ordenació d'aquests ensenyaments de Formació Professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, la persona interessada podrà presentar recurs d'alçada, en el termini d'un mes des de la seua notificació, davant de la secretaria autonòmica de què depenga el mencionat òrgan administratiu competent, aspecte que haurà de constar en la mencionada resolució. Aquestes resolucions quedaran inscrites en un registre creat a aquest efecte.  
  
Tercera. Incidència en les dotacions de despesa  
La implementació i posterior desplegament d'aquest decret haurà de ser atesa amb els mitjans personals i materials de la conselleria competent en aquests ensenyaments de Formació Professional, en la quantia que prevegen els corresponents pressupostos anuals.  
  
  
DISPOSICIÓ TRANSITÒRIA  
  
Única. Efectes acadèmics  
Els efectes acadèmics derivats d'aquest decret s'entendran referits a partir del començament dels processos d'escolarització del curs 2016-2017.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que estableix la present norma.  
  
  
DISPOSICIONS FINALS  
  
Primera. Aplicació i desplegament  
S'autoritza a qui exercisca la titularitat de la conselleria competent en matèria educativa per a dictar totes les disposicions que siguen necessàries per a l'aplicació i desplegament del que disposa el present decret.  
  
Segona. Entrada en vigor  
Aquest decret entrarà en vigor l'endemà de la publicació al Diari Oficial de la Generalitat Valenciana.  
  
València, 13 de maig de 2022  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ I IBÁÑEZ  
  
  
Annex I  
Mòduls professionals  
  
  
1. Mòdul professional: Planificació en Emergències i Protecció Civil.  
  
Codi: 1501.  
Resultats d'aprenentatge i criteris d'avaluació:  
1. Estableix els objectius de plans d'emergències i protecció civil, i analitza els riscos potencials i les comeses específiques de la proposta.  
  
Criteris d'avaluació:  
a) S'ha determinat el propòsit o la missió i les metes més importants del pla per a un àmbit territorial determinat i temps d'actuació, segons la mena d'intervenció i les prescripcions legals i tècniques establides en la legislació vigent.  
b) S'han determinat els riscos potencials de l'àmbit geogràfic d'intervenció d'un pla i s'han analitzat els plans territorials de diversos àmbits i la feblesa o la fortalesa de les seues prescripcions.  
c) S'han determinat les organitzacions de protecció civil vinculades al pla i analitzat les seues competències, l'estructura i les funcions davant de la situació d'emergència donada.  
d) S'ha definit l'àmbit de competència dels plans d'emergències, analitzat la legislació vigent i valorat la regulació competencial segons diferents factors (competències concurrents entre administracions públiques, contradiccions en la normativa vigent de diverses administracions públiques, limitacions i obligacions espacials, temporals, tècniques, entre altres).  
e) S'han identificat les comeses explícites i implícites per a aconseguir l'objectiu del pla i s'han determinat els fonamentals i el nivell de risc acceptable.  
f) S'ha analitzat el temps disponible i la seua distribució i s'ha tingut en compte l'optimització dels recursos disponibles.  
2. Determina les línies d'acció per a aconseguir els objectius dels plans; valora els mitjans disponibles, el temps emprat i els riscos assumits, i proposa alternatives.  
Criteris d'avaluació:  
a) S'han analitzat els factors que incideixen a aconseguir l'objectiu del pla (població, infraestructures, terreny, meteorologia i risc, entre altres).  
b) S'han analitzat les directrius de funcionament dels diversos serveis o grups operatius implicats en les operacions d'emergències.  
  
c) S'han constatat els fets coneguts tant des del punt de vista de la disponibilitat de mitjans i recursos com del risc.  
d) S'han establit les hipòtesis sobre l'evolució de l'emergència i valorat les possibles accions dels intervinents.  
e) S'han definit les línies d'actuació possibles per a aconseguir l'objectiu del pla i s'ha tingut en compte que aquestes han de ser completes, factibles, acceptables, adequades, úniques i flexibles.  
f) S'ha valorat cadascuna de les línies d'acció, s'ha determinat el seu grau d'eficiència en relació al risc i seleccionat les que es consideren més adequades.  
g) S'han comparat les línies d'acció seleccionades, proposat la més adequada per a aconseguir l'objectiu del pla, a partir de l'anàlisi de mitjans disponibles, temps emprat i riscos assumits, entre altres.  
  
3. Determina els mitjans i els recursos, la seua estructura, funcions, sincronització, sistema de comandament i control, i el suport logístic, i analitza funcions, capacitats operatives i mesures de seguretat establides.  
Criteris d'avaluació:  
a) S'han determinat els recursos humans adscrits al pla corresponent en concordança amb l'objectiu que es pretén aconseguir en el pla.  
  
b) S'han establit els mitjans materials i tècnics afectes al pla corresponent en relació amb l'objectiu que es pretén aconseguir.  
c) S'han fixat les mesures de protecció col·lectives i individuals per als damnificats a partir de la caracterització de l'emergència.  
d) S'ha definit el sistema d'alerta i avisos a la població que garantisca la seua protecció davant de l'emergència.  
e) S'ha definit l'estructura operativa i l'assignació de funcions a cada grup intervinent a partir de l'anàlisi de les capacitats operatives dels serveis intervinents.  
f) S'han establit els mecanismes de coordinació en temps i espai dels grups intervinents.  
g) S'ha previst un sistema de comandament i control que satisfaça la conducció de les operacions d'emergència en temps real.  
h) S'ha previst un sistema de suport logístic que assegure l'operativitat i la continuïtat en la intervenció, i s'han tingut en compte l'allotjament, els proveïments de combustible i avituallament, l'assistència sanitària, el manteniment i la reposició d'equips, les eines i els materials, entre altres.  
4. Elabora procediments operatius de resposta davant d'emergències, desenvolupa les mesures dels plans de protecció civil i emergències i optimitza l'aplicació d'aquestes.  
Criteris d'avaluació:  
a) S'han identificat les accions del pla que han de ser protocol·litzades en funció de la seua complexitat i mecanització i normalització potencials per a garantir la immediatesa de la resposta.  
b) S'han definit per a cada protocol, tant si aquests són d'intervenció o d'activació, les actuacions que cal desenvolupar i la seqüència correcta per a poder aplicar-les amb eficiència.  
c) S'han determinat les isòcrones amb els possibles recorreguts òptims i les rutes alternatives per a la resposta dels serveis d'emergència al lloc on es produeix l'incident/accident potencial.  
d) S'ha previst l'organització de la resposta davant de situacions d'emergències classificades.  
e) S'han establit les mesures de seguretat col·lectives i individuals que garantisquen la protecció dels intervinents.  
f) S'han desenvolupat els procediments operatius que conformen el sistema de comandament i control.  
g) S'han desenvolupat els procediments operatius de suport logístic i assegurat el sosteniment de les operacions d'intervenció d'acord amb l'autonomia establida.  
5. Organitza i desenvolupa exercicis i simulacres, i verifica i contrasta l'eficiència dels plans de protecció civil i emergències.  
Criteris d'avaluació:  
a) S'han planejat exercicis i simulacres d'activació de plans i procediments operatius vigents, s'ha redactat el guió o el pla de l'exercici o simulacre, amb la definició de l'objectiu, l'abast, l'equip gestor (direcció, seguretat, avaluació, suport i figurants), els intervinents, l'escenari (àmbit, mitjans i equips, hipòtesi accidental, entre altres) i el pla de seguretat.  
b) S'ha programat el calendari de treball, s'han assignat tasques i terminis als membres de l'equip gestor en la fase de preparació i s'ha establit el cronograma de desenvolupament de les hipòtesis accidentals en la fase d'execució.  
c) S'ha dissenyat el material informatiu i/o formatiu per als participants (equip gestor i intervinents).  
d) S'ha establit el procediment d'avaluació dels intervinents, determinat objectius d'avaluació, nombre d'avaluadors, llocs i formularis d'avaluació (llistes de control d'accions realitzades, cronogrames de control de temps de resposta, fitxes d'observació qualitativa de la resposta tècnica, física i psicològica dels participants, entre altres).  
  
e) S'ha supervisat l'execució de l'exercici o el simulacre planejat i s'ha comprovat que es compleixen les directrius i les especificacions que ha establit el guió o el pla de l'exercici o simulacre (escenaris previstos, pla de seguretat, procediment d'avaluació, responsabilitats assignades, entre altres).  
f) S'ha estimat l'adequació dels mitjans als objectius que preveu l'exercici o el simulacre.  
g) S'han extret conclusions clares i precises sobre la necessitat d'explotar noves tecnologies emergents per a incrementar la capacitat de resposta operativa.  
h) S'han obtingut conclusions clares i precises sobre l'eficàcia de les mesures de seguretat i salut laboral que preveu el pla o el procediment operatiu.  
i) S'han elaborat propostes de millora i actualització dels plans i procediments operatius a partir de les lliçons apreses en l'execució dels exercicis i els simulacres.  
Continguts:  
a) Establiment d'objectius de plans d'emergències i protecció civil:  
  
Tècniques de planificació. La planificació per objectius:  
- Recollida, selecció i anàlisi d'informació.  
- Priorització.  
- Seqüenciació d'objectius.  
Normativa i recomanacions tècniques de planificació de protecció civil i emergències. Legislació:  
- Àmbit internacional. Directiva europea 112  
€ Àmbit nacional. Llei 17/2015 del Sistema Nacional de Protecció Civil. Llei 27/2013, de racionalització i sostenibilitat de l'Administració local.  
- Àmbit autonòmic i local, de caràcter general i específic. Legislació a la Comunitat Valenciana:  
. Llei 13/2010, de protecció civil i gestió d'emergències.  
. Llei 7/2011, dels Serveis de Prevenció, Extinció d'incendis i Salvament de la Comunitat Valenciana.  
Sistema Nacional de Protecció Civil: competències, estructura organitzativa i funcions.  
Serveis vinculats i col·laboradors del sistema.  
Sistemes de protecció civil i emergències en l'àmbit internacional:  
- El mecanisme europeu de protecció civil.  
- L'acció de Nacions Unides per a la prevenció i intervenció en emergències.  
Plans de protecció civil:  
- Tipus i característiques.  
- Elaboració i aprovació.  
- Estructura i contingut. Directrius bàsiques de planificació.  
Plans d'autoprotecció i plans d'emergència interior. Dispositius de risc previsible.  
b) Determinació de línies d'actuació en plans de protecció civil:  
  
Construcció i formulació d'hipòtesis de resposta a les emergències.  
  
Factors de risc en l'entorn. Factors derivats dels incidents d'emergència i protecció civil.  
Tècniques d'estudi i valoració de les respostes a emergències i de la qualitat del servei públic de protecció civil.  
Tècniques per a estudis de viabilitat. Valoració de la cobertura de les hipòtesis elaborades. Nivells de resposta.  
Anàlisi cost-benefici (econòmic i social). Indicadors de risc assumible en emergències i protecció civil.  
c) Determinació d'estructures, mitjans i recursos de plans de protecció civil:  
Mitjans i recursos d'intervenció:  
- Tipus, característiques, capacitats i titularitat.  
- Selecció de mitjans i recursos.  
Tècniques de catalogació de recursos i capacitats de prestació per a protecció civil.  
Mesures de protecció col·lectiva i individual davant dels diferents riscos.  
Sistemes d'alerta i avís d'emergències.  
Grups operatius d'emergències:  
- Tipus, composició i característiques.  
- Estructura organitzativa.  
- Estructura funcional.  
- Determinació de grups operatius d'emergències.  
Mecanismes de coordinació en emergències:  
- Centre de coordinació (CECO). Centres de coordinació d'emergències.  
- Centre de coordinació operativa (CECOP).  
- Centres de coordinació operativa integrats (CECOPI).  
- Centrals de coordinació dels serveis d'Emergència.  
Sistemes de comandament i control.  
Suport logístic en emergències.  
d) Serveis d'Emergència a la Comunitat Valenciana  
Dependència i competències.  
Estructura organitzativa i territorial.  
Centrals de coordinació.  
Convenis i acords de col·laboració.  
e) Elaboració de procediments operatius davant d'emergències:  
Tècniques d'elaboració de procediments tècnics. Identificació de procediments operatius que cal implantar.  
Mètodes de seqüenciació i sincronització d'accions d'intervenció.  
  
Establiment d'estructures operatives adequades a la resposta definida.  
Assignació de funcions i activitats dins dels equips d'intervenció.  
  
Establiment de mesures de control operatiu.  
Implantació de mesures de seguretat operativa.  
Mesures de resolució de contingències del procediment operatiu.  
  
Previsió del suport logístic de la intervenció.  
Determinació de l'estructura de relleus personals i materials.  
Procediments de coordinació amb altres serveis. Mesures de retroalimentació al pla de formació contínua i altres plans.  
L'àmbit d'actuació, plans d'actuació i fitxes operatives incloent-hi:  
  
- Acords i convenis de col·laboració amb entitats externes fora de l'àmbit d'actuació.  
- Plans d'emergència relacionats amb la zona d'influència del treball que s'ha de desenvolupar.  
- Bases de dades de personal, equips o sistemes.  
f) Organització i desenvolupament de simulacres i exercicis de protecció civil:  
Implantació dels plans: Difusió, formació, informació, simulacres.  
Manteniment de l'operativitat.  
  
Exercicis i simulacres. Instruments per al seu desenvolupament i conducció: guió del simulacre, procediments i protocols de conducció, i pla de seguretat.  
Participants: equip de direcció, conducció i suport i intervinents. Característiques principals, requeriments i funcions.  
Formació per a l'actuació en exercicis i simulacres.  
Escenaris d'exercicis i simulacres: elements principals, seguretat i ambientació.  
Tècniques de planificació i gestió de projectes de simulacres.  
Tècniques d'avaluació d'exercicis i simulacres:  
- Llistes d'avaluació.  
- Enquestes.  
- Judicis crítics.  
Tècniques de recollida d'informació.  
Tècniques d'anàlisi de resultats i avaluació de la informació.  
Tècniques de preparació d'informes d'avaluació.  
Informació a la població. Campanyes.  
g) Plans d'emergència a la Comunitat Valenciana.  
Pla Territorial d'Emergència de la Comunitat Valenciana (PTE-CV)  
  
Pla especial davant del risc d'incendis forestals.  
Nevades.  
Risc d'accidents greus.  
Mercaderies perilloses.  
Aeroports  
Risc radiològic  
Pla especial davant del risc sísmic  
Pla especial d'inundacions  
Contaminació marina accidental a la Comunitat Valenciana (PRAMCOVA)  
  
  
2. Mòdul professional: Avaluació de Riscos i Mesures Preventives.  
  
Codi: 1502.  
Resultats d'aprenentatge i criteris d'avaluació:  
1. Avalua riscos naturals en zones determinades, analitza variables de perillositat segons les característiques físiques, poblacionals i històriques dels successos, calcula la dimensió dels possibles riscos.  
  
Criteris d'avaluació:  
a) S'han analitzat els fenòmens perillosos naturals que poden succeir en el terreny de l'àmbit d'estudi, s'han determinat les seues variables de perillositat a partir de l'estudi de la geomorfologia, el medi natural, la climatologia, les fonts documentals sobre catàstrofes històriques i estudis tècnics especialitzats.  
b) S'han analitzat les característiques dels llocs habitats a la zona d'estudi tenint en compte el nombre de pobladors, les característiques de la població i densitat, i s'ha determinat el grau de vulnerabilitat.  
  
c) S'han analitzat les característiques urbanístiques de la zona d'estudi, com ara tipologia, usos, tipus de construcció, vies de comunicació, serveis bàsics urbans, entre altres, i s'ha determinat el grau de vulnerabilitat.  
d) S'han analitzat les característiques mediambientals de la zona d'estudi, com ara espais naturals protegits, presència d'espècies en perill d'extinció, espècies singulars, entre altres, i s'ha determinat el grau de vulnerabilitat.  
e) S'ha avaluat el càlcul de la dimensió del risc a la zona d'estudi en funció dels paràmetres de perillositat i vulnerabilitat.  
f) S'ha elaborat el mapa de riscos naturals del seu territori aplicant sistemes de representació gràfica tipus CAD, SIG, entre altres.  
g) S'han determinat els organismes i les empreses especialitzades per a la realització dels estudis d'anàlisi de riscos naturals en funció de la seua solvència legal i tècnica.  
h) S'han elaborat els plecs de prescripcions tècniques i administratives per a la contractació dels estudis d'anàlisi de riscos naturals, i s'han determinat les clàusules administratives i econòmiques, les metodologies i la precisió necessària de la prestació del servei.  
i) S'ha supervisat l'execució dels treballs i la recepció d'aquests i s'ha comprovat que s'han complit les condicions dels plecs de prescripcions tècniques i administratives.  
2. Avalua riscos tecnològics en zones determinades, analitza variables de perillositat segons les característiques tecnològiques i històriques dels successos, la potencialitat de risc per a la població i calcula la dimensió dels possibles riscos.  
Criteris d'avaluació:  
a) S'han analitzat els successos perillosos tecnològics (químics, nuclears i mercaderies perilloses) que poden ocórrer a la zona de l'àmbit d'estudi i s'han determinat les seues variables de perillositat a partir de l'estudi d'espais i llocs d'emmagatzematge, fabricació i manipulació de substàncies perilloses, estadístiques de sinistralitat del sector, i estudis tècnics especialitzats.  
b) S'han analitzat les característiques dels llocs habitats en la zona d'estudi i s'ha tingut en compte la proximitat a les activitats perilloses i determinat el grau de vulnerabilitat de la població, les infraestructures crítiques i mediambientals.  
c) S'ha calculat la dimensió del risc tecnològic en la zona d'estudi en funció dels paràmetres de gravetat i exposició.  
d) S'han elaborat les bases de dades i els mapes de riscos tecnològics en la zona d'estudi, determinat la distribució espaciotemporal del risc, èpoques de més perill i espais amb més vulnerabilitat.  
  
e) S'han elaborat els mapes de fluxos dels transports de mercaderies perilloses en les seues diferents modalitats (terrestre, marítima i aèria) i s'han aplicat sistemes de representació gràfica tipus SIG, entre altres.  
  
f) S'han mantingut les bases de dades i els mapes de riscos tecnològics en la zona d'estudi i s'han incorporat els nous assentaments industrials i les modificacions dels existents, les variacions de les rutes de trànsit de les mercaderies perilloses i el creixement i el desenvolupament urbanístic.  
g) S'han determinat els organismes i les empreses especialitzades per a la realització dels estudis d'anàlisi de riscos tecnològics en funció de la seua solvència legal i tècnica.  
h) S'han elaborat els plecs de prescripcions tècniques i administratives per a la contractació dels estudis d'anàlisi de riscos tecnològics i s'han determinat les clàusules administratives i econòmiques, les metodologies i la precisió necessària per a la prestació del servei.  
i) S'ha supervisat l'execució dels treballs i la recepció d'aquests i s'ha comprovat que s'han complit les condicions dels plecs de prescripcions tècniques i administratives.  
3. Avalua riscos antròpics en zones determinades, analitza indicadors de perillositat segons les característiques de rutes de tràfic i trànsit, espais naturals i urbans, la història estadística dels successos, i calcula la dimensió dels possibles riscos.  
Criteris d'avaluació:  
a) S'han analitzat els successos perillosos antròpics (accidents de trànsit, grans concentracions humanes, entre altres) que poden ocórrer en la zona de l'àmbit d'estudi i s'han determinat els indicadors de perillositat a partir de l'estudi de l'activitat, les fonts documentals i els estudis tècnics especialitzats.  
b) S'han analitzat les característiques dels espais i els recintes per a esdeveniments de grans concentracions humanes tenint en compte la densitat d'ocupació, els mitjans d'evacuació, les mesures de protecció contra incendis, els mitjans de comunicació i alerta als usuaris, l'accessibilitat dels serveis d'emergència, entre altres, i s'ha determinat el grau de vulnerabilitat de les seues infraestructures i instal·lacions.  
  
c) S'han analitzat les rutes de trànsit (metros urbans, ferrocarril, carretera, marítima i aèria), s'han detectat els seus punts crítics i els indicadors de risc i avaluat les seues mesures de seguretat (vies d'evacuació, senyalització, accessibilitat per als serveis d'emergència, mesures de protecció contra incendis, els mitjans de comunicació i alerta als usuaris, entre altres, i s'ha determinat el grau de vulnerabilitat.  
d) S'ha analitzat el comportament social en situacions de grans concentracions de persones; s'ha contemplat tant la situació de normalitat com la d'emergència, a partir de la mena d'esdeveniment i públic assistent, i s'ha determinat la vulnerabilitat del públic davant d'una situació d'emergència.  
e) S'ha calculat la dimensió del risc antròpic en els àmbits d'estudi en funció de les variables de perillositat dels successos i la vulnerabilitat dels recintes i el públic congregat.  
f) S'han determinat els organismes i les empreses especialitzades per a la realització dels estudis d'anàlisi de riscos antròpics en funció de la seua solvència legal i tècnica.  
g) S'han elaborat els plecs de prescripcions tècniques i administratives per a la contractació dels estudis d'anàlisi de riscos antròpics, s'han determinat les clàusules administratives i econòmiques, les metodologies i la precisió necessària de la prestació del servei.  
h) S'ha supervisat l'execució dels treballs i la recepció d'aquests i s'ha comprovat que s'han complit les condicions dels plecs de prescripcions tècniques i administratives.  
4. Estableix mesures preventives per a la reducció del risc, analitza les investigacions sobre les causes de les emergències, extrau les experiències i valora i justifica les accions per a la seua mitigació.  
Criteris d'avaluació:  
a) S'han proposat mesures preventives estructurals per a la reducció del risc, mitjançant accions per a reduir els successos perillosos (preses de laminació, desviació de llits i consolidació de vessants inestables, entre altres).  
b) S'han proposat mesures preventives no estructurals per a la reducció del risc, mitjançant la reducció dels elements exposats als esdeveniments o als successos perillosos (zonificació territorial i correcció hidrologicoforestal de llits, entre altres) i l'increment de la resiliència de la població davant de les catàstrofes (divulgació de riscos, foment de l'autoprotecció i establiment de sistemes d'avís, entre altres).  
  
c) S'han proposat les mesures correctores que han d'adoptar-se per a la reducció dels riscos en els edificis i les instal·lacions segons el que estableix la normativa de protecció civil sobre la matèria, a partir de l'anàlisi dels plans d'autoprotecció de les activitats potencialment perilloses.  
d) S'han proposat mesures preventives en situació d'emergència per a la reducció dels danys, com ara l'evacuació de la població, el confinament i la informació, entre altres.  
e) S'han proposat les mesures preventives més adequades per a garantir els serveis públics essencials a la població davant dels successos perillosos tecnològics i antròpics associats a l'àmbit d'estudi, en funció de l'anàlisi de riscos realitzada.  
f) S'han analitzat les investigacions sobre les causes de les emergències, s'han extret experiències (lliçons apreses) per a fer una prevenció efectiva i millorar les bases de dades d'històrics de successos.  
  
g) S'han proposat les inspeccions preventives de les activitats potencialment perilloses i del territori, d'acord amb les mesures per a la reducció del risc i amb procediments definits.  
h) S'han realitzat inspeccions preventives de l'efecte de les activitats potencialment perilloses i s'han tingut en compte la senyalització, les vies d'evacuació, els elements de compartimentació i protecció contra el foc, entre altres.  
i) S'ha avaluat la relació cost-benefici de les possibles mesures per a la reducció del risc que es poden adoptar tenint en compte l'optimització i l'eficiència del procediment.  
5. Estableix sistemes de vigilància i alerta per al control de riscos d'origen natural, tecnològic i antròpic, i valora sistemes d'alerta primerenca i comunicació davant d'aquests riscos.  
Criteris d'avaluació:  
a) S'ha proposat el sistema de vigilància per al control dels riscos naturals (volcans, sismes, inundacions i incendis forestals, entre altres) i s'han analitzat els diferents sistemes d'alerta primerenca i els diferents organismes nacionals i internacionals que els gestionen.  
b) S'ha proposat el sistema de vigilància i alerta per al control dels riscos tecnològics i determinat els programes d'inspeccions preventives de les activitats industrials potencialment perilloses.  
c) S'han determinat els mecanismes d'informació i les vies de comunicació de les alertes d'emergències d'origen natural, tecnològic i antròpic que permeten l'activació dels protocols de resposta, plans de protecció civil i el compliment de les condicions del disseny per a tots.  
  
d) S'han elaborat els convenis de col·laboració entre els organismes gestors dels sistemes de vigilància i els organismes de protecció civil per a l'explotació d'aquests, i s'han determinat la periodicitat, el canal, la qualitat i la quantitat de la informació subministrada.  
e) S'han establit els canals de comunicació i informació a la població per a la difusió dels missatges d'alerta i autoprotecció a la població, mitjançant senyals acústics, avisos massius, intermediadors socials, mitjans de comunicació social, xarxes socials mòbils i mitjans de disseny per a tots, entre altres.  
f) S'han mantingut les xarxes i els canals d'informació i capacitació a la població sobre els nivells d'alerta.  
g) S'ha investigat l'eficiència dels sistemes d'alerta en emergències històriques, analitzat la resposta de la població i l'eficàcia que té per a l'autoprotecció.  
Continguts:  
a) Riscos a la Comunitat Valenciana  
Cartografia temàtica  
Informes de riscos  
b) Avaluació de riscos naturals:  
Fenòmens perillosos naturals: gènesi, desenvolupament i variables de perillositat, entre altres:  
- Fenòmens geofísics: sismes, tsunamis, erupcions volcàniques, allaus i moviments del terreny, entre altres.  
- Fenòmens meteorològics adversos: huracans, tornados, nevades i pluges torrencials, entre altres.  
- Fenòmens biològics: plagues, epidèmies i pandèmies, entre altres.  
  
- Incendis forestals.  
Perillositat i vulnerabilitat  
Vulnerabilitat davant dels fenòmens naturals perillosos:  
- Vulnerabilitat de les infraestructures crítiques i serveis públics essencials davant dels fenòmens naturals:  
. Sanitàries.  
. Abastiment d'aigües.  
. Energia.  
. Vies de comunicació.  
. Elements singulars.  
- Vulnerabilitat de les estructures de les edificacions enfront dels fenòmens naturals:  
. Codi tècnic de l'edificació (CTE). Reglament de protecció contra incendis en instal·lacions industrials.  
. Geometria i disposició.  
. Tipologies estructurals: estructures de murs de càrrega, porticades i mixtes.  
. Elements estructurals: fonamentacions, suports, bigues i forjats.  
. Accions dels fenòmens naturals: accions sísmiques, tèrmiques, eòliques i de neu, entre altres.  
Vulnerabilitat d'espais i recursos naturals:  
- Aprofitaments de la fusta, cinegètics i apícoles, entre altres.  
- Espais naturals protegits.  
- Espais d'ús públic.  
- Vulnerabilitat de la població. Grups crítics.  
- Classificació de les estructures en graus de vulnerabilitat sísmica. Escala macrosísmica europea.  
- Classificació de danys i patologies associades als fenòmens naturals: Hidrològics i meteorològics, sísmics, volcànics i moviments de vessant, entre altres:  
Clavills.  
Ruptures i despreniments d'elements.  
Col·lapse.  
Sistemes de representació gràfica, tipus CAD, i sistemes d'informació geogràfica, tipus GIS, per a lectura i elaboració de plans. Incorporació de dades.  
Interpretació de la fotografia aèria i les imatges per satèl·lit.  
Sistema de posicionament global (GPS) i transmissió de dades.  
Simuladors d'escenaris d'emergència.  
c) Avaluació de riscos tecnològics:  
Activitats industrials potencialment perilloses:  
- Activitats amb substàncies químiques.  
- Activitats amb substàncies radioactives.  
- Activitats de generació d'energia.  
- Activitats de transport de mercaderies perilloses.  
- Altres.  
Successos o fenòmens perillosos, gènesi, evolució i variables de perillositat, entre altres:  
- Fenòmens de tipus mecànic: ones de pressió i projectils, entre altres.  
- Fenòmens de tipus tèrmic: incendis i explosions, entre altres.  
- Fenòmens de tipus químic: fugues i abocaments, entre altres.  
- Fenòmens de tipus radiològic.  
Vulnerabilitat de les persones davant dels successos tecnològics. Efectes per a la salut.  
Vulnerabilitat de les edificacions i infraestructures enfront dels successos perillosos d'origen tecnològic. Efectes de les ones de pressió, projectils, incendis i explosions, entre altres.  
Vulnerabilitat de les infraestructures crítiques i serveis públics essencials davant dels successos tecnològics.  
Anàlisi i avaluació de riscos tecnològics:  
- Mètodes qualitatius. What if. Arbres de fallades i successos.  
- Mètodes semiqualitatius.  
- Mètodes quantitatius. Gretener i Purt.  
d) Avaluació de riscos antròpics:  
Activitats socials potencialment perilloses:  
- Esdeveniments de grans concentracions humanes.  
- Trànsit.  
- Altres.  
Successos perillosos antròpics: gènesi, evolució i variables de perillositat, entre altres (vandalisme, sabotatges, terrorisme, pànic i altres).  
  
Locals de pública concurrència:  
- Tipologies. Característiques.  
- Normativa de prevenció i extinció d'incendis.  
Vulnerabilitat davant dels incendis, entre altres successos perillosos.  
  
Estudis de vulnerabilitat de la població. Detecció de grups crítics.  
Percepció social del risc i resiliència davant de les catàstrofes.  
Recerca, interpretació i utilització d'informació en fonts documentals.  
Tècniques d'elaboració, realització i avaluació d'enquestes.  
La contractació pública d'assistències tècniques:  
- plecs de prescripcions tècniques.  
- plecs de clàusules administratives.  
- Pressupost. Cronograma.  
e) Establiment de mesures preventives:  
Mesures estructurals per a la prevenció de riscos naturals:  
- Defenses contra inundacions: dics, terraplens, murs de contenció, canalització de llits de rius, correcció hidrologicoforestal, desviació del curs fluvial, preses i embassaments, entre altres.  
- Defenses contra moviments de vessants: modificació d'inclinació del talús, drenatges, reforços del talús amb ancoratges, malles, contraforts, murs, defenses per a contenció d'allaus i malles de vegetació, entre altres.  
- Defenses contra col·lapses i subsidències. Rebliment de buits. Retirada d'elements de roca i pedra.  
Mesures no estructurals per a la prevenció de riscos naturals, antròpics i tecnològics:  
- Planificació territorial i urbana. Regulació dels usos del sòl en els sectors de perillositat natural i tecnològica. Plans sectorials d'ordenació del territori per a la prevenció de riscos.  
- Planificació de cremes prescrites. Disseny de fitxes tècniques de prescripció.  
- Planificació de mesures preventives i d'autoprotecció en la interfície urbana forestal.  
- Cultura preventiva i autoprotecció.  
- Plans de protecció civil i emergència.  
- Plans d'autoprotecció  
- Dispositius preventius en esdeveniments.  
Mitjans i mesures de prevenció davant dels principals riscos dels edificis i les activitats objecte dels plans d'autoprotecció:  
- Mesures de protecció passiva davant del foc: sectorització d'incendis, infraestructures d'evacuació, il·luminació d'emergència i senyalització, entre altres.  
- Mesures de protecció activa enfront del foc: instal·lacions de detecció alarma i extinció d'incendis, sistemes de ventilació i control de fums, entre altres.  
- Mitjans humans d'autoprotecció i de risc previsible.  
Evacuació i confinament. Refugis segons el risc.  
Mesures de prevenció davant dels accidents amb substàncies perilloses:  
- Emmagatzematge, manipulació i transport de substàncies perilloses.  
- Mesures de control dels riscos inherents als accidents greus amb substàncies perilloses.  
Inspeccions preventives: tipus d'inspeccions. Exigències normatives d'inspecció i règim sancionador.  
La investigació tècnica d'accidents:  
- Informació prèvia.  
- Investigació al lloc.  
- Anàlisi d'informacions i dades recollides.  
Realització de l'informe.  
Avaluació de costos i beneficis de mesures de prevenció.  
f) Establiment de sistemes de vigilància i alerta:  
Sistemes de detecció de fenòmens sísmics:  
- Instrumentació de detecció i mesura de paràmetres sísmics.  
- Xarxes de vigilància sísmica.  
- Xarxa sísmica nacional.  
Sistemes de vigilància i predicció d'erupcions volcàniques.  
Predicció i vigilància de moviments del terreny:  
- Mètodes generals de detecció.  
- Instrumentació i monitoratge per a la vigilància de punts crítics.  
Predicció i vigilància de fenòmens meteorològics adversos.  
Predicció i vigilància d'incendis forestals.  
Sistemes d'alerta primerenca davant de possibles situacions d'emergència:  
- Valors llindars de risc i nivells d'alerta.  
- Xarxes de difusió d'avisos d'alerta.  
Col·laboració i cooperació entre les administracions públiques, els organismes públics i privats i les empreses per a la prevenció i gestió de desastres.  
  
  
3. Mòdul professional: Planificació i desenvolupament d'accions formatives, informatives i divulgatives en protecció civil i emergències.  
  
Codi: 1503.  
Resultats d'aprenentatge i criteris d'avaluació:  
1. Programa plans de formació, aplica estratègies de programació estructurada i valora la prioritat de necessitats i la capacitat de resposta dels mitjans disponibles.  
Criteris d'avaluació:  
a) S'han determinat les necessitats de formació en matèria de protecció civil i s'han valorat les modificacions legislatives, els plans d'emergències en vigor, els equipaments i els mitjans disponibles, entre altres.  
b) S'han determinat els col·lectius de destinació dels plans de formació (població, empreses, organitzacions, professionals d'emergències i voluntariat).  
c) S'han seleccionat les accions formatives, segons les necessitats detectades, el col·lectiu al qual es destina, els recursos disponibles i les condicions del disseny per a tots.  
d) S'han determinat la composició i les funcions de l'equip de treball (docents, personal intern, col·laboradors externs, consultories, entre altres), segons els temes i els continguts definits per a les accions formatives.  
e) S'han determinat els mitjans necessaris per a les accions formatives, tant docents com específics d'emergències, i s'han valorat la seua disponibilitat i els recursos del disseny per a tots.  
f) S'ha elaborat el programa formatiu i s'han definit els objectius, la seqüència d'accions, els recursos, les activitats i els criteris d'avaluació, segons la legislació vigent i les necessitats detectades.  
g) S'han concretat accions formatives per a fomentar l'autoprotecció en les empreses o les institucions, segons la legislació vigent i el nivell de risc potencial.  
2. Programa plans d'informació i divulgació, analitza canals i recursos i defineix accions informatives i divulgatives.  
Criteris d'avaluació:  
a) S'han determinat les necessitats d'informació, segons els col·lectius de destinació i riscos o amenaces detectades o previsibles, valorat el flux d'informació requerida, segons la resposta de la població, amb la finalitat de rebaixar els nivells d'ansietat o preocupació social davant d'amenaces o riscos determinats.  
b) S'ha realitzat l'adaptació del pla de nivell superior a la zona i a l'escenari de treball, segons els riscos detectats, i s'han identificat les necessitats de recursos personals i materials per a usar-los en les emergències (voluntaris, mitjans i recursos professionals i mitjans de fortuna, entre altres).  
c) S'han establit canals i recursos per a obtindre la informació de la població, empreses, professionals i altres col·lectius, a fi de realitzar la valoració d'objectius i accions informatives i divulgatives.  
d) S'han determinat els objectius de divulgació i informació i analitzat la retroacció (feed-back) i les necessitats establides, a fi de rebaixar els nivells d'ansietat o preocupació social davant d'amenaces o riscos determinats.  
e) S'han determinat els mitjans, les estratègies i les accions de divulgació, segons els objectius i el volum de la població afectada i els condicionants del disseny per a tots.  
f) S'han programat les accions informatives i divulgatives segons les necessitats detectades.  
g) S'han determinat els objectius de l'avaluació d'accions de divulgació i informació.  
3. Elabora la documentació de formació, informació i divulgació; organitza continguts, i usa suports adequats als destinataris.  
  
Criteris d'avaluació:  
a) S'han determinat les intencions comunicatives i els missatges a partir del pla, segons el públic de destinació.  
b) S'han determinat els mitjans i els suports més adequats segons la mena d'acció.  
c) S'han organitzat els continguts de la informació, segons els requeriments tècnics de cada suport.  
d) S'han elaborat documents d'informació, formació i divulgació, utilitzat els mitjans i els recursos informàtics de manera adequada als objectius que preveu cada pla o acció.  
e) S'ha elaborat el guió o la presentació d'una reunió amb finalitats d'autoprotecció, segons els destinataris.  
f) S'ha elaborat la documentació tècnica que es va emprar en reunions amb agents implicats en les actuacions d'emergència (Cossos i Forces de Seguretat, empreses de transport i logística, i emergències sanitàries, entre altres) amb finalitats divulgatives.  
4. Realitza accions informatives, formatives i divulgatives, i aplica tècniques d'observació i dinàmica de grups.  
Criteris d'avaluació:  
a) S'han adaptat els recursos de l'acció formativa, segons la programació definida, i s'han seleccionat els suports adequats i utilitzat els mitjans amb precisió.  
b) S'han programat les accions formatives i s'han definit objectius, recursos, temporalització, estratègies de dinamització i mètodes d'avaluació.  
c) S'han aplicat les tècniques i les estratègies de direcció de reunions informatives, segons els objectius definits i els destinataris.  
d) S'han utilitzat les estratègies formatives, valorat l'adequació d'aquestes als objectius i als destinataris, i realitzat correccions en el desenvolupament de l'acció, segons les observacions realitzades.  
e) S'han aplicat les estratègies de dinamització definides, valorat l'adequació d'aquestes als objectius i als destinataris, i s'han realitzat correccions en el desenvolupament de l'acció, segons les observacions realitzades.  
f) S'han aplicat tècniques i estratègies de comunicació i relació social.  
g) S'han aplicat els instruments d'avaluació de la formació i la informació a partir dels mètodes definits.  
5. Avalua accions i plans d'informació, divulgació i formació, i valora els assoliments obtinguts i el cost d'aquests.  
Criteris d'avaluació:  
a) S'han determinat els mètodes i els instruments d'avaluació d'accions formatives.  
b) S'han determinat els mètodes i els instruments d'avaluació d'accions informatives i de divulgació.  
c) S'han analitzat enquestes de valoració de campanyes d'informació i divulgació.  
d) S'han valorat els assoliments de les accions informatives, divulgatives i formatives, i s'ha analitzat la informació obtinguda dels instruments d'avaluació, segons els objectius definits.  
e) S'ha valorat la relació entre els costos realitzats i els pressupostos que preveu el pla en les accions formatives, informatives i divulgatives, i s'ha valorat el nivell d'eficiència.  
f) S'ha elaborat l'informe d'avaluació d'assoliments i els costos dels diferents plans i accions empresos, i s'han realitzat propostes de millores segons els resultats obtinguts.  
Continguts:  
a) Programació de plans formatius:  
Tècniques d'elaboració de sondejos de necessitats formatives.  
Tècniques de planificació de plans formatius.  
Foment de la cultura preventiva. Tècniques formatives per a generar actituds i pautes de comportament davant de riscos i emergències.  
Programació didàctica d'accions formatives:  
- Autonomia i autoaprenentatge.  
- Col·lectius a formar  
- Edats i sectors en el procés d'ensenyament / aprenentatge.  
- Mètodes i recursos didàctics.  
- Mètodes de programació d'accions formatives de protecció civil i emergències.  
- Definició d'objectius i criteris de valoració.  
- Criteris per a seleccionar activitats formatives.  
- Estructura i exercici d'activitats formatives.  
- Formació bàsica i de nou accés.  
- Formació contínua.  
Definició i seqüenciació de continguts: elaboració d'unitats didàctiques.  
Activitats formatives destinades a la implantació de plans d'autoprotecció. Equips d'emergència.  
b) Programació de plans d'informació i divulgació:  
Elaboració de pressupostos.  
Tècniques d'investigació social aplicades a la prevenció i autoprotecció.  
Generació d'hàbits i comportaments socials en prevenció de riscos.  
Públic de destinació en la protecció davant del risc:  
- Població afectada pel risc.  
- Els moviments socials.  
- El voluntariat.  
- Mediadors socials.  
- Escolars  
Pautes per a l'establiment de convenis de divulgació amb empreses que potencialment poden generar risc.  
Elaboració i desenvolupament de projectes d'informació i divulgació.  
Campanyes de sensibilització davant dels riscos. Pautes per al seu disseny.  
Captació de recursos. Participació de mediadors i agents de sensibilització.  
Mitjans de comunicació social.  
Xarxes socials  
Mesures per a assegurar l'accés de les persones amb discapacitat a la informació i la formació en relació amb els riscos i les emergències.  
  
c) Elaboració de documentació per a informació, divulgació i formació:  
Construcció de missatges de prevenció.  
Tècniques d'elaboració de material didàctic de continguts tècnics sobre les característiques dels plans d'autoprotecció.  
Elaboració de materials didàctics:  
- Selecció de materials.   
- Elaboració de materials formatius, utilitzant distints mitjans i suports: impresos, audiovisuals i recursos informàtics, entre altres. Construcció de missatges de prevenció.  
- L'ús dels llenguatges en la construcció de missatges de prevenció.  
  
- Normativa sobre propietat intel·lectual.  
Maneig i manteniment de canals dinàmics de prevenció: eines web i informes o memòries d'avaluació d'activitats, entre altres.  
  
d) Desenvolupament d'accions informatives, formatives i divulgatives:  
Tècniques de seqüenciació dels objectius d'una reunió.  
Implementació d'estratègies i tècniques que afavorisquen la relació social i la comunicació:  
- Valoració de la importància de les actituds en la relació d'ajuda.  
  
- Programes i tècniques de comunicació i habilitats socials aplicades a les accions informatives, formatives i divulgatives.  
Valoració de resultats de reunions. Direcció de reunions:  
- La reunió com a treball en grup.  
- Tipus de reunions i funcions.  
- Etapes en el desenvolupament d'una reunió.  
- Lideratge. Tècniques de moderació de reunions.  
- Identificació de la tipologia de participants en una reunió.  
Tècniques d'impartició. Guió de classe.  
Exercici d'activitats formatives i informatives:  
- Tècniques de seqüenciació dels objectius d'una reunió.  
- Implementació d'estratègies i tècniques que afavorisquen la relació social i la comunicació.  
- Valoració de resultats de reunions.  
- Direcció d'activitats.  
- Gestió del temps.  
- Entorns i recursos de motivació.  
- Estratègies d'atenció individualitzada.  
- Dinamització d'activitats grupals.  
- Lideratge  
- L'educació emocional. Els mecanismes de defensa.  
- El grup. Tipus i característiques. Desenvolupament grupal. Rols d'equip.  
- Anàlisi de l'estructura i processos de grups.  
- Dinàmiques de grup. Fonaments psicosociològics aplicats a les dinàmiques de grup.  
- El treball individual i el treball en grup.  
- Implementació d'estratègies de gestió de conflictes i presa de decisions.  
- Negociació i mediació.  
- Valoració del conflicte en les dinàmiques grupals.  
- Valoració del paper del respecte i la tolerància en la resolució de problemes i conflictes.  
e) Avaluació d'accions i plans d'informació, divulgació i formació:  
  
Selecció d'indicadors.  
Planificació de l'avaluació: estratègies i seqüència.  
Tècniques i instruments d'avaluació. Pautes de disseny i elaboració:  
  
- Observació.  
- Proves.  
- Instruments d'autoavaluació.  
Aplicació individual i grupal d'instruments d'avaluació.  
Tractament de la informació d'avaluació:  
- Tècniques d'anàlisi de resultats i avaluació de la informació.  
- Contrast entre planificació i execució.  
- Elaboració de propostes de millora.  
Informes d'avaluació: Memòries econòmiques. Memòria d'activitats.  
4. Mòdul professional: Supervisió de la Intervenció en Riscos Produïts per Fenòmens Naturals.  
  
Codi: 1504.  
Resultats d'aprenentatge i criteris d'avaluació:  
1. Dirigeix i supervisa les accions encaminades a garantir el desplaçament de recursos d'intervenció a la zona de treball (incident), analitza els riscos i optimitza la resposta operativa davant d'incidents produïts per fenòmens naturals.  
Criteris d'avaluació:  
a) S'ha determinat la tipologia de l'incident provocat per un fenomen natural, s'ha obtingut i contrastat la informació necessària (centre de coordinació, peticions d'auxili, bases especialitzades, etc.), s'han analitzat les pautes d'intervenció i els recursos tècnics i humans necessaris per a la intervenció i s'han aplicat programes de gestió i bases de dades.  
b) S'ha recopilat i contrastat la informació sobre les variables de l'entorn (meteorologia, volum de població afectada i grau de dispersió, territori afectat i característiques en relació amb l'incident, entre altres) i s'ha transmés als òrgans de direcció i als grups operatius, s'ha valorat una hipòtesi d'evolució de l'incident i aplicat tècniques d'informació georeferenciada, prediccions meteorològiques, georeferenciació d'incidents, sistemes de càlcul de riscos atmosfèrics-climàtics i geològics.  
  
c) S'han definit les rutes d'accés més segures i previsiblement no afectades pel succés i s'ha ordenat el trasllat del personal i els mitjans tècnics al lloc de l'incident per la ruta d'accés més segura, les isòcrones possibles, l'absència d'incidència en aquestes i establit les línies de comunicació (RF, satèl·lit, telefonia, entre altres); s'han mobilitzat els recursos adequats segons el catàleg de recursos i zones operatives, i s'han aplicat tècniques cartogràfiques i de navegació.  
d) S'han identificat in situ les necessitats d'equips especials, maquinària, vehicles o altres de naturalesa diversa, necessaris per a realitzar adequadament les tasques de control i atac a l'incident de manera proporcionada i evacuació o confinament de les persones afectades, segons la seua situació sanitària, i s'han aplicat procediments d'avaluació i anàlisi de la situació.  
e) S'ha enviat un informe de situació al centre de coordinació; s'han indicat les necessitats reals, l'estat de situació i les accions que cal desenvolupar, el nombre de víctimes afectades, classificades per situació sanitària i grau d'afectació de les rutes d'accés; s'han sol·licitat informacions relatives a l'incident, i s'han utilitzat procediments d'aplicació i desenvolupament d'informes situacionals.  
f) S'ha organitzat l'espai d'intervenció, segons l'àrea afectada per l'incident i les prioritats d'accés a la població; s'han determinat les mesures de control del fenomen (estructures de contenció o desviament d'aigua i vent, consolidació d'edificis i terrenys, neteja i practicabilitat de rutes d'accés), i s'ha ordenat i supervisat la ubicació dels vehicles i els recursos humans en un lloc determinat a fi de minimitzar els riscos i garantir una resposta operativa per a la contenció del fenomen i l'accés a la població afectada.  
g) S'han establit les línies de comunicació i coordinació operativa amb altres serveis intervinents (Cossos i Forces de Seguretat de l'Estat i altres serveis públics competents) en la zona o en el trajecte a aquesta, i s'ha informat de la situació, els riscos, la seguretat i les prioritats, i també s'han delimitat les tasques que cal realitzar i aplicat les eines telemàtiques com ara ordinadors portàtils, tauletes, telèfons satèl·lit, navegadors, GPS, equips de radiofreqüència i telefonia, entre altres.  
2. Dirigeix i supervisa les accions encaminades al control en la zona de l'incident que han provocat fenòmens naturals, determina les mesures de confinament i/o evacuació i estructura sectors de presència i treball a fi d'optimitzar la resposta operativa i les condicions de seguretat.  
  
Criteris d'avaluació:  
a) S'han valorat in situ les condicions de l'entorn de l'incident; els factors meteorològics (increment de la precipitació i la localització, velocitat i direcció del vent); les prediccions a curt i mitjà termini sobre evolució de les llengües magmàtiques, vies d'avanç de l'aigua i zones d'embassament o zones afectades per moviment del terreny, i s'han utilitzat fonts documentals, arxius o programes de suport, a fi de mantindre, modificar o eliminar l'estratègia de treball marcada.  
  
b) S'ha supervisat i realitzat la simulació de l'avanç de l'incident, aplicat tècniques i equips de mesurament de factors que incrementen el perill, com ara toxicitat (erupció volcànica), corriments i despreniments del terreny (neu, terra o roques), velocitat i cabal d'aigua, desplaçament de masses d'aire (tornados, huracans) i marees vives (per motius naturals, meteorològics o sísmics), entre altres  
  
c) S'han delimitat les zones d'intervenció en funció dels riscos i s'han aplicat les tècniques apropiades d'anàlisi i valoració de prioritats (rutes d'accés i eixida, mitjans de transport i rescat de persones atrapades).  
d) S'ha supervisat que els membres de la unitat i altres serveis participants adeqüen les seues accions en funció de les zones designades i els riscos derivats aplicant procediments o estratègies establits d'abalisament, senyalització, limitacions de pas, apilaments de materials, entre altres, i se n'ha verificat la comprensió i l'execució adequades.  
  
e) S'han determinat les rutes d'accés als afectats i les rutes d'evacuació; s'ha verificat la disponibilitat de les rutes principals i alternatives, determinat els mitjans per a l'obertura d'aquestes i el manteniment de la seua operativitat i, si ha sigut necessària, la modificació dels fluxos de circulació, en coordinació amb els serveis públics competents.  
f) S'ha determinat el programa d'evacuació o confinament i s'han definit, en cas d'evacuació, punts de concentració de la població, punts d'embarcament, mitjans de transport, priorització dels grups de població evacuada, seqüència d'evacuació, si ha calgut, tenint en compte les rutes d'evacuació definida i, en cas de confinament, els mecanismes de comunicació a la població afectada, a partir de la classificació de la població definida.  
g) S'han fet les tasques d'evacuació o confinament i s'ha informat l'equip sobre les accions que ha de dur a terme, a partir de la programació definida, amb la finalitat de minimitzar el risc d'accidents i possibilitar el desenvolupament de les tasques d'intervenció (inundació, salvament en terratrémols, despreniments i desaparició de persones, entre altres) de manera ràpida i ordenada.  
h) S'han determinat els nivells de protecció necessaris en les zones establides, pautes d'accés i comunicació, així com necessitats d'atenció mèdica facultativa a les víctimes, suport psicològic d'emergència i socors inicial a damnificats (intoxicació per gasos volcànics, ofegaments, comportaments alterats i primer avituallament, entre altres) en les zones segures, i s'ha informat l'equip i verificat el compliment de les ordres.  
i) S'ha informat in situ l'equip a càrrec seu sobre els riscos, les necessitats de protecció, les possibilitats d'avanç o el canvi sobtat en la situació i els senyals d'alarma i evacuació per part del personal operatiu, així com rutes d'escapament i punt de reunió de l'equip, se n'ha verificat la comprensió i l'execució adequades, i s'han escoltat suggeriments.  
  
3. Dirigeix i supervisa les operacions encaminades a la mitigació del risc degut a un fenomen natural, justifica els procediments de resposta i les mesures de seguretat, i justifica el pla de treball i els mitjans que cal utilitzar, en coordinació amb altres possibles serveis intervinents en la zona.  
Criteris d'avaluació:  
a) S'ha determinat el procediment de resposta (la tàctica de control i/o mitigació) més adequada a la tipologia de l'incident atmosfèric o geològic i els recursos disponibles, i s'han aplicat tècniques d'anàlisi i avaluació.  
b) S'ha comunicat als equips d'intervenció; s'han resumit seqüències d'actuació, la tàctica que cal seguir, els mitjans necessaris, els mecanismes de seguretat, control, i pla d'evacuació davant d'un canvi de condicions, i se n'ha verificat la comprensió i l'execució adequades.  
c) S'han creat dinàmiques positives per a la direcció de les maniobres de control i/o mitigació i s'han avaluat els resultats de les accions executades.  
d) S'ha reavaluat i adaptat el pla de treball en funció de les contingències detectades a fi de possibilitar una rapidesa adequada, seguretat i eficàcia en la resposta operativa, segons les possibilitats de la situació i els mitjans disponibles.  
e) Es determina, s'autoritza i es controla l'execució d'accions no establides en els procediments de resposta o en el pla de treball i seguretat que s'estimen poden suposar una millora en l'operativa establida.  
f) S'ha supervisat el rescat o l'evacuació de les persones afectades, s'ha controlat l'eixida de la zona de risc i aplicat els procediments adequats a la dimensió de l'incident.  
g) Se supervisa que els equips, els sistemes i les eines utilitzats es deixen en perfecte estat d'ús, segons el procediment establit i en el mínim temps possible.  
4. Dirigir i executar les tasques necessàries que garantisquen l'adequació d'equips i mitjans a l'operatiu, els relleus de comandaments, així com les tasques de rematada i finalització de l'incident provocat per fenòmens naturals, i s'han elaborat plans de treball que optimitzen la resposta operativa en condicions de seguretat.  
Criteris d'avaluació:  
a) S'han proposat i executat les mesures necessàries per a garantir un relleu adequat de mitjans tècnics i/o recursos humans en la zona operativa, a fi de garantir el manteniment del nivell de resposta desenvolupat davant d'incidents de llarga duració, tenint en compte la possible prolongació de l'incident, la magnificació de la situació o els problemes derivats de la mitigació.  
b) S'ha planificat l'assignació de recursos a la nova situació mitjançant la incorporació de mitjans tècnics i recursos humans externs a la zona d'operacions, i s'han determinat sectors nous de treball, incorporació de comandaments al càrrec i sistemes de control documental d'operacions.  
c) S'han avaluat els procediments de treball dels serveis incorporats, l'estructura jeràrquica i les possibilitats d'integració; s'han determinat les vies de comunicació i coordinació amb altres serveis en la zona i els que estan col·laborant en l'incident, i se'ls ha informat d'accions que cal desenvolupar, dels suports requerits, així com dels requeriments d'informació concreta rellevant que resulte d'interés en les operacions.  
  
d) S'ha elaborat un pla de treball alternatiu, així com un pla de seguretat, i s'ha coordinat amb els mitjans aliens (especialistes, equips d'actuació desconeguts, personal d'empreses, entre altres) amb la finalitat d'implantar possibles mesures de control i mitigació excepcionals en cas de disfunció, impossibilitat d'execució o resultats no esperats de les mesures posades en marxa.  
e) S'han establit les mesures de vigilància necessàries per a garantir l'alerta primerenca als intervinents, amb els codis i els sistemes d'avís o alerta als intervinents de tots els serveis.  
f) S'ha efectuat el relleu de la direcció de les operacions i s'ha informat sobre les accions desenvolupades, els resultats obtinguts, els problemes detectats i les necessitats; així mateix, s'ha informat dels responsables d'altres serveis col·laboradors i s'ha dotat aquests responsables dels informes existents sobre aquest tema.  
g) S'ha informat a tot el personal dels sectors o els grups de treball del relleu en la direcció del grup o sector, així com de la persona responsable, la ubicació i, si ha calgut, de la reestructuració en la cadena de comandament, i s'ha informat l'equip i verificat la comprensió adequada de la nova situació.  
5. Dirigeix i supervisa les operacions de control i rehabilitació en la fase d'emergència de la zona afectada per fenòmens naturals, valora la coordinació o el suport de possibles empreses o serveis especialitzats de la zona, amb la finalitat de socórrer els damnificats i propiciar condicions acceptables d'ús, habitabilitat o recuperació.  
Criteris d'avaluació:  
a) S'han determinat els danys produïts per fenòmens naturals en edificacions, vies de comunicació, infraestructures i béns diversos, mitjançant l'observació directa, la denúncia dels afectats o qualsevol altre procediment de fortuna.  
b) S'han valorat accions primerenques de socors als damnificats (allotjaments, manutenció, subministraments bàsics, assistència sanitària i psicològica, etc.), de desenrunament, buidatge d'aigües i llots, retirada d'obstacles, apuntalaments, enderrocaments de cornises i tamponaments de fuites i fugues, a fi de coadjuvar al restabliment dels serveis públics essencials i la circulació de persones i mercaderies, en coordinació amb els serveis competents, minimitzar els danys en la zona de l'incident.  
c) S'ha desenvolupat un pla de treball deduint resultats lògics per a rehabilitar la zona afectada en el mínim temps possible (rehabilitació primària), habilitar vies, activitats i altres accions, amb unes garanties mínimes de seguretat, tenint en compte els mitjans disponibles i les possibilitats tècniques d'implantació, així com mapes d'instal·lacions en edificacions que incloguen: gas, llum, aigua, climatització, ventilació i mitjans de protecció.  
d) S'han dirigit les tasques de sanejament, recuperació o rehabilitació primària d'espais, edificis o llocs deteriorats, i s'ha assegurat l'aplicació de les tècniques de treball idònies i els procediments de seguretat establits amb les característiques de l'incident.  
e) S'han dirigit les tasques d'eliminació o la retirada d'animals o insectes en situació de risc per a la vida pròpia o la dels altres, i s'ha assegurat l'eficàcia de les actuacions i la minimització dels riscos.  
f) S'ha informat la població sobre l'evolució de la catàstrofe i les mesures de protecció establides per a facilitar la recuperació dels serveis bàsics i minimitzar l'impacte produït.  
g) S'ha informat la població sobre la sol·licitud i la gestió d'ajudes tècniques i econòmiques per a abreujar-ne l'arribada.  
h) S'han elaborat informes de resultats posteriors i comunicats d'actuació i s'ha analitzat tota la informació gràfica i conceptual de l'incident perquè permeta valoracions posteriors de millora o modificació.  
  
Continguts:  
a) Geografia de la Comunitat Valenciana  
b) Direcció i supervisió del desplaçament de recursos davant d'un risc provocat per un fenomen natural:  
Avaluació inicial i contínua de l'emergència provocada per un fenomen natural, aplicant els sistemes de cartografia digital, simulacions i tècniques de mesurament:  
- Meteorologia. Meteorologia de la Comunitat Valenciana.  
- Meteoalerta.  
- Estació portàtil meteorològica.  
- Sistemes manuals de presa i control de dades.  
- Detectors de gasos i altres sistemes de mesurament.  
- Aplicació de manuals tècnics d'ús i manteniment.  
Elaboració d'hipòtesis d'evolució de l'incident.  
Definició de les rutes d'accés més segures.  
Aplicació de programes de gestió de plans, avisos d'alerta i desplaçament de recursos davant de riscos provocats per fenòmens naturals.  
  
Identificació in situ de les necessitats d'equips especials, maquinària, vehicles o altres necessitats de naturalesa diversa.  
Aplicació de tècniques i procediments de distribució de recursos tècnics i humans en les zones d'actuació del risc provocat per fenòmens naturals.  
Organització de l'espai d'intervenció. Establiment de línies de comunicació i coordinació operativa amb altres serveis intervinents.  
  
Aplicació i desenvolupament d'informe situacional.  
Valoració i control dels comportaments de masses davant de situacions de catàstrofe.  
Formació en habilitats per a comunicar-se amb persones amb discapacitat i per a aplicar recursos tècnics de suport en la comunicació i la interacció.  
Aplicació de sistemes de direcció i control en el desplaçament de recursos d'intervencions d'emergències derivades dels riscos naturals.  
  
Assignació de funcions i tasques en funció de les aptituds i actituds dels recursos humans disponibles.  
c) Direcció i supervisió d'accions de control de riscos produïts per fenòmens naturals:  
Procediments de valoració in situ i evolució de:  
- Avanç i embassament d'aigua en la zona afectada. Mesuraments de velocitat i cabal d'aigua. Mesurament del nivell d'aigua.  
- Moviment sísmic  
- Increment de la concentració de neu.  
- Allaus i despreniments. Procediments d'observació i previsió de zones potencialment afectades.  
- Emissions volcàniques: llengües magmàtiques i núvols tòxics. Mesuraments de nivells tòxics i comportament. Nivells d'afectació.  
- Previsió de zones d'afonament provocades per l'impacte d'ones sísmiques en l'àrea urbana.  
- Elevació del nivell de l'aigua marina i marees vives.  
Establiment de distàncies de seguretat segons incidents i matèries implicades o els riscos possibles:  
- Perímetre d'intervenció dels equips.  
- Perímetres exteriors a zones afectades per impactes sísmics.  
- Determinació de zones segures fora de l'abast de l'increment del volum, altura i cabal d'aigua.  
- Determinació de distàncies de trasllat a partir de les previsions de rèpliques sismològiques.  
- Interferència entre les rutes d'evacuació i l'evolució de llengües magmàtiques, avingudes, riuades i altres.  
Establiment de pautes de control, punts d'accés i eixida, i zones segures d'evacuació i concentració de població.  
- Mesures de protecció de la població: Autoprotecció, allunyament, confinament, evacuació.  
Procediments operatius d'evacuació:  
- Estudi i definició de rutes in situ. Rutes principals i alternatives. Criteris de seguretat.  
- Reconeixement de la situació de rutes i valoració de la seua practicabilitat.  
- Tècniques i procediments per a assegurar la transibilitat i el manteniment de les rutes. Equips i mitjans.  
- Determinació dels punts d'eixida i arribada de la ruta.  
- Organització i modificació dels fluxos de circulació: zones d'intervenció i àrees d'evacuació.  
- Protocols de coordinació amb els cossos i forces de seguretat de l'estat i altres serveis públics competents.  
- Establiment dels serveis essencials en els punts d'arribada i zones segures.  
- Atenció mèdica inicial i avituallament.  
- Determinació mitjans de transport per a l'evacuació.  
- Determinació de zones de concentració i embarcament. Valoració d'espais urbans de concentració: fites socials i xarxes de comunicació.  
  
- Procediments per a la priorització d'afectats i l'establiment de la seqüència d'evacuació.  
- Comportaments humans en una situació d'emergència i pautes d'intervenció.  
- Procediments de seguretat en l'evacuació, concentració de la població i la seua aplicació prioritària en benefici de la comunitat.  
Procediments de comunicació a la població en cas de confinament:  
  
- Transmissió d'informació clara i precisa a través dels mitjans de comunicació, pàgines web.  
- Difusió a través dels cossos i forces de seguretat i protecció civil.  
  
Supervisió i aplicació de procediments de seguretat personal en la intervenció en riscos naturals, incloent-hi:  
- Equips de protecció col·lectiva: ús i distribució.  
- Equips de protecció individual.  
- Equips especials de protecció.  
- Equips d'alerta davant de riscos d'ús.  
- Procediments de seguretat i vigilància activa.  
Aplicació de procediments de direcció i control d'intervencions en riscos naturals.  
d) Direcció i supervisió d'accions encaminades a mitigar riscos produïts per fenòmens naturals:  
Aplicació de procediments de treball en emergències amb inundacions naturals, incloent-hi:  
Tècniques de construcció de dics de contenció i control de masses d'aigua:  
- Sacs terrers i hesco bastion, entre altres.  
- Tècniques d'esgotament d'aigua i llots: bomba d'alta capacitat, motobombes i electrobombes, entre altres.  
- Tècniques de treball de demolició i obertura en dics i obstacles sobre cursos d'aigua amb maquinària.  
Aplicació de procediments de treball en emergències amb grans nevades i condicions meteorològiques adverses, incloent-hi:  
Tècniques d'obertura de vies de comunicació i rutes en neu.  
Tècniques de recuperació i retirada de vehicles.  
Tècniques d'atenció a població atrapada en vies de comunicació tallades.  
Tècniques d'atenció i evacuació de poblacions aïllades.  
Aplicació de procediments de treball en emergències per terratrémols, lliscaments del terreny i erupcions volcàniques, incloent-hi:  
- Tècniques de suport al restabliment de serveis bàsics.  
- Tècniques de moviments de terra.  
- Establiment de campaments de damnificats.  
Supervisió de l'ús i manteniment d'equips i sistemes per a la mitigació d'emergències per fenòmens naturals de tipus atmosfèric o geològic. Manuals d'ús i seguretat en la utilització.  
Supervisió i aplicació de procediments i manuals de seguretat d'utilització d'equips i eines d'intervenció en riscos produïts per fenòmens naturals.  
e) Direcció i execució de tasques que garantisquen l'adequació d'equips i mitjans a l'operatiu i els relleus de comandaments en emergències d'origen natural:  
Procediments de manteniment del nivell de resposta desenvolupat davant d'incidents de llarga duració, magnificació de la situació o problemes derivats de la mitigació d'emergències d'origen natural.  
Problemes de la incorporació de mitjans tècnics i recursos humans externs a la zona d'operacions:  
- Determinació de nous sectors de treball.  
- Incorporació de comandaments al càrrec.  
- Sistemes de control documental d'operacions.  
Determinació dels conductes de comunicació i coordinació amb altres serveis en la zona. Informació als intervinents.  
Pla de treball alternatiu, així com un pla de seguretat, en coordinació amb els mitjans aliens: especialistes, equips d'actuació desconeguts i personal d'empreses, entre altres.  
Mesures de vigilància necessàries per a garantir l'alerta primerenca als intervinents:  
- Codis i sistemes d'avís o alerta als intervinents de tots els serveis.  
  
- Vigilància i sistemes d'alerta primerenca a intervinents i població afectada.  
Ús i adequació de procediments i equips d'intervenció que garantisquen l'adequació i continuïtat de les tasques de control i mitigació d'incidents, a través de procediments de:  
- Minimització de danys a persones afectades, béns o medi ambient.  
  
- Manteniment de la resposta operativa pel que fa a recursos humans, tècnics i instal·lacions.  
- Generació de dades per a l'adequada gestió del personal i els mitjans, així com l'elaboració d'estadístiques d'interés.  
- Organització de la unitat d'intervenció.  
- Informació i comunicació sobre l'evolució de les activitats.  
- Supervisió de normes de seguretat.  
- Avaluació de la capacitat dels membres de la unitat.  
- Introducció o extracció de dades en els instruments informàtics.  
  
El relleu en la direcció de les operacions. Informació sobre les accions desenvolupades, els resultats obtinguts, els problemes detectats i les necessitats:  
- Estructuració jeràrquica dels serveis d'emergència i seguretat, l'operativa d'aquests, els mecanismes de coordinació i interrelació operativa, les funcions i la senyalística jeràrquica.  
- Elaboració de plans de treball i vigilància, logística i aprovisionament, temps de treball i necessitats de rotació en emergències per fenòmens naturals.  
- Comportament davant d'esforços o factors meteorològics, colp de calor, deshidratació, rampes, sobreesforços i pèrdues de facultats fisicopsíquiques com l'alerta visual, auditiva o sensorial.  
- Supervisió dels protocols de descans, hidratació o alimentació dels intervinents.  
f) Direcció i supervisió de les accions de control i rehabilitació de la zona afectada:  
Serveis bàsics, subministraments i infraestructures de la rehabilitació en catàstrofes:  
- Obres o incidències en vials, instal·lacions de distribució, carrers o edificis, que puguen suposar una limitació operativa.  
- Informació sobre riscos de l'incident, riscos adjacents, riscos potencials per a la població, els béns o el medi ambient, possibilitat d'accessos i talls d'instal·lacions.  
  
- Informes addicionals d'actuacions d'altres serveis col·laboradors.  
  
- Restabliment del funcionament dels serveis bàsics: protocols d'actuació en la recuperació.  
Aplicació dels acords entre l'entitat i altres entitats col·laboradores en la intervenció in situ davant de riscos provocats per fenòmens naturals.  
Adopció de mesures de rehabilitació tenint en compte:  
- Mapes d'instal·lacions en edificacions incloent-hi: gas, llum, aigua, climatització, ventilació i mitjans de protecció.  
- Obres o incidències en vials, instal·lacions de distribució, carrers o edificis, que puguen suposar una limitació operativa.  
- Informació sobre riscos de l'incident, riscos adjacents, riscos potencials per a la població, els béns o el medi ambient, possibilitat d'accessos i talls d'instal·lacions.  
- Quadrants, fulls d'incidència, ordres de treball i fitxes de control d'equips.  
- Valoració in situ de les zones o locals de risc especial.  
Normativa vigent sobre recollida i tractament d'animals. Serveis d'acollida i tracte animal.  
Aplicació de tècniques de comunicació de riscos a la població en catàstrofes naturals:  
- Elaboració de missatges i avisos a la població.  
- Difusió de la informació a la població afectada.  
- Valoració de la comprensió i recepció dels missatges per la població afectada.  
- Normativa sobre subvencions i ajudes per a reparació de danys.  
Supervisió de la gestió de sol·licituds d'ajudes tècniques i econòmiques:  
- Procediments administratius de gestió d'ajudes.  
- Conductes i documentació relativa a la percepció d'ajudes.  
- Procediment de control de peticions d'ajudes.  
- Sistemes de compensació d'assegurances davant de catàstrofes.  
Elaboració de l'informe de les intervencions desenvolupades in situ.  
  
  
5. Mòdul professional: Supervisió de la intervenció en riscos tecnològics i antròpics  
  
Codi: 1505.  
Resultats d'aprenentatge i criteris d'avaluació:  
1. Dirigeix i supervisa les accions encaminades a garantir el desplaçament de recursos d'intervenció a la zona de treball (incident), i minimitza els riscos i coordina la resposta operativa davant d'incidents tecnològics i antròpics.  
Criteris d'avaluació:  
a) S'ha determinat la tipologia de l'incident tecnològic o antròpic; s'ha obtingut i contrastat la informació necessària (centre de coordinació, peticions d'auxili, bases especialitzades, etc.); s'han analitzat les pautes d'intervenció i els recursos tècnics i humans necessaris per a la intervenció, i s'han aplicat programes de gestió i bases de dades.  
b) S'ha valorat una hipòtesi de l'evolució de l'incident tecnològic o antròpic, s'ha contrastat la informació sobre les variables de l'entorn (predicció meteorològica en temps real, georeferenciació d'incidents, flux de persones, etc.) i s'han aplicat tècniques d'informació georeferenciada i sistemes de càlcul de riscos: químics i d'incendis.  
  
c) S'ha definit i ordenat el trasllat del personal i els mitjans tècnics adequats segons el catàleg de recursos i zones operatives al lloc de l'incident per la ruta d'accés més segura, i s'ha contrastat la viabilitat de les rutes, les isòcrones possibles i l'absència d'incidència en aquestes aplicant tècniques cartogràfiques i de navegació.  
d) S'han valorat in situ les necessitats d'equips especials, maquinària, vehicles o altres de naturalesa diversa, necessaris per a realitzar adequadament les tasques de control i atac de l'incident de manera proporcionada aplicant procediments d'avaluació i anàlisi de la situació.  
  
e) S'ha enviat un informe de situació al centre de coordinació que indica les necessitats reals, l'estat de situació i les accions que s'han de desenvolupar; s'han sol·licitat les informacions relatives a l'incident, i s'han aplicat procediments d'aplicació i desenvolupament d'informes situacionals.  
f) S'ha ordenat i supervisat la ubicació dels vehicles i els recursos humans en un lloc determinat en funció de la naturalesa de l'incident, la minimització dels possibles riscos i la possibilitat d'una resposta operativa eficaç, i s'han aplicat tècniques i procediments de distribució de recursos tècnics i humans en les zones d'actuació.  
g) S'han establit línies de comunicació i coordinació operativa amb altres serveis intervinents en la zona o en el trajecte a aquesta, s'ha informat de la situació, dels riscos, de la seguretat i de les prioritats, així com delimitat les tasques que cal realitzar i aplicat eines telemàtiques com ara ordinadors portàtils, tauletes, telèfons satèl·lit, navegadors, GPS, equips de radiofreqüència i telefonia.  
  
2. Dirigeix i supervisa les accions encaminades al control en la zona de l'incident tecnològic o antròpic, determina les mesures de confinament o evacuació i estructura sectors de presència i treball amb la finalitat d'optimitzar la resposta operativa i les condicions de seguretat.  
  
Criteris d'avaluació:  
a) S'han valorat in situ les condicions de l'entorn en l'incident, els factors meteorològics, les prediccions a curt i mitjà termini, l'avanç de productes i substàncies o matèries perilloses en el medi ambient temporitzant el desenvolupament evolutiu i utilitzant fonts documentals, arxius o programes de suport amb la finalitat de mantindre o modificar l'estratègia de treball marcada.  
b) S'ha supervisat i realitzat la simulació de l'avanç de l'incident aplicant programes de simulació, tècniques i equips de mesurament de factors meteorològics, així com d'elements perillosos com ara explosivitat, radioactivitat i toxicitat, entre altres.  
c) S'han delimitat les zones d'intervenció (calenta, temperada o freda) en funció dels riscos, i les tècniques apropiades d'anàlisi i valoració de prioritats.  
d) S'han determinat les necessitats d'evacuació o confinament de la població, en funció de l'avanç de l'incident tecnològic o antròpic, de les condicions meteorològiques reals, de la topografia del terreny i dels aspectes tecnològics.  
e) S'ha supervisat que els membres de la unitat i altres serveis participants adeqüen les seues accions en funció de les zones designades i dels riscos derivats, i s'han aplicat procediments o estratègies establits d'abalisament, senyalització, limitacions de pas i apilaments de materials, entre altres, i se n'ha verificat la comprensió i l'execució adequades per l'equip al seu comandament.  
f) S'han fet les tasques d'evacuació i confinament informant l'equip sobre les accions que ha de realitzar amb la finalitat d'evitar la contaminació exterior, minimitzar el risc d'accidents i possibilitar el desenvolupament de les tasques de manera ràpida i ordenada.  
g) S'han determinat els nivells de protecció necessaris en les zones establides, les pautes d'accés i comunicació, així com les necessitats de descontaminació a l'eixida, i s'ha informat l'equip i verificat el compliment de les ordres.  
h) S'ha informat in situ l'equip a càrrec seu sobre els riscos, les necessitats de protecció, les possibilitats d'avanç o el canvi sobtat en la situació i senyals d'alarma i evacuació per part del personal operatiu, així com rutes de fuita i punt de reunió, i se n'ha verificat la comprensió i l'execució adequades i escoltat suggeriments.  
3. Dirigeix i supervisa les operacions encaminades a la mitigació de l'incident tecnològic i antròpic, estableix procediments i mesures de seguretat, així com el pla de treball i els mitjans que han d'utilitzar-se, i la coordinació amb altres possibles serveis intervinents en la zona.  
  
Criteris d'avaluació:  
a) S'ha determinat la tàctica de control i/o mitigació més adequada a la tipologia de l'incident tecnològic i els recursos disponibles aplicant tècniques d'anàlisi i avaluació.  
b) S'ha comunicat als equips d'intervenció i resumit les seqüències d'actuació, la tàctica que cal seguir, els mitjans necessaris, els mecanismes de seguretat, el control i el pla d'evacuació davant d'un canvi de condicions, i se n'ha verificat la comprensió i l'execució adequades.  
c) S'han creat dinàmiques positives per a la direcció de les maniobres de control o mitigació de l'incident tecnològic o antròpic i s'han avaluat els resultats de les accions executades.  
d) S'ha variat el pla de treball en funció de les contingències detectades, a fi de possibilitar una rapidesa adequada, seguretat i eficàcia en la resposta operativa, segons les possibilitats de la situació i els mitjans disponibles.  
e) Es determina i es controla l'execució d'accions que no estableixen els procediments o el pla de treball i seguretat, que s'estima que poden suposar una millora en l'operatiu establit.  
f) S'ha supervisat la descontaminació a l'eixida de la zona de risc, a les persones confinades, contaminades o atrapades per la situació, i s'han aplicat els procediments adequats a la dimensió de l'incident.  
g) Se supervisa que els equips, els sistemes i les eines utilitzats es descontaminen i es repleguen en condicions òptimes d'ús immediat, amb la finalitat de garantir una possible operació durant el retorn a base.  
4. Dirigeix i executa les tasques necessàries que garantisquen l'adequació d'equips i mitjans a l'operatiu, els relleus de comandaments, així com les tasques de rematada i finalització de l'incident tecnològic i antròpic.  
Criteris d'avaluació:  
a) S'han proposat i executat les mesures necessàries per a garantir un relleu adequat de mitjans tècnics i/o recursos humans en la zona operativa, manteniment del nivell de resposta desenvolupat davant d'incidents tecnològics o antròpics de llarga duració, i s'ha valorat la possible prolongació de l'incident, la magnificació de la situació o els problemes derivats de la mitigació.  
b) S'ha planificat un sistema documental d'operacions que facilite el relleu del comandament en la zona d'operacions i la incorporació de nous mitjans tècnics, recursos humans externs i els nous sectors de treball.  
c) S'han avaluat els procediments de treball dels serveis incorporats, estructura jeràrquica i possibilitats d'integració, i s'han determinat les vies de comunicació i coordinació amb altres serveis en la zona, i els que col·laboren en l'incident, i se'ls ha informat sobre les accions que es desenvoluparan, els suports requerits, així com els requeriments d'informació concreta rellevant que resulte d'interés en les operacions.  
  
d) S'ha elaborat un pla de treball alternatiu, així com un pla de seguretat en coordinació amb els mitjans aliens (especialistes, equips d'actuació desconeguts i personal d'empreses, entre altres), a fi d'implantar possibles mesures de control i mitigació excepcionals en cas de disfunció, impossibilitat d'execució o resultats no esperats de les mesures posades en marxa.  
e) S'han establit les mesures de vigilància necessàries per a garantir l'alerta primerenca als intervinents davant de l'avanç del risc tecnològic o antròpic i amb els codis i els sistemes d'avís o alerta als intervinents de tots els serveis.  
f) S'ha efectuat el relleu de la direcció de les operacions i s'ha fet un informe que preveu les accions desenvolupades, els resultats obtinguts, els problemes detectats i les necessitats.  
g) S'informa a tot el personal dels sectors o els grups de treball del relleu en la direcció del grup o sector, així com de la persona responsable, la ubicació i, si escau, de la reestructuració en la cadena de comandament, i s'informa l'equip i es verifica la comprensió adequada de la nova situació.  
5. Dirigeix i supervisa les operacions de control i rehabilitació primària de la zona afectada per l'incident tecnològic o antròpic, a fi de propiciar condicions acceptables d'ús, habitabilitat o recuperació, i coordina el suport d'empreses o serveis especialitzats.  
  
Criteris d'avaluació:  
a) S'han determinat els danys col·laterals que es poden generar en la zona del sinistre, com ara la contaminació del medi hídric, el risc d'incendi o altres d'efectes negatius en el medi natural, o a les instal·lacions i les activitats, mitjançant l'anàlisi de mesuraments tècnics o l'ús de mitjans de fortuna.  
b) S'han valorat accions primerenques de dilució, absorció, bombament, combustió controlada, o neutralització, amb la finalitat de minimitzar els danys en la zona de l'incident, i s'ha analitzat la informació subministrada pels equips de vigilància i les fitxes de riscos industrials, poblacionals o situacionals.  
c) S'ha desenvolupat un pla de treball, deduït els resultats lògics per a rehabilitar la zona afectada en el mínim temps possible (rehabilitació primària) i habilitar vies, activitats i altres accions, amb unes garanties mínimes de seguretat, i s'han tingut en compte els mitjans al seu abast i les possibilitats tècniques d'implantació, així com els mapes d'instal·lacions en edificacions, incloent-hi: gas, llum, aigua, climatització, ventilació i mitjans de protecció.  
d) S'han dirigit les accions de transvasament i retirada definides prèviament i s'han adequat les tàctiques definides prèviament i les seqüències temporals.  
e) S'han dirigit les tasques de sanejament, recuperació o rehabilitació primària d'espais, edificis o llocs amb deterioració o contaminació, i s'ha assegurat l'aplicació de les tècniques de treball idònies i els procediments de seguretat establits a les característiques de l'incident.  
  
f) S'han dirigit les tasques d'eliminació o retirada d'animals o insectes en situació de risc per a la vida pròpia o la dels altres i s'ha assegurat l'eficàcia de les actuacions i la minimització dels riscos.  
g) S'han elaborat informes de resultats posteriors i parts d'actuació que analitzen tota la informació gràfica i conceptual de l'incident, i que permeta valoracions posteriors de millora o modificació.  
Continguts:  
a) Química i física bàsica.  
b) Mercaderies perilloses. Normativa. Tipus. Transport.  
c) Normatives sobre accidents greus (Reial decret 840/2015)  
d) Direcció i supervisió de la mobilització de recursos davant d'incidents tecnològics i antròpics:  
Aplicació de la simulació a l'evolució de l'incident tecnològic o antròpic.  
Programes de gestió de plans i gestió d'avisos.  
Aplicació dels sistemes manuals de presa i control dels índexs de perillositat en la intervenció. Radiòmetres. Explosímetres i altres sistemes de mesurament.  
Aplicació de manuals tècnics d'ús i manteniment.  
Aplicació i ús de tècniques i equips digitalitzats de control d'incidents, temps, personal i recursos.  
Aplicació de tècniques i procediments de distribució de recursos tècnics i humans en les zones d'actuació de l'incident tecnològic.  
Aplicació de la direcció i control d'intervencions d'emergències provocades per riscos tecnològics i antròpics.  
e) Direcció i supervisió d'accions encaminades al control d'incidents tecnològics o antròpics:  
Funcionament de centrals nuclears.  
Funcionament d'altres instal·lacions amb usos radiològics, equipaments encapsulats i riscos davant de ruptura o fallada de sistemes.  
Aplicació de procediments d'evacuació, confinament o rescat en emergències tecnològiques, incloent-hi:  
- Mesurament d'elements contaminants o de risc a persones o el medi ambient.  
- Detecció de riscos en l'entorn.  
- Valoració d'avanç de productes, substàncies o matèries perilloses en el medi ambient, temporitzant el desenvolupament evolutiu.  
- Procediments de distàncies de seguretat segons els incidents i les matèries implicades o els riscos possibles.  
Aplicació de procediments de seguretat personal en riscos tecnològics i antròpics, incloent-hi:  
- Equips de protecció col·lectiva: ús i distribució.  
- Equips de protecció individual.  
- Equips especials de protecció.  
- Equips d'alerta davant de riscos d'ús.  
Procediments de seguretat i vigilància activa.  
Aplicació de procediments de direcció i control d'intervencions, incloent-hi:  
- Regles prioritàries i responsabilitats.  
- Funcions i responsabilitats.  
- Les reaccions immediates.  
- El raonament tàctic.  
Comportament dels contaminants químics i biològics, repercussió en les persones i el medi ambient o instal·lacions.  
Dosi, factors acumulatius, riscos i proteccions necessàries.  
Procediments de seguretat en l'evacuació, confinament i la seua aplicació prioritària en benefici de la comunitat, segons els nivells de contaminació de persones afectades o víctimes.  
Aplicació de les tècniques de protecció segons criteris radiològics, químics i biològics.  
f) Direcció i supervisió d'operacions encaminades a la mitigació d'incidents tecnològics i antròpics:  
Aplicació de procediments de treball en emergències tecnològiques incloent-hi:  
- Tècniques d'absorció.  
- Tècniques de dilució.  
- Tècniques de transvasament.  
- Tècniques de contenció i realització de dics.  
- Tècniques de dispersió.  
- Tècniques de neutralització.  
- Tècniques de reliquació.  
- Tècniques de sobre empaquetatge.  
- Tècniques de taponament.  
- Tècniques de combustió controlada.  
- Tècniques de cobriment.  
Utilització, ús i manteniment in situ d'equips i sistemes per a la mitigació d'incidents tecnològics o antròpics. Manuals d'ús i seguretat en la utilització.  
Ubicació dels mitjans i recursos en la zona.  
Verificació de les tècniques de descontaminació:  
- Tècniques, procediments, equips i substàncies per a la descontaminació de persones, equips o medi ambient.  
- Vestits especials de protecció personal en incidents tecnològics i antròpics.  
Aplicació de sistemàtica en la presa de decisions sobre estratègies de treball, incloent-hi:  
- Anàlisi de l'incident.  
- Recopilació de la informació: el cub.  
- Reconeixement perimetral.  
- Síntesi.  
- Decisions: decideix la idea de la maniobra.  
- Ordres: ordena el desenvolupament de la maniobra.  
- Comunica la idea de la maniobra.  
- Analitza els resultats de la maniobra.  
Valoració de les distàncies de seguretat i zones d'intervenció.  
Valoració de les tècniques de primera intervenció davant de reaccions violentes.  
Causes i efectes de xoc: explosions, reaccions en cadena, ones de xoc i  
disminucions o augments sobtats de pressió o temperatura en contenidors d'emmagatzematge o transport.  
Evaporacions, viscositat i densitats en aigua, terreny o aire. Canvis d'estat en la matèria per causes múltiples. Contenidors de transport i distribució, normativa de transport, emmagatzematge, distribució o ús de productes perillosos.  
g) Direcció dels equips i mitjans operatius davant d'incidents provocats per riscos tecnològics o antròpics:  
Ús i adequació de procediments i equips d'intervenció que garantisquen l'adequació i continuïtat de les tasques de control i mitigació d'incidents tecnològics i antròpics:  
- Minimització de danys a persones afectades, béns o medi ambient.  
  
- Manteniment de la resposta operativa quant a recursos humans, tècnics i instal·lacions.  
- Generació de dades per a l'adequada gestió del personal i els mitjans, així com elaboració d'estadístiques d'interés.  
- Organització de la unitat d'intervenció.  
- Informació i comunicació sobre l'evolució de les activitats.  
- Supervisió de normes de seguretat.  
- Avaluació de la capacitat dels membres de la unitat.  
- Introducció o extracció de dades en els instruments informàtics.  
  
- Vigilància i sistemes d'alerta primerenca a intervinents i població afectada.  
Estructuració jeràrquica de serveis d'emergència i seguretat, operativa d'aquests, mecanismes de coordinació i interrelació operativa, funcions i senyalística jeràrquica.  
Elaboració de plans de treball i vigilància, logística i aprovisionament, temps de treball i necessitats de rotació en incidents tecnològics i antròpics.  
Comportament davant d'esforços o factors meteorològics, colp de calor, deshidratació, rampes, sobreesforços i pèrdues de facultats fisicopsíquiques, com alerta visual, auditiva o sensorial.  
Límits i necessitats de descans, hidratació o alimentació.  
h) Direcció i supervisió d'operacions de control i rehabilitació primària de zones afectades per incidents tecnològics o antròpics:  
  
Aplicació d'acords entre l'entitat i altres entitats col·laboradores en l'àmbit d'actuació: Acords i convenis de col·laboració amb entitats externes fora de l'àmbit d'actuació.  
Plans d'actuació i fitxes operatives, incloent-hi:  
- Plans d'actuació i fitxes operatives:  
- Plans d'emergència relacionats amb la zona d'influència del treball.  
- Bases de dades de personal, equips o sistemes, i substàncies perilloses.  
- Fitxes de riscos industrials, poblacionals o situacionals.  
- Mapes d'instal·lacions en edificacions, incloent-hi gas, llum, aigua, climatització, ventilació i mitjans de protecció.  
- Obres o incidències en vials, instal·lacions de distribució, carrers o edificis, que puguen suposar una limitació operativa.  
- Informació sobre riscos de l'incident: riscos adjacents, riscos potencials a la població, els béns o el medi ambient, possibilitat d'accessos i talls d'instal·lacions.  
- Quadrants, fulls d'incidència, ordres de treball i fitxes de control d'equips.  
- Zones o locals de risc especial.  
Recuperació, rehabilitació i millora d'espais ambientals.  
Procediments i mitjans de contenció i retirada de fluids, gasos, materials i substàncies, danys a les persones i el medi ambient, danys a les instal·lacions i béns, neutralització i recuperació.  
Funcions del treball de serveis diferents o aliens en aquestes tasques.  
Serveis d'acollida i tracte animal.  
Proteccions, actuació i recuperació de l'entorn, emmagatzematge i transport.  
Condicions de seguretat. El medi ambient de treball i l'organització del treball.  
Observació dels efectes del sobreesforç prolongat en intervencions tecnològiques.  
Fisiologia i nutrició esportiva i laboral en intervencions prolongades en incidents tecnològics i antròpics, incloent-hi:  
- Condicionants físics i psíquics en intervencions prolongades.  
- Nutrició i hidratació davant d'esforços prolongats.  
- Limitacions i riscos de pèrdua de capacitats davant de situacions d'estrés o esforç prolongat.  
  
  
6. Mòdul professional: Supervisió de la intervenció en incendis forestals i cremes prescrites  
  
Codi: 1506.  
Resultats d'aprenentatge i criteris d'avaluació:  
1. Avaluació diària del risc d'incendi segons tipus, evolució i nivell, analitzant dades de fonts meteorològiques i estadístiques i calculant els índexs de riscos diaris d'incendis forestals.  
Criteris d'avaluació:  
a) S'han valorat les dades necessàries per a l'elaboració dels índexs de risc diaris analitzant la informació contínua de diverses fonts com ara AEMET, els models de combustible de la zona d'incendi, les estadístiques de la zona, entre altres.  
b) S'han valorat els resultats dels índexs de risc diari aplicant tècniques d'estudi i de càlcul.  
c) S'han elaborat els mapes de risc d'acord amb la valoració de resultats dels índexs de risc diari.  
d) S'ha determinat el nivell d'alerta i s'ha comunicat als col·lectius implicats i a la població.  
e) S'han distribuït els recursos corresponents i s'han adequat a la magnitud del risc d'incendis forestals.  
f) S'han aplicat les restriccions d'usos i les activitats en la zona de risc previsible.  
g) S'han restringit accessos i trànsits, i s'ha comprovat i supervisat la comprensió i l'efectivitat de les accions.  
2. Activa els recursos i els mitjans que cal utilitzar en l'incendi forestal valorant els temps d'arribada i les rutes d'accés, així com les necessitats d'optimització de l'efectivitat dels mitjans i els recursos pròxims.  
Criteris d'avaluació:  
a) S'ha confirmat l'existència de l'incendi forestal i la ubicació d'aquest, i s'han contrastat les diferents informacions rebudes de diverses fonts com ara llocs de vigilància, servei d'emergències 112 i telefonades de particulars, entre altres.  
b) S'ha avaluat la gravetat de l'incendi forestal a partir de mapes de combustibles, condicions meteorològiques, orografia de la zona, ubicació de llocs habitats i edificacions, entre altres.  
c) S'ha determinat el nombre i el tipus de recursos necessaris per a extingir l'incendi, i s'ha valorat i optimitzat el cost i l'eficàcia de la intervenció.  
d) S'han estimat els temps d'arribada dels recursos humans i materials a l'incendi i s'han determinat els més apropiats per a la seua intervenció ràpida.  
e) S'han valorat les característiques logístiques dels recursos enviats per a garantir l'operativitat d'aquests.  
f) S'ha valorat contínuament l'evolució de l'incendi forestal mitjançant l'ús de simuladors i altres tècniques per a decidir la incorporació de nous recursos segons les possibles propagacions en l'escenari de l'incendi.  
g) S'ha efectuat el seguiment dels recursos desplaçats mitjançant sistemes de posicionament global per a conéixer la seua ubicació i preservar la seua integritat i seguretat.  
h) Ha dirigit i supervisat les operacions encaminades a la mitigació de l'incendi forestal, establit els procediments de resposta i les mesures de seguretat, així com el pla de treball i mitjans, i s'ha coordinat amb altres serveis intervinents en la zona.  
3. Coordina in situ les accions dels operatius desplaçats al lloc de l'incendi forestal i valora la determinació de zones d'actuació segons les característiques de l'incendi forestal, i supervisa la realització de les tècniques d'atac i la seguretat dels intervinents.  
  
Criteris d'avaluació:  
a) S'ha valorat el tipus d'incendi forestal a partir del color i la forma de la columna de fum per a identificar el tipus de vegetació, les característiques de la combustió, la direcció del vent i la seua intensitat, i possible desenvolupament convectiu de la columna de fum.  
b) S'ha valorat l'evolució de la propagació de l'incendi segons els elements topogràfics i orogràfics de l'escenari com ara pendent, exposició i relleu, entre altres, i depenent de les condicions meteorològiques actuals i previstes, com ara temperatura, humitat i vent.  
  
c) S'han determinat les zones d'actuació i els sectors de l'incendi conforme a les valoracions prèvies a fi d'assegurar l'efectivitat i la seguretat de les operacions d'extinció.  
d) S'han determinat les tècniques d'atac, les eines, els equips i les mesures de seguretat depenent de les possibilitats d'acostament a la flama, característiques de les eines i els equips d'extinció, entre altres.  
  
e) S'ha avaluat contínuament el resultat esperat del pla d'atac i del comportament de l'incendi per a modificar l'estratègia d'extinció i sol·licitar recursos addicionals.  
f) S'han valorat les necessitats logístiques i de relleus dels mitjans actuants en la intervenció i s'han analitzat les necessitats de combustible, equips i eines, equips de comunicacions, avituallament, descansos i allotjament, entre altres.  
g) S'han valorat contínuament les rutes de fuita i els llocs segurs dels mitjans actuants en l'extinció.  
h) S'han avaluat les possibles incidències sobre la població i s'han valorat les necessitats d'evacuació, confinament i talls de trànsit, entre altres.  
i) S'ha determinat la ubicació del lloc de comandament operatiu, el centre de recepció de mitjans i les zones d'espera en funció de l'evolució previsible de l'incendi i els recursos esperats.  
4. Coordina in situ l'actuació dels mitjans helitransportats i altres recursos aeris, amb els mitjans terrestres d'extinció i control d'incendis forestals, i valora les necessitats logístiques dels operatius, els relleus i els descansos del personal intervinent.  
Criteris d'avaluació:  
a) S'ha efectuat el reconeixement i l'avaluació de la situació en la fase d'aproximació a l'incendi en helicòpter per a valorar la zona d'aterratge i desembarcament de l'equip i dels mitjans d'extinció.  
b) S'ha supervisat la seguretat i l'eficàcia de les maniobres d'embarcament, transport i desembarcament del personal i dels mitjans d'extinció.  
c) S'ha supervisat la seguretat i l'eficàcia de la maniobra de col·locació i recollida de l'helidepòsit o maneguí del depòsit ventral per a la càrrega posterior de l'aigua.  
d) S'han prioritzat les zones d'actuació dels mitjans aeris en funció de les seues característiques i del tipus i evolució de l'incendi.  
e) S'ha organitzat el suport dels mitjans aeris i s'han determinat les àrees de la zona de treball, els circuits d'entrada i eixida de l'incendi, els punts de càrrega d'aigua i els punts de proveïment de carburant, entre altres.  
f) S'ha realitzat la coordinació de les actuacions dels mitjans terrestres i aeris per a garantir l'efectivitat dels treballs d'extinció, i s'ha mantingut la comunicació constant amb els mitjans i realitzat les correccions necessàries.  
g) S'ha avaluat la necessitat de mobilitzar o desmobilitzar mitjans aeris d'acord amb l'evolució de l'incendi i les possibles situacions de risc per saturació de l'escenari aeri associat a l'incendi.  
h) S'han valorat les necessitats logístiques i de relleus dels mitjans helitransportats i altres recursos aeris per a garantir la seua actuació continuada en l'incendi.  
5. Avalua les causes de l'incendi forestal i de l'actuació dels equips i els mitjans d'intervenció, analitza els agents causants de la ignició, tant si són antròpics com d'origen natural, i valora i contrasta la hipòtesi causal.  
Criteris d'avaluació:  
a) S'han contrastat les dades històriques d'incendis i les dades meteorològiques de la zona d'estudi per a conéixer l'escenari de partida de la investigació i valorar el possible origen de l'incendi.  
b) S'ha determinat el perímetre de l'incendi per a iniciar la investigació d'acord amb els patrons geomètrics definits i amb la metodologia aplicada.  
c) S'ha contrastat in situ el possible punt d'inici de l'incendi i valorat l'agent causant de la ignició siga antròpic o d'origen natural.  
  
d) S'ha establit la hipòtesi de la causa de l'incendi confirmant la validesa d'aquesta.  
e) S'ha incorporat el resultat de l'avaluació de la causa de l'incendi a la planificació de la prevenció.  
f) S'ha reconstruït de manera objectiva l'evolució de l'incendi i s'han analitzat la superfície i els béns afectats, la duració de l'incendi, el tipus de vegetació, entre altres components.  
g) S'ha reconstruït de manera objectiva el desplegament i l'actuació dels mitjans intervinents en l'incendi i s'ha analitzat el tipus de mitjans, temps i zones d'intervenció, incidències, entre altres components.  
h) S'ha realitzat una anàlisi crítica de l'èxit del pla d'atac seguit i dels recursos utilitzats, i s'ha valorat el cost econòmic dels treballs d'extinció en funció de la gravetat i afeccions de l'incendi.  
  
i) S'han avaluat els resultats de les anàlisis de la intervenció i s'han redactat els informes de conclusions i recomanacions corresponents que servisquen de referència per a escenaris similars.  
Continguts:  
a) La problemàtica dels incendis forestals en la Comunitat Valenciana  
La importància de l'Estratègia Forestal Europea, l'Estratègia Forestal Espanyola. La política forestal valenciana. La Llei Forestal Valenciana.  
Normativa d'incendis forestals en la Comunitat Valenciana. Pla d'Acció Territorial Forestal (PATFOR). L'extinció dels incendis forestals en la Comunitat Valenciana. Principals estratègies.  
Pla Especial enfront del risc d'incendis forestals a la Comunitat Valenciana (Decret 163/98, del Consell).  
Els plans de prevenció d'incendis sectorials. Principals demarcacions. Les normes de seguretat en prevenció d'incendis forestals.  
  
L'herència forestal. Problemàtica. Conseqüències de les repoblacions forestals del segle XX i la seua influència en els incendis.  
Els usos del sòl en la Comunitat Valenciana. La incidència en els incendis forestals. La problemàtica de les cremes agrícoles.   
La vegetació actual i potencial de la Comunitat Valenciana. Principals tipus de combustible.  
La importància de la regeneració natural. La silvicultura preventiva en la prevenció d'incendis.  
La importància de la participació pública en la prevenció i actuació davant dels incendis forestals. Estratègies de dinamització.  
Els plans de prevenció en la Comunitat Valenciana. La problemàtica dels espais naturals protegits.  
b) Avaluació diària del risc d'incendi forestal.  
Principals índexs de risc diari. Variables utilitzades en l'elaboració dels índexs de risc diari. Influència i combinacions possibles dels distints índexs de risc diari. Tipus de mapes de risc diari.  
  
Tipus i caracterització de nivells d'alerta per incendi forestal:  
Relació entre els índexs de risc diari i els nivells d'alerta.  
Principals restriccions d'usos i activitats associades a nivells d'alerta.  
Mecanismes de transmissió dels nivells d'alerta i restriccions associades a la societat.  
Tipus de mitjans d'extinció. Tipus i nombre de mitjans d'extinció necessaris segons el nivell d'alerta.  
c) Activació dels recursos per al control i extinció de l'incendi.  
  
Informació mínima necessària a transmetre sobre l'incendi forestal. Mètodes de contrast de la informació relativa a un incendi forestal.  
  
Tipus d'incendi forestal. Característiques i necessitats d'intervenció en primer atac. Principals característiques rellevants de la zona d'inici de l'incendi forestal.  
Tipus de béns amenaçats per un incendi forestal.  
Tipus de combustibles i comportament davant d'un incendi forestal.  
  
Topografia i relació amb el comportament d'un incendi forestal.  
  
Meteorologia i influència en el comportament d'un incendi forestal. Principals programes de simulació d'incendis forestals. Funcionament. Resultats.  
Tipus de mitjans d'extinció d'incendis forestals:  
- Temps estimats de desplaçament dels mitjans d'extinció d'incendis forestals.  
- Principals mitjans usats per a determinar temps estimats d'arribada i mitjans d'extinció necessaris.  
Desplaçament en mitjans aeris:  
- Protocols i procediments de desplaçament en funció del tipus de mitjà intervinent en incendis forestals. Particularitats del desplaçament en mitjans aeris.  
Necessitats logístiques dels mitjans d'extinció d'incendis forestals:  
  
- Principals sistemes de seguiment de flotes.  
d) Procediments de coordinació operativa in situ.  
Principals mitjans humans i tècnics utilitzats en l'extinció d'incendis forestals.  
- Usos d'eines, principals tipologies: Pulasky, aixada, Mcleod, pala, palin, gorgui, batefocs, podall, motoserra, extintor d'explosió, torxa de goteig i motxilla extintora.  
- Usos de maquinària: buldòzer, autobomba i camió dida.  
- Tipus i usos de mitjans aeris: avions amfibis, avions de càrrega en terra, avions mixtos, helicòpters bombarders, helicòpters de transport i extinció i avions de coordinació, observació i comunicació.  
  
Tipus i ús de tècniques d'extinció: atac directe (eina manual i estesa de mànegues), atac indirecte (línia a dos peus, crema d'eixamplament i contrafoc).  
Ús i aplicació de l'aigua i productes químics retardants de la combustió.  
Tipus de productes retardants. Característiques. Manuals d'operació amb retardants. Avantatges i inconvenients. Problemàtica ambiental.  
  
e) Principals estratègies i tàctiques utilitzades en l'extinció d'incendis forestals:  
- Fases d'un incendi forestal. Característiques.  
- Rendiments mitjans i resultats esperats de les distintes tècniques, eines i mitjans materials emprats. Sectors i subsectors de l'incendi: front, flancs, cua i altres. Interpretació de mapes topogràfics (escales, corbes de nivell i altituds).  
Realització de croquis: tipus de símbols utilitzats i tipus d'escales adequades.  
Estructura organitzativa de la lluita contra els incendis. Sistema de maneig d'emergències. Atac inicial. Atac ampliat. Gran incendi forestal.  
  
Principals riscos del treball d'extinció d'incendis forestals. Instruccions preventives en els treballs d'extinció d'incendis forestals. Normes de seguretat en els treballs d'extinció d'incendis forestals.  
  
f) Procediments de treball en l'extinció d'incendis forestals.  
- Seguretat i efectivitat dels treballs d'extinció d'incendis forestals.  
  
- Relació entre seguretat i efectivitat.  
- Responsabilitat individual i col·lectiva.  
- Operacions de protecció de les persones implicades en els incendis forestals.  
- Senyalització i desenvolupament de les operacions.  
Normes i protocols de comunicació propis de l'incendi forestal: característiques de les comunicacions per emissora, alfabet aeronàutic i característiques de comunicacions amb mitjans aeris.  
Principals mitjans tècnics utilitzats en la transmissió d'informació en un incendi forestal.   
Normativa laboral sobre jornades, temps màxims de treball i temps mínim de descans del personal i els mitjans assignats. Principals categories professionals i composició de les unitats tipus d'intervenció en incendis forestals.  
L'organització estratègica del personal d'extinció d'incendis en la Comunitat Valenciana.  
Coordinació i competències.  
g) Respostes i necessitats fisiològiques davant del treball en extinció d'incendis forestals:  
- Conseqüències associades al sobreesforç o la falta d'avituallament. Mesures que cal adoptar.  
- Necessitats energètiques mitjanes per persona en treballs d'extinció d'incendis forestals.  
- Necessitats d'hidratació mitjanes per persona en treballs d'extinció d'incendis forestals.  
Tipus d'avituallament. Requeriments mínims.  
Temps mitjans de preparació i trasllat de l'avituallament fins a l'incendi.  
Mitjans de trasllat de l'avituallament fins a l'incendi. Temps màxims entre avituallaments.  
Necessitats de recursos logístics en incendis forestals. Principals avaries dels mitjans, equips i eines d'incendis forestals.  
  
Necessitats d'allotjament del personal en incendis forestals:  
- Tipologia d'allotjaments possibles en incendis forestals. Requeriments mínims.  
- Temps mitjans de trasllat del personal al lloc d'allotjament.  
h) Coordinació operativa in situ de mitjans helitransportats i altres recursos aeris:  
Comportament del foc des d'observació aèria.  
Operacions d'embarcament i desembarcament en helicòpters:  
- Operacions de col·locació d'helidipòsit i depòsit ventral.  
- Normativa de transport de combustibles en aeronaus.  
- Transport de personal, equips i eines en helicòpters. Seguretat en les operacions.  
Usos de mitjans aeris: avions amfibis, avions de càrrega en terra, avions mixtos, helicòpters bombarders, helicòpters de transport i extinció i avions de coordinació, observació i comunicació. Característiques de funcionament. Necessitats de coordinació de mitjans aeris. Necessitats logístiques i de relleus.  
Operacions de coordinació entre mitjans terrestres i aeris. Coordinació tàctica.  
Procediments de treball. Requisits. Seguretat.  
Normativa reguladora d'aviació civil que afecta les operacions en incendis forestals.  
i) Avaluació de les causes dels incendis i dels operatius d'intervenció:  
Personal que investiga els incendis forestals. Agents de l'autoritat i altres.  
Comunicacions i quadres resum. Incidències. Danys. Dades meteorològiques. Utilització de dades històriques d'incendis.  
Incendis de xicoteta superfície. Reconeixement d'una zona xicoteta incendiada.  
Mètode de les evidències físiques. Incendis de gran superfície. Determinació de la geometria de l'incendi. Models geomètrics de propagació.  
Procediments per a establir sobre el terreny el perímetre de la zona de treball.  
Vestigis indicadors de la direcció de propagació de l'incendi:  
- Intensitat calòrica.  
- Estimació en cartografia de la propagació d'un incendi forestal.  
  
- Velocitat d'avançament. Mètodes d'estimació. Anticipació de mitjans.  
- Investigació d'incendis. Localització de la zona d'inici de l'incendi.  
- Proves físiques per a determinar el mitjà i la causa d'ignició.  
Eines d'anàlisi del desenvolupament de l'incendi i del desplegament de mitjans actuants. Sistemes d'informació geogràfica.  
La importància dels SIG en l'extinció d'incendis. La cartografia temàtica PATFOR com a eina de gestió i actuació. El Sistema Integrat de Gestió d'Incendis Forestals (SIGIF).  
Anàlisi crítica. Objectius. Necessitats. Fases: exposició, anàlisi i conclusions.  
Metodologia.  
Costos associats als treballs d'extinció. Valoració.  
Elaboració d'informes de resultats i lliçons apreses. Documentació.  
  
L'impacte ambiental de les activitats d'extinció d'incendis.  
Valoració de l'impacte ambientals i danys ecològics en els treballs de detecció i combat dels incendis forestals.  
Impactes directes i indirectes.  
Tècniques i mètodes de minimització i correcció d'impactes.  
  
  
7. Mòdul professional: Supervisió de la intervenció en operacions d'incendis urbans i emergències ordinàries  
  
  
Codi: 1507.  
Resultats d'aprenentatge i criteris d'avaluació:  
1. Programa la intervenció d'incendis urbans i emergències ordinàries, analitza la informació de l'incident i valora recursos materials i rutes d'accessos.  
Criteris d'avaluació:  
a) S'ha recopilat una primera informació sobre el lloc on s'ha produït l'incendi, el nombre de focus, les dimensions, la proximitat/llunyania d'edificis amb risc, els possibles edificis d'interés turístic, els serveis, les indústries, els recursos de què disposa la zona afectada per a la prevenció d'incendis (hidrants, columna seca, entre altres).  
b) S'han assignat recursos humans per a aquesta mena d'emergència segons el procediment del servei i s'han tingut en compte possibles especialitzacions i funcions.  
c) S'han assignat els recursos materials (vehicles amb els seus equipaments i assignacions) necessaris per a aquesta mena d'emergència seguint procediments establits.  
d) S'han dotat de la fitxa de ruta que orienta l'accés més ràpid al lloc de l'emergència amb informació expressa dels recursos de la zona per a l'emergència (hidrants, columnes seques, aparcaments, entre altres) i els riscos potencials (transformadors, caixes elèctriques, caixetins de comunicacions telefòniques i conduccions de gas, entre altres).  
e) S'ha supervisat el material de protecció i autoprotecció (EPI, EPR-ERA) de la dotació, segons les característiques de la informació de l'incendi.  
f) S'han activat altres serveis operatius per a la coordinació d'aquests per a facilitar l'accés al lloc de l'incendi.  
g) S'ha comunicat al centre de coordinació l'eixida, així com l'actualització contínua de dades sobre l'evolució de l'incendi per a integrar-la en els dispositius de visualització i geolocalització digital (tipus tauleta, Pad, dispositiu telefònic mòbil i pocket, entre altres).  
h) S'han traslladat les dotacions assignades al lloc de l'incendi amb els recursos inicials, per la ruta més efectiva, tenint en compte la comunicació amb la xarxa semafòrica que facilite la intervenció més ràpida i rebent informació contínua del centre de coordinació sobre l'evolució de l'escenari de l'emergència.  
2. Organitza la intervenció per a l'extinció de l'incendi, analitza la magnitud de l'incendi i els recursos de la zona d'intervenció, i elabora plans d'actuació.  
Criteris d'avaluació:  
a) S'han valorat in situ les afectacions que ha provocat l'incendi, s'ha contrastat la informació prèvia a l'arribada amb la informació de les persones afectades o que han sigut testimonis de la gènesi de l'incident i l'observació directa, per a l'obtenció de noves dades rellevants sobre les víctimes, els afectats, l'extensió de l'incident, les estructures de l'edifici afectades, l'entorn del lloc de l'incident, els perills objectius i els recursos on s'ha de produir el rescat.  
b) S'ha avaluat la magnitud de l'incident i s'han identificat els punts crítics (mesures immediates que cal realitzar, els factors del lloc del sinistre que poden dificultar o afavorir la intervenció, problemes que poden sorgir en la intervenció a causa de la manifestació de nous perills, els objectius que s'han de complir, els mètodes i les tècniques que s'aplicaran per a aconseguir els objectius, els elements d'anticipació i els equips que han d'intervindre, entre altres) i la resposta que es pot donar.  
c) S'han pres decisions sobre el pla d'actuació, s'han determinat les accions prioritàries que cal realitzar (talls de subministrament elèctric, gas, rescat de persones, mesures d'evacuació o confinament, entre altres), el mètode d'actuació (directe, indirecte, refredament de gasos, entre altres), les tècniques, les tàctiques, les maniobres bàsiques i els procediments adaptats a l'escenari, així com els nivells de protecció (EPI) dels intervinents.  
d) S'han establit les zones de seguretat (zona calenta, tèbia i freda), la zona d'ubicació dels grups de treball i vehicles que hi intervenen, i la distribució dels nivells de comandament (estratègic, tàctic i operatiu) i s'han tingut en compte l'altura de l'edifici, els equips d'intervenció i la població afectada, entre altres.  
e) S'ha comunicat a les dotacions el pla d'actuació i s'ha prioritzat la informació sobre els objectius, les maniobres que cal realitzar segons la mena de sinistre, la delegació de funcions per zones d'actuació o per tasques als membres de les dotacions (la senyalització de les zones amb els seus respectius nivells de protecció, tall del subministrament elèctric, tall del subministrament de gas, control dels temps d'intervenció en la zona calenta, reposició de bombones d'oxigen, entre altres).  
f) S'ha establit el lloc on se situarà la direcció de la intervenció o el lloc de comandament avançat (LCA) i s'ha mantingut la comunicació contínua amb el centre de coordinació, i l'establiment dels canals de comunicació que s'utilitzaran durant la intervenció i la coordinació amb els altres equips operatius.  
g) S'han ordenat i supervisat la composició i les característiques dels equips de protecció individual i els EPR-ERA, així com els mitjans, les eines i els útils necessaris per a la realització de les tàctiques i les maniobres durant l'incendi, i la dotació dels equips humans per a garantir la seguretat dels intervinents en el rescat i en l'extinció.  
  
3. Dirigeix i supervisa l'extinció de l'incendi, valora les característiques del focus de l'incendi, dels recursos disponibles i les tàctiques d'intervenció i l'establiment de tasques i equips.  
Criteris d'avaluació:  
a) S'ha supervisat l'establiment de les zones de treball (calenta, tèbia, freda) segons les característiques de les substàncies implicades.  
b) S'ha supervisat l'establiment de la zona calenta i s'han marcat subzones per a procedir a la intervenció segons les característiques de perillositat de l'incendi (elèctric, edifici, industrial, substàncies perilloses, vehicles).  
c) S'han establit mesures de seguretat: línia de vida, actuacions de seguretat davant de l'eixida, els equips de protecció específics davant de la presència d'electricitat (elements de seguretat personal, material d'aïllament i, entre altres), equips EPI, ERA i NBQ.  
d) S'han valorat les característiques del focus de l'incendi i s'han establit línies d'atac (interiors i exteriors), accés a l'habitatge i evacuació d'afectats si ha sigut necessari, protecció dels veïns, etc.  
e) S'han establit els equips de treball de cada línia d'atac tenint en compte les característiques i la dimensió de l'incendi (risc elèctric, interior d'edifici, substàncies perilloses, instal·lacions industrials i vehicles) i les capacitats dels equips.  
f) S'ha dirigit l'equip donant instruccions, distribuint tasques i assignant responsabilitats entre els professionals que hi intervenen, s'han tingut en compte l'especificitat i l'especialitat d'aquests (coneixements i destreses) i s'ha assegurat qui ha d'informar a través del canal, del telèfon, o de qualsevol altre mitjà disponible.  
g) S'ha supervisat i dirigit l'extinció de l'incendi en pisos, locals, vehicles, naus industrials, i s'han reavaluat les tàctiques i els objectius de la intervenció, d'acord amb la informació rebuda des dels equips d'intervenció en la zona calenta.  
4. Dirigir i executar les tasques necessàries que garantisquen l'adequació d'equips i mitjans a l'operatiu en situacions de relleus de comandaments, i les tasques de rematada i finalització de l'incendi urbà, en condicions de seguretat, amb l'elaboració d'informes d'avaluació d'actuacions i la proposta de sistemes de documentació del relleu de l'operació.  
Criteris d'avaluació:  
a) S'ha ordenat i supervisat el relleu i el descans dels equips d'intervenció situats a la zona calenta en contacte directe amb el foc, segons els protocols i els procediments establits per a evitar riscos personals, i s'han tingut en compte la possible prolongació de l'incendi, la magnificació de la situació o els problemes derivats de la mitigació.  
  
b) S'ha reavaluat la situació i s'ha informat de la necessitat d'establir el canvi de nivell en la intervenció i l'activació del pla específic de l'emergència.  
c) S'ha efectuat el relleu de la direcció de l'incendi a la qual s'ha informat sobre les operacions realitzades, sobre les accions desenvolupades, els resultats obtinguts, els problemes detectats i les necessitats, així com dels responsables d'altres serveis col·laboradors, i s'ha dotat aquests responsables dels informes existents sobre aquest tema  
d) S'ha planificat l'assignació de recursos a la nova situació i el nivell de l'incendi urbà, mitjançant la incorporació de mitjans tècnics i recursos humans externs a la zona d'operacions, nous sectors de treball afegits amb la incorporació conseqüent de comandaments a l'emergència.  
e) S'han avaluat els procediments de treball dels serveis incorporats, estructura jeràrquica i possibilitats d'integració; determinat els canals de comunicació i coordinació amb altres serveis, i els que estan col·laborant en l'incendi, informant-los d'accions que cal desenvolupar, els suports requerits, així com els requeriments d'informació concreta rellevant que resulte d'interés en les operacions.  
f) S'ha redefinit el pla de treball, així com el pla de seguretat i s'ha coordinat amb els mitjans aliens (especialistes, personal d'empreses, entre altres) a fi d'implantar possibles mesures de control i mitigació de l'incendi urbà en cas de disfunció, impossibilitat d'execució, o resultats no esperats de les mesures posades en marxa.  
g) S'informa a tot el personal dels sectors o els grups de treball del relleu en la direcció del grup o sector, així com de la persona responsable, la ubicació i, si escau, de la reestructuració en la cadena de comandament, i s'ha informat l'equip i verificat la comprensió adequada de la nova situació.  
5. Dirigeix i supervisa les operacions de control i rehabilitació de la zona afectada per l'incendi urbà, valora la coordinació o el suport de possibles empreses o serveis especialitzats, a fi de propiciar condicions acceptables d'ús, habitabilitat o recuperació.  
Criteris d'avaluació:  
a) S'han determinat els danys col·laterals que es poden generar en la zona de l'incendi, com ara les pèrdues d'habitatge o altres d'efectes negatius sobre les instal·lacions i les activitats, mitjançant l'anàlisi de mesuraments tècnics o de fortuna.  
b) S'han valorat accions primerenques de dilució, absorció, bombament, combustió controlada o neutralització, amb la finalitat de minimitzar els danys en la zona de l'incident, i s'ha analitzat la informació subministrada pels equips d'intervenció i les fitxes de riscos industrials o situacionals.  
c) S'ha desenvolupat un pla de treball i s'han deduït els resultats lògics per a rehabilitar la zona afectada en el mínim temps possible (rehabilitació primària), de restabliment dels subministraments, activitats i altres accions, amb unes garanties mínimes de seguretat, tenint en compte els mitjans disponibles i les possibilitats tècniques d'implantació, així com mapes d'instal·lacions en edificacions, incloent-hi: gas, llum, aigua, climatització, ventilació i mitjans de protecció.  
d) S'han dirigit les accions de transvasament i retirada de substàncies perilloses que ha ocasionat l'incendi, prèviament definides, i s'ha observat l'adequació de tàctiques establides amb antelació i les seqüències temporals adequades.  
e) S'han dirigit les tasques de sanejament, recuperació o rehabilitació primària d'espais, edificis, o llocs deteriorats, s'ha assegurat l'aplicació de les tècniques de treball idònies i els procediments de seguretat establits per a les característiques de l'incident.  
f) S'han orientat els afectats sobre la tramitació de reclamacions a companyies d'assegurances i peritatges, entre altres, i s'ha assegurat la comprensió de la informació subministrada.  
g) S'han detectat les persones amb més vulnerabilitat davant de l'incendi i se'ls ha orientat perquè les atenguen els serveis socials.  
h) S'han elaborat informes de resultats posteriors i comunicats d'actuació i s'ha analitzat tota la informació gràfica i conceptual de l'incident, que permeta valoracions posteriors de millora o modificació.  
Continguts:  
a) Programació de la intervenció d'incendis urbans i emergències ordinàries:  
Coneixement del territori:  
- Situació.  
- Dades de població.  
- Infraestructures, vies de comunicació i accessos.  
- Activitats econòmiques i productives.  
- Serveis bàsics.  
- Anàlisi de vulnerabilitat: Riscos especials i específics.  
El servei d'extinció d'incendis:  
- Les competències i funcions.  
- La tipologia d'emergències i l'assignació de vehicles i recursos.  
  
- Els sistemes de comunicació en les emergències.  
El comandament en els serveis d'emergències:  
- Funcions i responsabilitats.  
- El comandament en el control de les intervencions.  
- El cicle circular de la direcció: planificar, organitzar, dirigir, controlar i avaluar.  
- Les competències genèriques del comandament.  
- La seguretat i les mesures de protecció segons el nivell i els continguts de les emergències.  
L'arribada a les emergències:  
- Coneixement de les vies d'accés i evacuació al lloc.  
- Conducció segura.  
- Cartografia: lectura de plans, localització de coordenades, càlcul de distàncies i rumbs, entre altres.  
- Interpretació de fotografia aèria i imatges de satèl·lit, entre altres recursos.  
- Utilització de sistema de posicionament global (GPS).  
- Sistemes de representació gràfica, tipus CAD, i sistemes d'informació geogràfica, tipus GIS, per a lectura i elaboració de plans, i la incorporació de dades, entre altres.  
b) Organització de la intervenció per a l'extinció d'incendis urbans:  
  
Recollida de la informació i l'observació de signes com a base de la construcció de la hipòtesi de treball. Tècniques.  
Recursos que s'assignen i s'apliquen a cada intervenció.  
Tècniques de comandament i control de la intervenció i els límits:  
- Informació.  
- Avaluació.  
- Decisió sobre el pla d'actuació. El diagnòstic i l'execució.  
Implementació del pla d'actuació:  
- Els nivells de comandament: direcció operativa, direcció tàctica i direcció estratègica.  
- La distribució i senyalització de zones: zona calenta, tèbia i freda.  
- Tècniques per a l'extinció d'incendis.  
Elements estructurals dels edificis:  
- Patologies de la construcció.  
- Principals actuacions dels serveis d'emergències en l'estructura dels edificis.  
La informació i la comunicació en les emergències.  
Ús dels mitjans de protecció i autoprotecció (EPI, ERA i altres) i reducció de riscos i perills.  
c) Direcció i supervisió de l'extinció d'incendis urbans:  
Les tàctiques, tècniques i procediments del servei sobre incendis urbans:  
- Amb risc elèctric.  
- Amb matèries perilloses.  
- Instal·lacions industrials.  
- En vaixells.  
- En accidents de transport.  
- Altres situacions.  
Els vehicles, materials i útils necessaris per a combatre l'incendi.  
  
d) Direcció d'equips i mitjans operatius d'extinció d'incendis urbans:  
Tècniques de direcció i comandament en les emergències i els seus límits:  
- La informació i la comunicació.  
- El seguiment de les accions en els equips de treball.  
- La programació dels descansos i l'avituallament.  
- El canvi de nivell en una emergència: replanificació i reorganització d'equips, dotacions i recursos per a aconseguir l'objectiu, dirigir (pot haver-hi canvi de comandament a causa del canvi de nivell) i controlar el seguiment de l'emergència amb els canvis decidits.  
Tipologia de riscos i el seu atac.  
e) Direcció i supervisió de les operacions de control i rehabilitació de la zona afectada per l'incendi:  
- Els diferents equips operatius que intervenen en una emergència. Funcions i coordinació.  
- L'informe de la intervenció en les emergències per al servei.  
  
8. Mòdul professional: Supervisió de la intervenció en operacions de salvament i rescat.  
Codi: 1508.  
Resultats d'aprenentatge i criteris d'avaluació:  
1. Organitza les intervencions de salvament i rescat, analitza les característiques geogràfiques i poblacionals de les zones d'operació, dotacions, necessitats de mitjans i recursos, i planifica la intervenció.  
Criteris d'avaluació:  
a) S'ha definit l'espai d'intervenció i els procediments de cerca i localització, s'ha valorat la informació obtinguda de diferents fonts (persona desapareguda, reunits, altres serveis d'emergències, entre altres), l'orografia de la zona, les condicions meteorològiques, les característiques de les persones desaparegudes i el període diari en què s'ha produït l'accident.  
b) S'han determinat les zones d'operació de cerca, s'ha delimitat el radi màxim de localització i s'han situat sobre el mapa els segments per a la cerca en la zona definida, a partir de les fites geogràfiques de l'entorn.  
c) S'han determinat les responsabilitats i l'organització del comandament de l'operació estratègic, tàctic i operatiu, per a dur a terme l'operació de cerca.  
d) S'han establit els procediments operatius i l'estructura i la composició dels equips de cerca, s'ha valorat la priorització d'actuacions, les rutes de pentinat, abalisament de zones aquàtiques, estratègies de cerca terrestre o aquàtica (generals o específiques), punts d'obtenció d'informació d'interés per a la cerca i els procediments de comunicació i marcació de les zones rastrejades.  
e) S'ha establit el material mínim d'avituallament i seguretat dels equips de cerca, a fi de garantir l'operativitat bàsica de cadascun d'aquests.  
f) S'han identificat in situ les necessitats d'equips especials, maquinària, vehicles o altres de naturalesa diversa, necessaris per a fer adequadament les tasques de salvament i rescat de les persones afectades, i s'han aplicat procediments d'avaluació i anàlisi de situació.  
  
g) S'ha enviat un informe de situació al centre de coordinació que indica les necessitats reals, l'estat de la situació i les accions que cal desenvolupar; sol·licita informacions relatives a l'incident, utilitza procediments d'aplicació i desenvolupament d'informes situacionals, que permeten la reavaluació contínua de la intervenció i la presa de decisions.  
h) S'han establit línies de comunicació i coordinació operativa amb altres serveis intervinents (Cossos i Forces de Seguretat de l'Estat, serveis sanitaris, serveis socials i altres serveis públics competents) en la zona o en el trajecte, s'ha informat de la situació, els riscos, la seguretat i les prioritats, així com delimitat les tasques per a realitzar i s'han aplicat eines telemàtiques com ara ordinadors portàtils, PC tauleta, telèfons satèl·lit, navegadors, GPS, equips de radiofreqüència i telefonia, entre altres.  
i) S'ha determinat, si ha calgut, l'elevació del nivell del pla operatiu a partir de la reavaluació de noves condicions, informacions o indicis que impedeixen que l'operatiu desplegat puga afrontar la cerca i la localització de la víctima, i s'ha determinat la incorporació de nous mitjans, serveis i equips d'intervenció.  
2. Dirigeix operacions de rescat i salvament en altura, defineix les tàctiques i les tècniques d'intervenció i aplica tècniques de resposta a les contingències.  
Criteris d'avaluació:  
a) S'ha formulat una hipòtesi sobre la intervenció durant el trasllat dels efectius al lloc del sinistre a través de la informació recollida pel Centre de Coordinació, prèvia a l'arribada al lloc del sinistre, procedent dels avisos telefònics de la població sobre l'existència del sinistre i algunes de les seues manifestacions, el coneixement del territori i l'experiència anterior d'intervencions en sinistres similars.  
  
b) S'ha comprovat in situ la informació prèvia de la qual es disposava i la nova que s'ha generat durant el desplaçament dels equips d'intervenció a l'escenari d'intervenció, facilitada pel centre de coordinació o el reconeixement del lloc de l'incident per a obtindre més informació facilitada pels afectats o les persones que han sigut testimonis de la gènesi de l'incident i de l'observació directa per a l'obtenció de noves dades rellevants sobre les víctimes, els afectats, l'extensió de l'incident, l'entorn del lloc de l'incident, els perills objectius i els recursos on s'ha de produir el rescat.  
c) S'ha avaluat la magnitud de l'incident identificant els punts crítics (mesures immediates que cal realitzar, els factors del lloc del sinistre que poden dificultar o afavorir la intervenció, problemes que poden sorgir en la intervenció a causa de la manifestació de nous perills, els objectius que s'han de complir, els mètodes i les tècniques que s'aplicaran per a aconseguir els objectius, els elements d'anticipació i els equips que hi han d'intervindre, entre altres), així com la resposta que es pot donar.  
d) S'han pres decisions sobre el pla d'actuació; determinat les accions prioritàries que cal realitzar; el mètode d'actuació; les tècniques, tàctiques, maniobres bàsiques i procediments que cal aplicar, adaptades a l'escenari, els nivells de protecció (EPI) dels intervinents; l'establiment de les zones de seguretat (zona calenta, tèbia i freda), i la ubicació dels grups de treball que hi intervenen, així com la distribució dels nivells de comandament (estratègic, tàctic i operatiu).  
  
e) S'ha comunicat a les dotacions el pla d'actuació i s'ha prioritzat la informació sobre els objectius, les maniobres que cal realitzar segons la mena de sinistre, la delegació de funcions (per zones d'actuació o per tasques) als membres de les dotacions, la senyalització de les zones amb els seus respectius nivells de protecció, l'establiment, si ha sigut necessari, del lloc de comandament avançat (LCA), lloc on se situarà la direcció de la intervenció mantenint el contacte amb el centre de control, i l'establiment dels canals de comunicació que s'utilitzaran durant la intervenció.  
f) S'ha realitzat el rescat i el salvament de les víctimes aplicant les tècniques i les maniobres d'ascens, descens i flanqueig amb les mesures de seguretat i els recursos materials apropiats a la situació i procurant que les víctimes mantinguen la calma fins a la finalització de l'emergència.  
g) S'ha realitzat el control dels equips d'intervenció durant el rescat a través del seguiment sobre el compliment de les ordres, a través del consum energètic dels components amb més càrrega física per al seu relleu, a través dels canals de comunicació establits i de la comunicació permanent amb l'LCA i el centre de coordinació sobre l'assoliment d'objectius, imprevistos trobats o sol·licitud de nous recursos.  
h) S'han recollit de manera ordenada tots els materials utilitzats durant la intervenció i s'han deixat preparats per a qualsevol altra incidència; sobre els elements danyats o desbaratats, s'ha elaborat un informe d'incidències per a reposar-se.  
i) S'ha fet un informe sobre la intervenció, que inclou aspectes sobre la dotació i altres equips operatius d'intervenció, sobre les víctimes, les possibles causes de l'emergència i les actuacions que s'han dut a terme.  
  
3. Dirigeix les operacions de rescat i salvament en soterrament per solsida, allaus o subterranis; defineix les tàctiques i les tècniques d'intervenció, i aplica tècniques de resposta a les contingències.  
  
Criteris d'avaluació:  
a) S'ha formulat una hipòtesi sobre la intervenció durant el trasllat dels efectius al lloc del sinistre a través de la informació que ha recollit el centre de coordinació, prèvia a l'arribada al lloc del sinistre, procedent dels avisos telefònics de la població sobre l'existència del sinistre i algunes de les seues manifestacions o sobre la informació de les condicions meteorològiques, el coneixement del territori i l'experiència anterior d'intervencions en sinistres similars. Aquesta es comprova i s'amplia una vegada s'ha arribat a l'escenari de l'emergència a través de la informació que poden aportar les persones que es troben en la zona, l'observació directa i l'anàlisi in situ dels perills objectius i els recursos en què s'ha de produir el rescat.  
  
b) S'ha avaluat la magnitud de l'incident identificant els punts crítics (les mesures immediates que cal realitzar, els factors del lloc del sinistre que poden dificultar o afavorir la intervenció, problemes que poden sorgir en la intervenció a causa de la manifestació de nous perills, els objectius que s'han de complir, els mètodes i les tècniques que s'aplicaran per a aconseguir els objectius, els elements d'anticipació i els equips que hi han d'intervindre, entre altres) i la resposta que es pot donar.  
c) S'han pres decisions sobre el pla d'actuació i s'han determinat les accions prioritàries que s'han de realitzar, el mètode d'actuació, les tècniques, les tàctiques, les maniobres bàsiques i els procediments adaptats a l'escenari, els nivells de protecció (EPI) dels intervinents, l'establiment de les zones de seguretat (zona calenta, tèbia i freda) i la ubicació dels grups de treball que hi intervenen, així com la distribució dels nivells de comandament (estratègic, tàctic i operatiu).  
d) S'ha comunicat a les dotacions el pla d'actuació i s'ha prioritzat la informació sobre els objectius, les maniobres per al rescat de persones soterrades, la delegació de funcions (per zones d'actuació o per tasques) als membres de les dotacions, la senyalització de les zones amb els seus respectius nivells de protecció, l'establiment, del lloc de comandament avançat (LCA), que és el lloc on se situarà la direcció de la intervenció mantenint el contacte amb el centre de control i els diferents equips operatius que hi intervenen, i l'establiment dels canals de comunicació que s'utilitzaran durant la intervenció per al seguiment d'assoliments o la necessitat de recursos.  
e) S'ha procedit a intervindre sobre la superfície per a la localització de les víctimes a través de l'observació de les estructures, l'escolta de veus o les cridades d'auxili des de l'interior, la cerca a través de gossos o amb mitjans tecnològics de localització de víctimes abans de l'inici del rescat i el salvament de les víctimes.  
f) S'ha senyalitzat la zona de la incidència i s'han marcat les subzones per a procedir al desenrunament o la retirada de neu o comprovar les condicions de llum i oxigen en cas de buits (coves) aplicant tècniques i maniobres adequades, així com les mesures de seguretat per a les persones soterrades i intervinents i els recursos materials i els útils apropiats a cada situació procurant no ocasionar més riscos que els observats en les fases anteriors.  
g) S'ha creat un grup operatiu, en contacte permanent amb l'LCA per a atendre els familiars, els mitjans de comunicació i les autoritats, que garantisca la tranquil·litat i la concentració dels equips d'intervenció que localitzen les víctimes per a conéixer el seu estat i poder cobrir les necessitats bàsiques d'aquestes fins que es rescaten.  
h) Una vegada localitzades les víctimes, s'han aplicat les tècniques de rescat, les maniobres bàsiques de salvament en enfonsament d'edificis i/o allaus i/o rescat en coves o buits, segons els procediments, adequades a cada tipus d'impacte que ha rebut cada víctima, com per exemple les maniobres d'ascens per a pujar a la superfície una víctima amb pluritraumatismes.  
i) S'han recollit de manera ordenada tots els materials utilitzats durant la intervenció i s'han deixat preparats per a qualsevol altra incidència; sobre els elements danyats o desbaratats, s'ha elaborat un informe d'incidències per a reposar-se.  
j) S'ha realitzat un informe sobre la intervenció, que inclou aspectes sobre la dotació i altres equips operatius d'intervenció, sobre les víctimes, les possibles causes de l'emergència i les actuacions que s'han dut a terme.  
4. Dirigeix operacions de rescat i salvament en accidents de trànsit i mitjans de transport, defineix les tàctiques i les tècniques d'intervenció i aplica tècniques de resposta a les contingències.  
Criteris d'avaluació:  
a) S'ha formulat una hipòtesi sobre la intervenció durant el trasllat dels efectius al lloc de l'accident a través de la informació que ha recollit el centre de coordinació, abans de l'arribada al lloc del sinistre, procedent dels avisos telefònics de la població sobre l'existència de l'accident i les característiques d'aquest, del coneixement del territori i de l'experiència anterior d'intervencions en sinistres similars, que es comprova i s'amplia una vegada s'ha arribat a l'escenari de l'emergència a través de la informació que poden aportar les persones que es troben en la zona, l'observació directa i l'anàlisi in situ dels perills objectius, l'entorn del vehicle, els ferits i els recursos on s'ha de produir el rescat.  
b) S'ha avaluat la magnitud de l'incident identificant els punts crítics (les mesures immediates que cal realitzar, els factors del lloc del sinistre que poden dificultar o afavorir la intervenció, problemes que poden sorgir en la intervenció a causa de la manifestació de nous perills, els objectius que s'han de complir, els mètodes i les tècniques que s'aplicaran per a aconseguir els objectius, els elements d'anticipació i els equips que hi han d'intervindre, entre altres) i la resposta que es pot donar.  
c) S'han pres decisions sobre el pla d'actuació determinant les accions prioritàries, el mètode d'actuació, les tècniques, les tàctiques, les maniobres bàsiques i els procediments adaptats a l'escenari, els nivells de protecció (EPI) dels intervinents, l'establiment del tren d'auxili amb la limitació de les zones (zona calenta, tèbia i freda) i la ubicació dels grups de treball que hi intervenen, i la distribució dels nivells de comandament (estratègic, tàctic i operatiu).  
d) S'ha comunicat a les dotacions el pla d'actuació i s'ha prioritzat la informació sobre els objectius, les maniobres que cal realitzar segons la mena d'accident, la delegació de funcions (per zones d'actuació o per tasques) als membres de les dotacions, la senyalització de les zones amb els seus respectius nivells de protecció, l'establiment, si ha sigut necessari, del lloc de comandament avançat (LCA), lloc on se situarà la direcció de la intervenció mantenint el contacte amb el centre de control, i l'establiment dels canals de comunicació que s'utilitzaran durant la intervenció.  
e) S'ha procedit al rescat i prioritzat l'accés de personal sanitari per a l'atenció a les víctimes, s'han eliminat els possibles riscos (sistema elèctric, d'alimentació de seguretat passiva i els fluids) i aplicat les tècniques i les maniobres d'excarceració per a l'estabilització del vehicle segons la seua posició, l'espai on es troba (espai obert o túnel) i l'estat dels ocupants (atrapament), amb les comprovacions corresponents dels útils, les mesures de seguretat i els recursos materials apropiats a la situació i s'ha procurat que les víctimes mantinguen la calma fins al rescat o el salvament.  
f) S'ha realitzat el control dels equips d'intervenció durant el rescat a través del seguiment sobre el compliment de les ordres, a través del consum energètic dels components amb més càrrega física per al seu relleu, a través dels canals de comunicació establits i de la comunicació permanent amb l'LCA i el centre de coordinació sobre l'assoliment d'objectius, imprevistos trobats o sol·licitud de nous recursos.  
  
g) S'han aplicat els criteris de prevenció de riscos ?especialment els que tenen a veure amb l'ergonomia?, protecció i seguretat en les tasques de rescat, així com els EPI d'acord amb la mena d'intervenció en cadascuna de les fases.  
h) S'han recollit de manera ordenada tots els útils i els materials utilitzats durant la intervenció i s'han deixat preparats per a qualsevol altra incidència; sobre els elements danyats o desbaratats, s'ha elaborat un informe d'incidències perquè es reposen.  
i) S'ha fet un informe sobre la intervenció, que inclou aspectes sobre la dotació i altres equips operatius d'intervenció, sobre les víctimes, les possibles causes de l'accident i les actuacions que s'han dut a terme, així com les gestions derivades a altres serveis, entre altres coses.  
  
5. Dirigeix operacions de rescat i salvament en el aquàtic, defineix les tàctiques i les tècniques d'intervenció i aplica tècniques de resposta a les contingències.  
Criteris d'avaluació:  
a) S'ha formulat una hipòtesi sobre la intervenció durant el trasllat dels efectius al lloc del rescat a través de la informació recollida pel centre de coordinació, abans de l'arribada al lloc del sinistre, procedent dels avisos telefònics de la població sobre l'existència del sinistre i algunes de les seues manifestacions, del coneixement del territori i de l'experiència anterior d'intervencions en sinistres similars. Aquesta es comprova i s'amplia una vegada s'ha arribat a l'escenari de l'emergència, a través de la informació que poden aportar les persones que es troben en la zona, l'observació directa i l'anàlisi in situ dels perills objectius i recursos en què s'ha de produir el rescat.  
  
b) S'ha definit l'espai d'intervenció i els procediments de cerca i localització i s'ha valorat la informació obtinguda fins al moment, la meteorologia, els corrents de l'aigua, les característiques de la persona desapareguda o persones desaparegudes i el període diari en què s'ha produït l'accident.  
c) S'han determinat les zones d'operació de cerca, s'ha delimitat l'espai de localització a través d'abalisaments o jalonaments.  
d) S'ha avaluat la magnitud de l'incident identificant els punts crítics (les mesures immediates que cal realitzar, els factors del lloc del sinistre que poden dificultar o afavorir la intervenció, problemes que poden sorgir en la intervenció a causa de la manifestació de nous perills, els objectius que s'han de complir, els mètodes i les tècniques que s'aplicaran per a aconseguir els objectius, els elements d'anticipació i els equips que hi han d'intervindre, entre altres) i la resposta que es pot donar.  
e) S'han pres decisions sobre el pla d'actuació i s'han determinat les accions prioritàries, el mètode d'actuació, les tècniques, les tàctiques, les maniobres bàsiques i els procediments adaptats a l'escenari, els nivells de protecció (EPI) dels intervinents, l'establiment de les zones de seguretat (zona calenta, tèbia i freda) i la ubicació dels grups de treball que hi intervenen, així com la distribució dels nivells de comandament (estratègic, tàctic i operatiu).  
f) S'ha comunicat a les dotacions el pla d'actuació i s'ha prioritzat la informació sobre els objectius que cal aconseguir, les maniobres que cal realitzar per al rescat de persones al medi aquàtic, la delegació de funcions (per zones d'actuació o per tasques) als membres de les dotacions, la senyalització de les zones amb els seus respectius nivells de protecció, l'establiment del lloc de comandament avançat (LCA) si ha sigut necessari, lloc on se situarà la direcció de la intervenció mantenint el contacte amb el centre de control i els diferents equips operatius que hi intervenen, si escau, i l'establiment dels canals de comunicació que s'utilitzaran durant el rescat per al seguiment d'assoliments o la necessitat de recursos.  
g) S'ha procedit a intervindre sobre les superfícies aquàtiques, s'ha valorat la relació risc/benefici per a la localització de les víctimes, s'ha determinat el sistema de senyalització de zona costanera, portuària o fluvial, en funció de la tècnica i la visibilitat de la zona, i s'han aplicat els sistemes de cerca (remolcades, per filieres o circulars) o amb mitjans tecnològics de localització de víctimes abans de l'inici del rescat i el salvament de les víctimes.  
h) S'ha localitzat la víctima i s'ha reflotat a través de maniobres bàsiques de salvament en el medi aquàtic i s'ha portat fins a terra ferma per a prestar-li la resta d'operacions per a estabilitzar-la o derivar-la a altres serveis.  
i) S'ha ordenat la recollida dels materials utilitzats durant la intervenció i s'han deixat preparats per a qualsevol altra incidència; sobre els elements danyats o desbaratats, s'ha elaborat un informe d'incidències perquè es reposen.  
j) S'ha realitzat un informe sobre la intervenció, que inclou aspectes sobre la dotació i altres equips operatius d'intervenció, sobre les víctimes, les possibles causes de l'emergència i les actuacions que s'han dut a terme.  
6. Avalua els resultats de les actuacions de salvament i rescat en diferents entorns i situacions, valora les tècniques d'anàlisi d'estratègies i elabora propostes de millora.  
Criteris d'avaluació:  
a) S'han planificat sessions d'avaluació sobre les intervencions i s'ha contribuït a la millora contínua del servei, la millora de l'aplicació i l'adequació de les tècniques emprades, i la utilització de mitjans de protecció i autoprotecció.  
b) S'han planificat diferents itineraris per a accedir a llocs determinats i s'han utilitzat tècniques de conducció ràpides, segures i responsables d'acord amb el codi de la circulació.  
c) S'han assignat funcions als membres de l'equip avaluat segons la missió que tinguen en l'emergència per a permetre reconstruir cronològicament la intervenció i l'aportació de cadascun dels membres, així com la cohesió de l'equip de treball.  
d) S'han organitzat sessions d'avaluació i s'ha seguit una metodologia que permet analitzar el tractament de les tècniques d'intervenció, el control i el comandament del servei, la seguretat en la intervenció, les comunicacions, la coordinació amb altres serveis i la informació obtinguda i disponible.  
e) S'han analitzat els aspectes positius i negatius de la intervenció i s'han formulat els objectius de millora tècnica i els aspectes formatius que cal incorporar.  
f) S'han obtingut elements de millora que impacten sobre la modificació o l'actualització de tècniques i procediments que cal aplicar en les emergències.  
g) S'han obtingut elements de millora que afecten les competències genèriques del lloc de treball (factor humà dels equips) que s'han de tindre en compte tant en l'assignació de missions com en la formació dels professionals.  
h) S'han obtingut elements de millora en l'avaluació dels equips i els materials utilitzats que caldrà incorporar en les noves adquisicions de recursos materials.  
i) S'han proposat mesures formatives específiques dirigides a la població sobre plans d'autoprotecció i normes d'actuació davant de riscos determinats.  
Continguts:  
a) Organització de les intervencions de salvament i rescat:  
Obtenció d'informació de diferents fonts: acostats, persones de la zona, altres serveis d'emergències, entre altres.  
Punts d'obtenció d'informació d'interés per a la recerca en la zona.  
  
Orografia de la zona, condicions meteorològiques.  
Característiques de les persones desaparegudes.  
Moment del dia en què s'ha produït l'accident.  
Càlcul de la zona de localització. Segmentació de les zones de recerca.  
Organització del comandament estratègic, tàctic i operatiu del rescat i salvament de persones.  
Procediments operatius. Estructura i composició dels equips de recerca.  
Priorització d'actuacions. Rutes de batuda. Abalisament de zones aquàtiques.  
Estratègies de recerca terrestre o aquàtica (generals o específiques). Marcació de les zones rastrejades.  
Procediments de comunicació.  
Material mínim d'avituallament i seguretat dels equips de recerca.  
  
Equips especials, maquinària, vehicles o altres elements de naturalesa diversa.  
Rescat amb helicòpter. Formació específica i qualificació dels equips (Reial decret 750/2014).  
Sistemes de comunicació en salvament i rescat. Ordinadors portàtils, PC tauleta tàctil, telèfons satèl·lit, navegadors, GPS, equips de radiofreqüència i telefonia.  
b) Direcció d'operacions de salvament en altura:  
Principis de seguretat en l'equip de treball o sector de treball.  
Cadena dinàmica de seguretat en l'equip d'intervenció:  
- Sistema d'ancoratge de seguretat.  
- Cordes SOS.  
- Punts per a assegurar.  
- Els dissipadors.  
- Altres elements de la cadena de seguretat: arnés, cinta personal, cinta per a seguretat intermèdia, mosquetons amb fiador i descensor assegurador.  
Els sistemes de seguretat estàtics i dinàmics:  
- La primera posició, la segona i l'autoseguretat.  
- Resistències en cordes, cordinos i cintes.  
- Nucs bàsics i complementaris.  
Estructures i components d'ascensors i elevadors.  
Tècnica de recerca i rescat en muntanya.  
Tècniques de rescat vertical.  
Tècniques de rescat segons maquinària.  
Material bàsic individual de seguretat i intervenció: cinturó personal, arnés, cinta d'ancoratge, casc, guants i intercomunicador, entre altres.  
Material bàsic col·lectiu: corda dinàmica, corda semiestàtica, mosquetons amb fiador, escala de cable, grigri i shunt, entre altres.  
Material bàsic complementari: escala colissa, escala garfi, trípode, rollgliss, baiard i polp elàstic, entre altres.  
El risc de caiguda i el risc elèctric.  
Tècniques de descens amb diferents tècniques i materials.  
Ascens amb maniobra general d'assegurament per ascens i flanqueig.  
Línia de vida. Instal·lacions i desplaçaments.  
L'atenció a les víctimes.  
Els informes de les intervencions.  
La responsabilitat jurídica de les intervencions.  
c) Direcció d'operacions de salvament en soterrament per afonament, allau o subterranis:  
Equips i instal·lacions de rescat:  
- Equips hidràulics de rescat.  
- Equips elèctrics de rescat.  
- Equips de tracció, d'arrossegament, d'elevació i d'il·luminació.  
- Vehicles de salvament especials, auxiliars i en remolc.  
- Equips de protecció personal. Equips i eines utilitzats en perforació i tall.  
Tècniques d'intervenció en l'afonament d'edificis: comandament i control:  
- Desenvolupament general de les intervencions en estructures col·lapsades.  
- Sistemes de detecció i localització de persones atrapades.  
- Sistemes de consolidació d'elements estructurals.  
Dotació dels equips de salvament en les estructures col·lapsades.  
  
Tècniques d'intervenció en afonament d'edificis:  
- Desenvolupament general de les intervencions en estructures col·lapsades  
- Sistemes de detecció i localització de persones atrapades.  
Supervisió de les activitats de rescat i salvament en soterraments: edificis i allaus.  
Determinació dels mitjans de recerca i rastreig.  
Coordinació i relleus amb altres equips.  
Condicions de seguretat en les intervencions d'afonaments d'edificis.  
d) Direcció d'operacions de rescat i salvament en accidents de trànsit i mitjans de transport:  
Components estructurals i complementaris dels vehicles i la seua influència en les tasques d'excarceració.  
Característiques i normes de seguretat de les eines i materials d'intervenció. Habilitats i destreses.  
Intervenció de l'equip de rescat:  
- Situació del tren d'auxili i establiment de zones.  
- Reconeixement de ferits i de l'entorn de l'accident. Evacuació de ferits.  
- Accés del personal sanitari per a atendre als atrapats i estabilització del vehicle i dels ferits. Desconnexió de bateries.  
- Plans d'excarceració.  
Estabilització: procediments segons la situació del vehicle.  
Separació i tall per a l'excarceració. Tècniques de tall: convencional i millorada.  
Posició en la manipulació d'eines  
Les adaptacions a altres mitjans: trens, metre i tramvies.  
Les lesions dels accidentats de tràfic:  
- Traumatisme craneoencefàlic (TCE).  
- Lesions en la cara.  
- Lesions en el coll.  
- Lesions en el tòrax.  
- Lesions en l'abdomen.  
- La columna vertebral i la pelvis.  
- Extremitats.  
- Politraumatitzats.  
- Cremats.  
- Empalats i cossos estranys.  
- Aixafaments.  
- Amputacions.  
- Altres.  
El material sanitari per al rescat i l'estabilització dels ferits i la seua utilització:  
- Llitera rígida o de cullera.  
- Tauler espinal i corretges. Immobilitzador espinal de Kendrick.  
- Collars ortopèdics.  
- Pulsioxímetre.  
- Respirador manual.  
- Tubs de Guedel o Mayo.  
- Material de punció endovenosa.  
- Fèrules de buit i de Krammer.  
- Matalaf de buit.  
- Aspirador.  
- Monitor desfibril·lador.  
- Immobilitzador universal.  
- Equips d'oxigen, màscares, Ventimask i d'alt flux.  
- Benes, gases i llençols d'alumini, entre un altre material tèxtil.  
La direcció, gestió i coordinació de les operacions de rescat en accidents de trànsit:  
- El procediment d'intervenció: valorar, estabilitzar, planificar i realitzar les maniobres d'excarceració.  
- Metodologia de la direcció de la intervenció.  
Els informes de les intervencions.  
La responsabilitat jurídica de les intervencions.  
e) Direcció d'operacions de rescat i salvament al medi aquàtic:  
  
Determinació de plans.  
Abalisaments. Jalonaments.  
Sistemes de recerques:  
- Recerques remolcades.  
- Recerca per fileres.  
- Recerca circular.  
Salvament al medi aquàtic:  
- Tècnica i rescat a les vores i zones poc profundes (marges d'aigua).  
- Tècniques de rescat i evacuació amb embarcacions a rem.  
- Tècniques de rescat i evacuació amb embarcacions de motor.  
- Tècniques i equips de recerca i rescat aquàtic en superfície.  
- Tècniques i equips de recerca i rescat subaquàtic.  
- Tècniques i equips de reflotament subaquàtic.  
- Tècniques de recerca amb sonars remolcables des d'una embarcació.  
f) Avaluació d'accions de salvament i rescat:  
L'avaluació de les intervencions.  
Punt de partida: Les primeres informacions de CECOR.  
La dotació.  
El temps d'arribada i la duració de la intervenció.  
Anàlisi de la intervenció:  
- Característiques de l'escenari.  
- Objectius.  
- Estratègia: tàctica i tècniques.  
- Delegació de funcions segons rols.  
- Els materials.  
Conclusions: aspectes de millora.  
  
  
  
  
9. Mòdul professional: Supervisió de les accions de suport a les persones afectades per desastres i catàstrofes  
  
Codi: 1509.  
Resultats d'aprenentatge i criteris d'avaluació:  
1. Gestiona el suport logístic durant les fases de projecció i intervenció, analitza les necessitats i les rutes entre centres i sistemes de registre i distribució de l'ajuda.  
Criteris d'avaluació:  
a) S'ha contrastat el cens real amb el padró o altres fonts documentals per a conéixer l'abast de les necessitats d'ajuda.  
b) S'han valorat les necessitats en matèria d'alberg, alimentació, abric i higiene de la població afectada, d'acord amb les normes mínimes d'ajuda humanitària establides.  
c) S'ha establit la cadena de proveïment per als centres d'atenció al ciutadà i les àrees d'alberg provisional, a partir de la localització dels proveïdors (alimentació bàsica, higiene, abric, llocs d'acomodació, entre altres) i s'ha valorat el volum i el temps de resposta (immediatesa i reemplaçament, entre altres).  
d) S'han establit les rutes de vinculació dels diferents centres (atenció al ciutadà, alberg, recepció d'ajuda) i s'ha valorat la permeabilitat i la seguretat de les vies i els mitjans de transport i els temps adequats.  
  
e) S'han establit els centres d'atenció al ciutadà, els centres d'alberg i els centres de recepció d'ajudes, i s'han identificat els punts idonis, les característiques dels centres i la fórmula de registre per al procés de traçabilitat de les mercaderies, entre altres.  
f) S'ha implantat el sistema de registre de la distribució final de l'ajuda i serveis rebuts per la població definint les necessitats de comunicació i els mitjans informàtics requerits, els llocs d'atenció necessaris segons el volum de persones a les quals cal atendre, l'ajuda en espècie i el tipus de servei.  
g) S'han fet les correccions necessàries per a la millora de la cadena de proveïment, a partir de l'anàlisi de la informació obtinguda i s'han valorat criteris com ara nombre de prestacions, cost i temps, entre altres.  
  
h) S'ha elaborat l'informe per a la coordinació de l'emergència, s'han utilitzat tècniques estadístiques aplicades a les operacions d'assistència, a partir de la informació obtinguda i del pla establit i s'han presentat propostes de millora.  
2. Organitza in situ les àrees d'alberg provisional i estableix la ubicació de les zones i les tasques de manteniment i ajuda.  
Criteris d'avaluació:  
a) S'han establit els llocs idonis per a la ubicació de les àrees d'alberg provisional i s'han tingut en compte les necessitats d'espai definides prèviament per a cada persona atesa, serveis higiènics a la seua disposició i altres serveis i equipaments comuns.  
b) S'han establit els llocs per a la ubicació de camps de persones afectades per desastres i catàstrofes i s'han tingut en compte la situació geogràfica, la seguretat davant d'altres riscos i l'accessibilitat, entre altres.  
c) S'ha establit l'organització espacial de l'àrea d'alberg provisional, d'acord amb criteris de seguretat personal, condicions higienicosanitàries, prevenció de riscos, comportaments col·lectius, sanitat ambiental, entre altres.  
d) S'han establit el funcionament, de les zones de filiació, recepció, allotjament, oci per a adults i xiquets, manutenció, subministrament, farmaciola, lavabos i dutxes, depòsits d'aigua, depòsits de combustible, retirada de residus i magatzems, entre altres, i s'han definit les normes d'ús, l'horari i el personal responsable.  
e) S'han organitzat les tasques de manteniment general de les instal·lacions i els serveis i del personal que intervé en aquestes, i s'ha distribuït el temps, les càrregues de treball, els descansos i els relleus.  
f) S'han definit els drets i els deures dels albergats, s'ha establit un mecanisme de participació d'aquests en la provisió de serveis i gestió comunitària de l'alberg o el camp, d'acord amb les recomanacions internacionals.  
g) S'ha elaborat l'informe de gestió in situ de les àrees d'alberg provisional, s'han utilitzat les tècniques estadístiques aplicades, a partir de la informació obtinguda i del pla establit i s'han presentat propostes de millora.  
3. Supervisa les activitats dels equips responsables de la primera atenció física i emocional als afectats directes per una emergència i analitza les necessitats d'intervenció psicosocial, de restabliment de contacte entre familiars i afectats, i d'aplicació de les tècniques de suport vital segons els procediments.  
Criteris d'avaluació:  
a) S'ha verificat l'aplicació de les tècniques de primers auxilis, tant físics com psicològics, pels grups d'intervenció i sanitari, i s'han valorat els procediments emprats i l'adequació a la situació de les víctimes o les persones afectades.  
b) S'ha verificat el desenvolupament correcte del dispositiu d'intervenció psicosocial i s'han valorat els procediments emprats i l'adequació a les víctimes o les persones afectades.  
c) S'ha verificat el trasllat de ferits als centres hospitalaris de referència, d'acord amb el procediment establit en el triatge.  
d) S'ha verificat el desenvolupament correcte de les tasques de restabliment de contacte entre familiars i afectats (cerca de persones, reagrupació familiar, restabliment de llaços familiars i socials, entre altres) i s'han valorat els procediments emprats i l'adequació a les víctimes o les persones afectades.  
e) S'ha verificat el funcionament correcte dels serveis d'orientació per a l'obtenció d'ajudes (subvencions, ajudes financeres, entre altres) i s'han valorat els procediments emprats i l'adequació a les víctimes o les persones afectades.  
f) S'ha verificat l'escalonament sanitari adequat desenvolupat durant la intervenció, segons els criteris d'intel·ligència i logística sanitària definits, i s'han proposat modificacions segons la realitat de la catàstrofe.  
g) S'ha verificat l'aplicació de les tècniques de suport vital (bàsic i avançat) pel grup sanitari, així com les tècniques de classificació i evacuació de víctimes, i s'han valorat els procediments emprats i l'adequació a la situació de les víctimes o les persones afectades.  
  
h) S'ha elaborat l'informe de gestió in situ de l'execució del pla sanitari, i s'han utilitzat tècniques estadístiques aplicades, a partir de la informació obtinguda i presentat propostes de millora.  
4. Organitza el dispositiu d'intervenció d'assistència psicosocial i valora les característiques del personal i les necessitats dels afectats.  
  
Criteris d'avaluació:  
a) S'ha valorat la dimensió del dispositiu d'intervenció d'assistència psicosocial a partir de la identificació del nombre de persones, el tipus de col·lectiu i els factors específics de vulnerabilitat dels afectats.  
  
b) S'han determinat els recursos humans i el perfil d'aquests que formaran l'equip d'intervenció, a partir de les necessitats identificades i les hipòtesis de cobertura.  
c) S'han establit els torns de treball i descans i els relleus i s'han identificat les necessitats de suport extern per a la continuïtat del dispositiu.  
d) S'han establit les orientacions als intervinents en els diferents equips d'intervenció i s'han tingut en compte aspectes d'atenció als símptomes d'estrés, torns de descans, relleus, entre altres.  
e) S'han organitzat activitats d'oci i temps lliure per a adults i xiquets en àrees d'alberg o camps, a partir de les necessitats identificades, els recursos disponibles per a aquestes activitats i els protocols d'intervenció establits per a situacions de mitigació dels efectes psicològics de l'emergència i dels efectes de confinament prolongat.  
  
f) S'ha establit el programa de reunions de treball dels membres del dispositiu per a fer el seguiment de la intervenció i replantejar la programació establida.  
g) S'han definit i redefinit els criteris de coordinació mitjançant reunions entre els diferents dispositius (sanitari, alberg, proveïment, entre altres) i s'han valorat els recursos de capacitació per a nous escenaris derivats de les intervencions realitzades.  
h) S'ha elaborat l'informe de la intervenció de l'assistència psicosocial utilitzant tècniques estadístiques aplicades, a partir de la informació obtinguda dels diferents equips d'intervenció, i s'han presentat propostes de millora.  
5. Organitza operacions d'evacuació de població en situacions d'emergència i analitza rutes d'evacuació, temps i necessitats d'avituallament.  
Criteris d'avaluació:  
a) S'han establit els punts de trobada perquè la població es concentre de manera prèvia a l'evacuació i s'ha valorat l'accessibilitat i la visibilitat d'aquests.  
b) S'han identificat les rutes d'evacuació i les àrees de descans que cal utilitzar, segons criteris de permeabilitat, seguretat i accessibilitat.  
c) S'han fet cronogrames d'evacuació de la població, amb definició de temps estimats en funció del nombre de persones, el grau de dispersió d'aquestes i els mitjans disponibles.  
d) S'han definit els mitjans de transport necessaris per a operacions d'evacuació de la població i s'han calculat les necessitats de transport de persones i mercaderia segons el nivell de risc.  
e) S'han determinat els suports logístics durant l'evacuació per a subministrar a la població calculant els consums de combustible i subministraments (alimentacióbeguda-abric).  
f) S'ha elaborat el mapa d'ubicacions de destinació de la població evacuada, i s'han identificat les més idònies per a la seua remissió, segons el pla d'intervenció establit i la ruta d'evacuació fixada.  
g) S'ha elaborat l'informe de seguiment del procés d'evacuació de cada persona o unitat familiar afectades, utilitzant tècniques estadístiques aplicades, que conté dades sobre el nombre de persones, col·lectiu i espai ocupat en relació a la població evacuada, i s'han presentat propostes de millora.  
Continguts:  
a) Plans Sectorials i Procediments Horitzontals del Pla Territorial d'Emergència de la Comunitat Valenciana  
b) Gestió del suport logístic:  
Vehicles PMA i vehicles de comunicacions.  
Cartografia. Interpretació de mapes. Cartografia digital.  
Entorns web de maneig d'emergències.  
Centre d'atenció al ciutadà:  
- Definició i funcions.  
- Característiques.  
Centre d'alberg:  
- Definició i funcions.  
- Característiques.  
Centre de recepció d'ajudes:  
- Definició i funcions.  
- Característiques.  
Rutes de transport.  
Traçabilitat de les mercaderies.  
Sistemes de comunicacions telefòniques i radiotelefòniques.  
Magatzems d'abastiment, equipament i materials d'emergència:  
  
- Logística.  
- Gestió de subministraments: provisió, entrades i eixides. Programes informàtics de gestió de subministraments.  
- Subministraments sanitaris (SUMA).  
- Subministraments d'ajuda en espècie.  
- Distribució d'ajuda.  
- Traçabilitat de l'ajuda.  
Necessitats tècniques per a l'establiment de magatzems. Control de magatzems.  
Organització de punts de distribució.  
Informes d'actuacions en emergències:  
- Estructura.  
- Informacions clau que cal arreplegar.  
c) Organització in situ d'àrees d'alberg provisional:  
Necessitats nutricionals. Alimentació per a xiquets i persones majors.  
Pla d'abastiment, alberg i assistència social.  
Alberg i assistència social.  
ERIES d'alberg de Creu Roja  
Manteniment d'estructures.  
Manteniment de serveis.  
Codi de conducta humanitària:  
- Circumstàncies.  
- Acords de Ginebra.  
- Projecte esfera.  
- Normes mínimes d'acció humanitària.  
Necessitats tècniques per a l'establiment de magatzems. Control de magatzems.  
Organització de centres d'atenció al ciutadà. Equipament.  
Organització de punts de distribució.  
Centre d'alberg. Organització d'àrees d'alberg provisional. Tipus d'alberg provisional. Equipament.  
Organització del centre de recepció d'ajudes. Equipament.  
Tècniques de conservació i manipulació d'aliments.  
d) Supervisió dels equips d'atenció física i emocional a víctimes en catàstrofes humanitàries:  
Supervisió de tècniques de primers auxilis físics:  
- Conducta PAS.  
- Constants vitals i els seus valors normals.  
- La cadena assistencial.  
- Mobilitzacions urgents.  
Supervisió de tècniques de suport vital bàsic i avançat:  
- Reanimació cardiopulmonar (RCP).  
- Reanimació cardiopulmonar en adults.  
- Reanimació cardiopulmonar en pediatria.  
- Problemes més freqüents que poden aparéixer en la RCP.  
- Ventilació amb màscara.  
- Hemorràgies i xoc.  
- Ferides i contusions.  
- Alteracions de la termoregulació.  
- Altres situacions d'urgència.  
- Urgències maternoinfantils i pediàtriques.  
Supervisió de tècniques de primers auxilis psicològics:  
- El suport psicològic.  
- L'estrés i com afrontar-lo.  
- Habilitats en la relació d'ajuda.  
- Promoure l'autoajuda.  
- Grups de població amb necessitats especials.  
- Ajudar als qui presten ajuda.  
Intervenció en accidents amb múltiples víctimes. Fases:  
- Fase d'alarma. Activació del sistema d'emergències. Objectius.  
- Fase d'aproximació. L'aproximació al lloc del sinistre.  
- Elements de seguretat activa i passiva. Equips de protecció individuals.  
- Fase de control. El control de l'escenari assistencial. Objectius.  
- Transmissió de la informació al centre de coordinació d'urgències.  
  
Procediments de classificació i evacuació de víctimes. Triatge i classificació de víctimes:  
- Principis i objectius del triatge.  
- Característiques del triatge.  
- Elements per a establir un lloc de triatge.  
- Valoració per criteris de gravetat: inspecció, avaluació i decisió terapèutica.  
- Models pràctics de triatge: funcionals, lesionals i mixtos.  
- Classificació de víctimes i afectats.  
- Categories de classificació. Primera categoria: extrema urgència, etiqueta roja.  
Segona categoria: urgència, etiqueta groga. Tercera categoria: no urgent, etiqueta verda. Quarta categoria: difunts, etiqueta grisa/negra.  
   
Processos del dol. La manifestació del dol en diferents cultures.  
  
La xarxa de salut mental.  
Els serveis socials municipals.  
Tècniques i procediments de restabliment de contacte entre familiars.  
Procediments de consecució de subvencions i ajudes financeres.  
  
Logística sanitària, intel·ligència sanitària i escalonament sanitari:  
- Concepte.  
- Fonts d'informació i bases de dades.  
Anàlisi bàsica de la població afectada:  
- Situació política. Estructura econòmica.  
- Costums. Creences religioses.  
- Malalties.  
- Estructura sanitària.  
- Estructura d'assistència social.  
- Vies i xarxes de comunicació.  
Trasllat de víctimes. Lloc de comandament. Tanda d'ambulàncies i vehicles mèdics.  
Pla d'actuació sanitària en protecció civil. Mecanisme de resposta. Tècniques d'assistència (funcions i responsabilitats professionals).  
  
Proposta de millora.  
e) Organització del dispositiu d'assistència psicosocial:  
Procediments d'identificació dels tipus de col·lectiu i dels factors específics de vulnerabilitat dels afectats.  
L'equip d'intervenció. Perfils professionals. Organigrames funcionals.  
ERIE psicosocial de Creu Roja.  
Convenis de col·laboració per a atenció psicològica en emergències.  
  
Hipòtesi de cobertura en assistència psicosocial.  
Programació de tasques, torns de treball, relleus i descansos.  
Procediment d'atenció als símptomes d'estrés durant la intervenció.  
  
Procediments d'organització d'activitats d'oci i temps lliure per a adults i xiquets en àrees d'alberg o camps.  
Programació de reunions de treball dels membres del dispositiu.  
  
Criteris de coordinació de reunions entre equips.  
Xarxes de suport social i cultural.  
Gestió d'equips de treball d'atenció emocional.  
Elaboració d'informes narratius.  
Elaboració de memòries finals.  
f) Organització d'operacions d'evacuació:  
Entorns web de gestió d'emergències.  
Càlcul bàsic.  
Característiques i elements de transport.  
Flotes de vehicles.  
Normes de contractació de serveis.  
Gestió de compres.  
Normes mínimes d'acció humanitària. Projecte Esfera.  
  
  
10. Mòdul professional: Gestió de recursos d'emergències i protecció civil.  
  
Codi: 1510.  
Resultats d'aprenentatge i criteris d'avaluació:  
1. Determina els mitjans de vigilància i intervenció, elabora l'inventari de mitjans i valora la seua disponibilitat, segons la mena d'intervenció i el catàleg de recursos que estableix el pla d'intervenció.  
  
Criteris d'avaluació:  
a) S'han identificat les necessitats de recursos d'intervenció, s'han valorat les seues possibilitats d'ús, la seua disponibilitat i temps de resposta, segons el que estableix el catàleg de recursos.  
b) S'han definit els recursos propis dels equips d'intervenció i determinat la seua ubicació segons les necessitats de resposta (prioritat d'ús, proximitat a l'incident, instal·lacions disponibles, entre altres).  
  
c) S'han determinat l'adquisició i la reposició de recursos d'intervenció, segons les característiques de mercat i cost, i s'han elaborat els plecs de condicions tècniques i administratives.  
d) S'han aplicat tècniques de negociació amb proveïdors per a la provisió dels mitjans definits.  
e) S'han determinat els mitjans i els sistemes d'emmagatzematge dels mitjans i els recursos i s'han aplicat tècniques de gestió de magatzem i d'inventari.  
f) S'han determinat els procediments per a l'accés, l'ús i la verificació d'operativitat de recursos externs (hidrants, columna seca, basses, etc.), segons la legislació vigent en matèria de disposició de mitjans privats en protecció civil.  
g) S'ha determinat el programa d'inspeccions de recursos externs i s'han establit rutes, mitjans i protocols d'inspecció, segons la ubicació i les característiques del recurs.  
2. Planifica i supervisa el manteniment d'equips, mitjans tècnics i instal·lacions, analitza la documentació tècnica dels equips i justifica la millora dels mitjans tècnics utilitzats en les operacions d'emergència.  
  
Criteris d'avaluació:  
a) S'ha planificat el manteniment de mitjans tècnics adequant les necessitats de revisió i posada en funcionament dels equips, els sistemes i les instal·lacions.  
b) S'ha supervisat el manteniment (preventiu, de primer nivell, predictiu i correctiu) i s'ha assegurat en tot moment la funcionalitat i l'eficàcia de la resposta operativa d'equips, útils i instal·lacions.  
c) S'ha planificat i supervisat el rodatge i el proveïment de carburant dels vehicles per les rutes idònies i s'ha comprovat la funcionalitat i les condicions òptimes de la resposta operativa.  
d) S'han verificat les operacions d'instal·lació, muntatge i recollida dels diferents equips i útils en les diferents unitats.  
e) S'ha supervisat i participat en les accions de formació o, si ha sigut necessari, s'ha instruït el personal sobre nous equipaments incorporats, atesos els manuals de funcionament i seguretat.  
f) S'ha supervisat que tot el personal al càrrec incorpora el seu EPI, el coneix, el manté i coneix les normes d'utilització i verifica la funcionalitat dels sistemes de comunicació i il·luminació personal.  
g) Es proposa a la direcció del servei la incorporació de nous equipaments tècnics, útils i/o vehicles que permeten una millora en la resposta operativa, així com plans per a la millora de l'operativitat en la zona d'actuació (cobertures ràdio, isòcrones, plans de treball, sensibilització, visites a llocs de risc, etc.).  
3. Elabora el programa de manteniment preventiu d'equips, eines i maquinària d'intervenció operativa, determina els paràmetres de manteniment, els mitjans necessaris i el sistema de registre de la informació.  
  
Criteris d'avaluació:  
a) S'han valorat, a partir de la informació i els històrics de manteniment, les causes més freqüents d'avaria en les màquines, els equips i les eines.  
b) S'han definit els paràmetres de manteniment preventiu dels components electrònics d'eines, equips o màquines, atenent instruccions del fabricador, documentació tècnica i legislació vigent.  
  
c) S'han definit els paràmetres de manteniment preventiu dels components electromecànics d'eines, equips o màquines, atenent instruccions del fabricador, documentació tècnica i legislació vigent.  
  
d) S'ha elaborat el programa de manteniment dels diferents mitjans i equips i s'han definit temps, tipus de manteniment, operacions que cal realitzar i grups de treball.  
e) S'han determinat els mitjans necessaris per a les activitats de manteniment i s'han definit els procediments d'ús i aplicació en les diferents activitats de manteniment.  
f) S'ha elaborat la documentació tècnica de manteniment dels mitjans i els equips (manuals, instruccions, protocols), segons el programa definit i els requeriments tècnics específics.  
g) S'ha elaborat el sistema de registre de la informació de manteniment, segons temps, operacions realitzades i propostes d'intervenció (reposició, substitució, reparació, entre altres), utilitzant eines informàtiques.  
4. Avalua el pla de manteniment, analitza les intervencions realitzades i proposa millores en els procediments de treball.  
Criteris d'avaluació:  
a) S'ha valorat l'adequació dels mitjans de manteniment emprats, segons el programa de manteniment establit, i s'ha valorat la necessitat de reparacions i substitucions.  
b) S'ha verificat l'aplicació dels protocols de posada en marxa dels equips, els vehicles i les eines, i se n'ha comprovat l'operativitat, segons el que estableix el pla de manteniment.  
c) S'han avaluat els procediments de substitució de components electrònics en els mitjans de comunicació i informàtics, entre altres, i s'ha verificat l'operativitat obtinguda.  
d) S'han avaluat els procediments de reparació aplicats en components electromecànics de vehicles i maquinària i s'ha verificat l'operativitat obtinguda.  
e) S'han avaluat els procediments de verificació i reparació d'instal·lacions de bombament d'aigua destinades a l'extinció d'incendis, i s'han comprovat els nivells de pressió, l'estat de les vies de líquid i el funcionament dels mecanismes de bombament.  
f) S'ha verificat l'operativitat i la caducitat dels elements peribles (primers auxilis, alimentació, tèxtils, entre altres) i s'han valorat les necessitats de reposició, segons els plans establits.  
g) S'han inventariat els equips i els mitjans disponibles i s'ha tingut actualitzat el catàleg de recursos i l'estat d'aquests.  
h) S'han realitzat les inspeccions de recursos externs establides, segons el protocol definit i la tècnica requerida.  
i) S'ha elaborat l'informe d'avaluació del manteniment, s'han aplicat les tècniques estadístiques, a partir de la informació obtinguda en les fitxes de treball, i s'han proposat alternatives de millora en els plans de manteniment.  
5. Organitza i gestiona els recursos humans dels equips d'intervenció, n'avalua l'adequació als tipus d'intervencions i estableix la programació d'activitats.  
Criteris d'avaluació:  
a) S'ha avaluat la capacitat dels membres de les unitats d'intervenció i s'ha valorat la seua adequació als diferents tipus de serveis i intervencions.  
b) S'ha determinat l'horari de treball i establit torns i relleus, segons l'avaluació de capacitats realitzada, la legislació vigent i els convenis en vigor.  
c) S'ha definit el programa de reunions de coordinació de l'equip de treball, s'han determinat els criteris i els protocols, segons la planificació del servei o l'equip d'intervenció, i s'han valorat aspectes com la motivació de l'equip, la resolució de conflictes i necessitats formatives, entre altres.  
d) S'ha establit la programació d'activitats diàries (vigilàncies estàtiques o dinàmiques, estats d'alerta, activitats de manteniment, pràctiques, entre altres), segons l'època o les necessitats estacionals.  
e) S'han establit protocols de treball conjunt amb altres entitats o serveis, segons els plans d'intervenció definits, normes legals, protocols d'imatge corporativa i l'organització del mateix servei o equip.  
  
f) S'han definit protocols, mitjans i activitats de desenvolupament col·lectiu de l'equip professional i s'han aplicat tècniques de lideratge i de conducció de grups de treball.  
g) S'han definit els models de recollida d'informació de l'activitat de l'equip (parts de treball, actes de reunions, informes de valoració de resultats, entre altres), segons l'equip de treball i el tipus de servei o intervenció, i s'han utilitzat mitjans informàtics, que permeten valorar aspectes com el temps de prestació, les missions, les comeses, els resultats obtinguts, entre altres.  
h) S'han definit els estàndards d'objectius de qualitat de prestació del servei i s'han utilitzat tècniques de control de qualitat i indicadors d'aquesta.  
6. Supervisa les activitats de l'equip de treball, avalua els acompliments professionals i proposa les millores en la seua organització.  
Criteris d'avaluació:  
a) S'ha fet la valoració dels acompliments professionals, s'han detectat errors, desviacions i males pràctiques, entre altres, i plantejat modificacions en els protocols d'actuació i mesures formatives.  
  
b) S'ha supervisat l'activitat de cada suposat treballador o treballadora, i s'han utilitzat els comunicats de treball, valorat l'aportació de modificacions en les prestacions laborals i aplicat els reglaments establits en matèria de mèrit i sanció.  
c) S'ha avaluat l'estat físic i mental dels membres de la unitat d'intervenció, s'han analitzat els símptomes de malaltia professional, segons els protocols establits.  
d) S'han determinat mesures de prevenció de salut laboral, a partir de l'avaluació realitzada; justificat l'aplicació de canvis de torns, modificació de relleus, atenció especialitzada, entre altres, i identificat les gestions necessàries per a la seua aplicació.  
e) S'han avaluat les pautes de seguretat aplicades durant la intervenció o el servei i s'han valorat les incidències detectades, la desviació respecte al pla dels procediments aplicats i proposat millores.  
f) S'ha elaborat l'informe de supervisió del personal, aplicat tècniques estadístiques, a partir dels mitjans de registre de l'activitat del personal, i proposat millores en la selecció i l'organització del personal.  
  
g) S'ha avaluat el compliment dels objectius de qualitat de prestació del servei, s'han aplicat tècniques estadístiques de control de qualitat i s'han proposat millores.  
Continguts:  
a) Centre de Coordinació d'Emergències de la Generalitat Valenciana.  
Telèfon d'emergències 112  
Sala d'emergències  
b) Noves tecnologies aplicades a la gestió d'emergències per la Generalitat Valenciana.  
Conceptes generals sobre les eines de què disposa la Generalitat Valenciana per a la gestió d'emergències.  
COORDCOM  
GIS, visors, GPS, aplicacions.  
Aplicacions mòbils i planificador de mitjans aeris.  
Unitat tècnica 902  
€ Equips funcions i utilitats  
- Perimetració i anàlisi del foc  
c) Determinació de mitjans de vigilància i intervenció:  
Determinació de necessitats de recursos.  
Recursos d'intervenció en emergències a la Comunitat Valenciana.  
- Serveis de prevenció, extinció d'incendis i salvament.  
- Unitat de Brigades d'Emergència (UBE)  
- Altres serveis essencials i complementaris.  
Determinació de les característiques i capacitats dels recursos.  
Gestió de l'obtenció de recursos, en funció del seu cost, disponibilitat i temps de resposta.  
Determinació de la ubicació dels recursos.  
Gestió de l'emmagatzematge de recursos.  
Verificació de l'operativitat de recursos externs.  
Determinació del programa d'inspeccions de recursos externs.  
Tipologia i característiques de recursos.  
Tècniques d'inventariat.  
Tècniques de gestió de recursos.  
Anàlisi de costos.  
Tècniques de negociació amb proveïdors.  
Tècniques de gestió d'estocs.  
Legislació de protecció civil pel que fa a la disposició de mitjans privats.  
Protocols d'inspecció de recursos externs.  
d) Planificació i supervisió del manteniment d'equips, mitjans tècnics i instal·lacions:  
Planificació del manteniment d'equips, sistemes i instal·lacions: identificar les necessitats de revisió i determinació del programa de manteniment.  
Supervisió d'operacions de manteniment.  
Planificació del rodatge i proveïment de carburant de vehicles.  
Supervisió del funcionament correcte dels EPI.  
Determinació de la incorporació d'equips, utillatges i vehicles.  
Establiment de plans per a la millora de l'operativitat durant la intervenció.  
Característiques dels equips, sistemes i instal·lacions.  
Manuals d'instal·lació i/o funcionament dels equips, sistemes i instal·lacions.  
Tècniques de planificació de tasques.  
Tècniques de gestió de processos i activitats.  
Tipologia i característiques dels vehicles.  
Tipologia i característiques dels equips de protecció individual.  
e) Elaboració de programes de manteniment preventiu d'equips, eines i maquinària d'intervenció operativa:  
Procediments de diagnòstic d'avaries en les màquines, equips i eines.  
Definició dels paràmetres de manteniment preventiu de les màquines, equips i eines.  
Definició dels paràmetres de manteniment preventiu dels components electromecànics.  
Elaboració de programes de manteniment.  
Determinació dels mitjans necessaris per al manteniment de les màquines, equips i eines.  
Elaboració de protocols d'actuacions de manteniment.  
Elaboració del sistema de registre informàtic de les operacions i resultats del manteniment.  
Tècniques estadístiques d'anàlisi de fallades i fiabilitat.  
Manuals del fabricant.  
Legislació sobre seguretat de les màquines, equips i eines.  
  
Legislació sobre seguretat dels components electromecànics.  
Mètodes de planificació de tasques.  
Protocols d'actuacions de manteniment.  
Sistemes informàtics d'informació i registre.  
f) Avaluació del pla de manteniment:  
Valoració de l'adequació dels mitjans de manteniment.  
Procediments establits per al manteniment i la seua aplicació: reparació, substitució i posada en marxa.  
Procediments establits per a les inspeccions dels recursos externs i la seua aplicació.  
Informe d'avaluació del manteniment.  
Metodologia d'avaluació de procediments de reparació dels components electromecànics de vehicles i maquinària.  
Metodologia d'avaluació de procediments de substitució dels components electrònics.  
Metodologia d'avaluació de procediments de posada en marxa d'equips, vehicles i eines.  
Metodologia d'avaluació de procediments de verificació i reparació d'instal·lacions de bombament d'aigua contraincendis.  
Metodologia d'avaluació dels procediments establits per a les inspeccions de recursos externs.  
Tècniques estadístiques de síntesi d'informació.  
g) Organització i gestió dels recursos humans dels equips d'intervenció:  
Avaluació de les capacitats del personal d'intervenció.  
Establiment d'horaris de treball i assignació de càrregues de treball.  
  
Establiment de reunions de coordinació.  
Establiment de protocols de coordinació amb altres entitats públiques i privades.  
Definició de models de recollida d'informació d'activitats.  
Procediments d'avaluació de capacitats personals en el treball.  
  
Metodologia d'assignació de tasques. Diagrames de Gantt.  
Procediments de motivació, lideratge i conducció de treballs.  
Protocols d'imatge corporativa.  
Models/fitxes de recollida d'informació d'activitats.  
h) Supervisió d'activitats d'equips de treball:  
Avaluació dels exercicis professionals.  
Supervisió de l'activitat de cada treballador o treballadora, utilitzant els comunicats de treball.  
Avaluació de l'estat físic i mental dels membres de la unitat d'intervenció.  
Determinació de mesures de prevenció de salut laboral.  
Avaluació de les pautes de seguretat aplicades durant la intervenció o servei.  
Elaboració d'informes de supervisió del personal, aplicant tècniques estadístiques.  
Avaluació del compliment dels objectius de qualitat de prestació del servei.  
Procediments d'avaluació dels exercicis professionals.  
Comunicats de treball.  
Procediments d'avaluació d'estats físics i mentals.  
Tècniques de prevenció de riscos laborals.  
Procediments d'avaluació d'aplicació de mesures de seguretat.  
  
Tècniques estadístiques de síntesi d'informació.  
Tècniques estadístiques de control de qualitat.  
  
  
  
  
  
11. Mòdul professional: Projecte de coordinació d'emergències i protecció civil.  
  
Codi: 1511.  
Resultats d'aprenentatge i criteris d'avaluació:  
1. Identifica les necessitats del sector productiu de les emergències i la protecció civil i les relaciona amb projectes tipus que les puguen satisfer.  
Criteris d'avaluació:  
a) S'han classificat les empreses i les institucions del sector de les emergències i la protecció civil per les seues característiques organitzatives i el tipus de producte o servei que ofereixen.  
b) S'han caracteritzat les empreses tipus del sector de les emergències i la protecció civil i s'ha indicat l'estructura organitzativa i les funcions de cada departament.  
c) S'han identificat les necessitats més demandades a les empreses.  
  
d) S'han valorat les oportunitats de negoci previsibles en el sector.  
  
e) S'ha identificat el tipus de projecte requerit per a donar resposta a les demandes previstes.  
f) S'han determinat les característiques específiques que requereix el projecte.  
g) S'han determinat les obligacions fiscals, laborals i de prevenció de riscos i les seues condicions d'aplicació.  
h) S'han identificat possibles ajudes o subvencions per a la incorporació de noves tecnologies de producció o de servei que es proposen.  
  
i) S'ha elaborat el guió de treball que se seguirà per a l'elaboració del projecte.  
2. Dissenya projectes relacionats amb les competències que expressa el títol de tècnic superior de Coordinació d'Emergències i Protecció Civil, que inclou i desenvolupa les fases que el componen.  
  
Criteris d'avaluació:  
a) S'ha recopilat informació relativa als aspectes que es tractaran en el projecte.  
b) S'ha realitzat l'estudi de viabilitat tècnica d'aquest.  
c) S'han identificat les fases o les parts que componen el projecte i el seu contingut.  
d) S'han establit els objectius que es pretenen aconseguir, i s'ha identificat l'abast d'aquests.  
e) S'han previst els recursos materials i personals necessaris per a realitzar-lo.  
f) S'ha fet el pressupost econòmic corresponent.  
g) S'han identificat les necessitats de finançament per a la posada en marxa d'aquest.  
h) S'ha definit i elaborat la documentació necessària per al seu disseny.  
i) S'han identificat els aspectes que s'han de controlar per a garantir la qualitat del projecte.  
3. Planifica l'execució del projecte i determinat el pla d'intervenció i la documentació associada.  
Criteris d'avaluació:  
a) S'han seqüenciat les activitats i s'han ordenat en funció de les necessitats d'implementació.  
b) S'han determinat els recursos i la logística necessària per a cada activitat.  
c) S'han identificat les necessitats de permisos i autoritzacions per a dur a terme les activitats.  
d) S'han determinat els procediments d'actuació o execució de les activitats.  
e) S'han identificat els riscos inherents a l'execució i s'han definit el pla de prevenció de riscos i els mitjans i equips necessaris.  
f) S'han planificat l'assignació de recursos materials i humans i els temps d'execució.  
g) S'ha fet la valoració econòmica que dona resposta a les condicions de la implementació.  
h) S'ha definit i elaborat la documentació necessària per a l'execució.  
4. Defineix els procediments per al seguiment i el control en l'execució del projecte i justifica la selecció de variables i instruments emprats.  
Criteris d'avaluació:  
a) S'ha definit el procediment d'avaluació de les activitats o les intervencions.  
b) S'han definit els indicadors de qualitat per a fer l'avaluació.  
  
c) S'ha definit el procediment per a l'avaluació de les incidències que puguen presentar-se durant la realització de les activitats, i la possible solució i el registre d'aquestes.  
d) S'ha definit el procediment per a gestionar els possibles canvis en els recursos i en les activitats, incloent-hi el sistema de registre d'aquests.  
e) S'ha definit i elaborat la documentació necessària per a l'avaluació de les activitats i del projecte.  
f) S'ha establit el procediment per a la participació dels usuaris o els clients en l'avaluació i s'han elaborat els documents específics.  
  
g) S'ha establit un sistema per a garantir el compliment del plec de condicions del projecte quan aquest existeix.  
Continguts:  
a) Identificació de necessitats del sector productiu i de l'organització de l'empresa:  
Identificació de les funcions dels llocs de treball.  
Estructura i organització empresarial del sector.  
Activitat de l'empresa i la seua ubicació en el sector.  
Organigrama de l'empresa. Relació funcional entre departaments.  
Tendències del sector: productives, econòmiques, organitzatives, d'ocupació i altres.  
Procediments de treball en l'àmbit de l'empresa. Sistemes i mètodes de treball.  
Determinació de les relacions laborals excloses i relacions laborals especials.  
Conveni col·lectiu aplicable a l'àmbit professional.  
La cultura de l'empresa: imatge corporativa.  
Sistemes de qualitat i seguretat aplicables en el sector.  
b) Disseny de projectes relacionats amb el sector:  
Anàlisi de la realitat local, de l'oferta empresarial del sector en la zona i del context en què es desenvoluparà el mòdul professional de Formació en centres de treball.  
Recopilació d'informació.  
Estructura general d'un projecte.  
Elaboració d'un guió de treball.  
Planificació de l'execució del projecte: objectius, continguts, recursos, metodologia, activitats, temporalització i avaluació.  
Viabilitat i oportunitat del projecte.  
Revisió de la normativa aplicable.  
c) Planificació de l'execució del projecte:  
Seqüenciació d'activitats.  
Elaboració d'instruccions de treball.  
Elaboració d'un pla de prevenció de riscos.  
Documentació necessària per a la planificació de l'execució del projecte.  
Compliment de normes de seguretat i ambientals.  
Indicadors de garantia de la qualitat del projecte.  
d) Definició de procediments de control i avaluació de l'execució del projecte:  
Proposta de solucions als objectius plantejats en el projecte i justificació de les seleccionades.  
Definició del procediment d'avaluació del projecte.  
Determinació de les variables susceptibles d'avaluació.  
Documentació necessària per a l'avaluació del projecte.  
Control de qualitat de procés i producte final.  
Registre de resultats.  
  
  
12. Mòdul professional: Formació i Orientació Laboral  
  
  
Codi: 1512.  
Resultats d'aprenentatge i criteris d'avaluació:  
1. Selecciona oportunitats d'ocupació, identifica les diferents possibilitats d'inserció i les alternatives d'aprenentatge al llarg de la vida.  
  
Criteris d'avaluació:  
a) S'ha valorat la importància de la formació permanent com a factor clau per a l'ocupabilitat i l'adaptació a les exigències del procés productiu.  
b) S'han identificat els itineraris formatius i professionals relacionats amb el perfil professional del Tècnic o Tècnica Superior en Coordinació d'Emergències i Protecció Civil.  
c) S'han determinat les aptituds i les actituds requerides per a l'activitat professional relacionada amb el perfil del títol.  
d) S'han identificat els principals jaciments d'ocupació i d'inserció laboral per al Tècnic o Tècnica Superior en Coordinació d'Emergències i Protecció Civil.  
e) S'han determinat les tècniques utilitzades en el procés de cerca d'ocupació.  
f) S'han previst les alternatives d'autoocupació en els sectors professionals relacionats amb el títol.  
g) S'ha realitzat la valoració de la personalitat, aspiracions, actituds i formació pròpia per a la presa de decisions.  
2. Aplica les estratègies del treball en equip i valora l'eficàcia i l'eficiència d'aquestes per a la consecució dels objectius de l'organització.  
Criteris d'avaluació:  
a) S'han valorat els avantatges del treball en equip en situacions de treball relacionades amb el perfil del Tècnic o Tècnica Superior en Coordinació d'Emergències i Protecció Civil.  
b) S'han identificat els equips de treball que poden constituir-se en una situació real de treball.  
c) S'han determinat les característiques de l'equip de treball eficaç enfront dels equips ineficaços.  
d) S'ha valorat positivament l'existència necessària de diversitat de rols i opinions assumits pels membres d'un equip.  
e) S'ha reconegut la possible existència de conflicte entre els membres d'un grup com un aspecte característic de les organitzacions.  
  
f) S'han identificat els tipus de conflictes i les seues fonts.  
g) S'han determinat procediments per a la resolució del conflicte.  
  
3. Exerceix els drets i compleix les obligacions que es deriven de les relacions laborals, i les reconeix en els diferents contractes de treball.  
  
Criteris d'avaluació:  
a) S'han identificat els conceptes bàsics del dret del treball.  
b) S'han distingit els organismes principals que intervenen en les relacions entre empresaris i treballadors.  
c) S'han determinat els drets i les obligacions derivats de la relació laboral.  
d) S'han classificat les modalitats principals de contractació i s'han identificat les mesures de foment de la contractació per a col·lectius determinats.  
e) S'han valorat les mesures establides per la legislació vigent per a la conciliació de la vida laboral i familiar.  
f) S'han identificat les causes i els efectes de la modificació, la suspensió i l'extinció de la relació laboral.  
g) S'ha analitzat el rebut de salaris i s'han identificat els elements principals que l'integren.  
h) S'han analitzat les diferents mesures de conflicte col·lectiu i els procediments de solució de conflictes.  
i) S'han determinat les condicions de treball pactades en un conveni col·lectiu aplicable al sector relacionat amb el títol de Tècnic o Tècnica Superior en Coordinació d'Emergències i Protecció Civil.  
  
j) S'han identificat les característiques definitòries dels nous entorns d'organització del treball.  
4. Determina l'acció protectora del sistema de la Seguretat Social davant de les diferents contingències cobertes i identifica les diferents classes de prestacions.  
Criteris d'avaluació:  
a) S'ha valorat el paper de la Seguretat Social com a pilar essencial per a la millora de la qualitat de vida dels ciutadans.  
b) S'han enumerat les diverses contingències que cobreix el sistema de Seguretat Social.  
c) S'han identificat els règims existents en el sistema de Seguretat Social.  
d) S'han identificat les obligacions de l'empresari i el treballador dins del sistema de Seguretat Social.  
e) S'han identificat, en un supòsit senzill, les bases de cotització d'un treballador i les quotes corresponents a treballador i empresari.  
  
f) S'han classificat les prestacions del sistema de Seguretat Social i s'han identificat els requisits.  
g) S'han determinat les possibles situacions legals de desocupació.  
  
h) S'ha realitzat el càlcul de la duració i la quantia d'una prestació per desocupació de nivell contributiu bàsic.  
5. Avalua els riscos derivats de la seua activitat i analitza les condicions de treball i els factors de risc presents en el seu entorn laboral.  
  
Criteris d'avaluació:  
a) S'ha valorat la importància de la cultura preventiva en tots els àmbits i activitats de l'empresa.  
b) S'han relacionat les condicions laborals amb la salut del treballador.  
c) S'han classificat els factors de risc en l'activitat i els danys derivats d'aquests.  
d) S'han identificat les situacions de risc més habituals en els entorns de treball del Tècnic o Tècnica Superior en Coordinació d'Emergències i Protecció Civil.  
e) S'ha determinat l'avaluació de riscos en l'empresa.  
f) S'han determinat les condicions de treball amb significació per a la prevenció en els entorns de treball relacionats amb el perfil professional del Tècnic o Tècnica Superior en Coordinació d'Emergències i Protecció Civil.  
g) S'han classificat i descrit els tipus de danys professionals, amb una referència especial a accidents de treball i malalties professionals, relacionats amb el perfil professional del Tècnic o Tècnica Superior en Coordinació d'Emergències i Protecció Civil.  
6. Participa en l'elaboració d'un pla de prevenció de riscos en una petita empresa i identifica les responsabilitats de tots els agents implicats.  
Criteris d'avaluació:  
a) S'han determinat els principals drets i deures en matèria de prevenció de riscos laborals.  
b) S'han classificat les diferents formes de gestió de la prevenció en l'empresa, en funció dels diferents criteris que estableix la normativa sobre prevenció de riscos laborals.  
c) S'han determinat les formes de representació dels treballadors en l'empresa en matèria de prevenció de riscos.  
d) S'han identificat els organismes públics relacionats amb la prevenció de riscos laborals.  
e) S'ha valorat la importància de l'existència d'un pla preventiu en l'empresa que incloga la seqüenciació d'actuacions que s'han de fer en cas d'emergència.  
f) S'ha definit el contingut del pla de prevenció en un centre de treball relacionat amb el sector professional del Tècnic o Tècnica Superior en Coordinació d'Emergències i Protecció Civil.  
g) S'ha projectat un pla d'emergència i evacuació d'una empresa del sector.  
7. Aplica les mesures de prevenció i protecció i analitza les situacions de risc en l'entorn laboral del Tècnic o Tècnica Superior en Coordinació d'Emergències i Protecció Civil.  
Criteris d'avaluació:  
a) S'han definit les tècniques de prevenció i de protecció individual i col·lectiva que han d'aplicar-se per a evitar els danys a l'origen i minimitzar les seues conseqüències en cas que siguen inevitables.  
b) S'ha analitzat el significat i l'abast dels diferents tipus de senyalització de seguretat.  
c) S'han analitzat els protocols d'actuació en cas d'emergència.  
  
d) S'han identificat les tècniques de classificació de ferits en cas d'emergència on hi haja víctimes de gravetat diversa.  
e) S'han identificat les tècniques bàsiques de primers auxilis que s'han d'aplicar al lloc de l'accident davant de diferents tipus de danys i la composició i ús de la farmaciola.  
f) S'han determinat els requisits i les condicions per a la vigilància de la salut del treballador i la importància que tenen com a mesura de prevenció.  
Continguts:  
a) Recerca activa d'ocupació:  
Valoració de la importància de la formació permanent per a la trajectòria laboral i professional del Tècnic o Tècnica Superior en Coordinació d'Emergències i Protecció Civil.  
Anàlisi dels interessos, aptituds i motivacions personals per a la carrera professional.  
Identificació d'itineraris formatius relacionats amb el Tècnic o Tècnica Superior en Coordinació d'Emergències i Protecció Civil.  
Responsabilització del propi aprenentatge. Coneixement dels requeriments i dels fruits previstos.  
Definició i anàlisi del sector professional del títol de Tècnic o Tècnica Superior en Coordinació d'Emergències i Protecció Civil.  
Planificació de la pròpia carrera:  
- Establiment d'objectius laborals, a mitjà i llarg termini, compatibles amb necessitats i preferències.  
- Objectius realistes i coherents amb la formació actual i la projectada.  
Procés de recerca d'ocupació en xicotetes, mitjanes i grans empreses del sector.  
Oportunitats d'aprenentatge i ocupació a Europa. Europass, Ploteus.  
  
Tècniques i instruments de recerca d'ocupació.  
Valoració de l'autoocupació com a alternativa per a la inserció professional.  
El procés de presa de decisions.  
Establiment d'una llista de comprovació personal de coherència entre pla de carrera, formació i aspiracions.  
b) Gestió del conflicte i equips de treball:  
Valoració dels avantatges i inconvenients del treball d'equip per a l'eficàcia de l'organització.  
Equips en el sector de les emergències i la protecció civil segons les funcions que exerceixen.  
Anàlisi de la formació dels equips de treball.  
Característiques d'un equip de treball eficaç.  
La participació en l'equip de treball. Anàlisi dels possibles rols dels seus integrants.  
Definició de conflicte: característiques, fonts i etapes del conflicte.  
  
Mètodes per a la resolució o supressió del conflicte: mediació, conciliació i arbitratge.  
c) Contracte de treball:  
El dret del treball.  
Intervenció dels poders públics en les relacions laborals.  
Anàlisi de la relació laboral individual.  
Determinació de les relacions laborals excloses i relacions laborals especials.  
Modalitats de contracte de treball i mesures de foment de la contractació.  
Drets i deures derivats de la relació laboral.  
Condicions de treball. Salari, temps de treball i descans laboral.  
  
Modificació, suspensió i extinció del contracte de treball.  
Representació dels treballadors.  
Negociació col·lectiva com a mitjà per a la conciliació dels interessos de treballadors i empresaris.  
Anàlisi d'un conveni col·lectiu aplicable a l'àmbit professional del Tècnic o Tècnica Superior en Coordinació d'Emergències i Protecció Civil.  
Conflictes col·lectius de treball.  
Nous entorns d'organització del treball: subcontractació i teletreball, entre altres.  
Beneficis per als treballadors en les noves organitzacions: flexibilitat i beneficis socials, entre altres.  
d) Seguretat Social, ocupació i desocupació:  
El sistema de la Seguretat Social com a principi bàsic de solidaritat social.  
Estructura del sistema de la Seguretat Social.  
Determinació de les principals obligacions d'empresaris i treballadors en matèria de Seguretat Social: afiliació, altes, baixes i cotització.  
  
L'acció protectora de la Seguretat Social.  
Classes, requisits i quantia de les prestacions.  
Concepte i situacions protegibles per desocupació.  
Sistemes d'assessorament dels treballadors respecte als seus drets i deures.  
e) Avaluació de riscos professionals:  
Importància de la cultura preventiva en totes les fases de l'activitat professional.  
Valoració de la relació entre treball i salut.  
Anàlisi i determinació de les condicions de treball.  
El concepte de risc professional. Anàlisi de factors de risc.  
L'avaluació de riscos en l'empresa com a element bàsic de l'activitat preventiva.  
Anàlisi de riscos lligats a les condicions de seguretat.  
Anàlisi de riscos lligats a les condicions ambientals.  
Anàlisi de riscos lligats a les condicions ergonòmiques i psicosocials.  
Riscos específics en el sector de les emergències i la protecció civil.  
  
Determinació dels possibles danys a la salut del treballador que poden derivar-se de les situacions de risc detectades.  
f) Planificació de la prevenció de riscos en l'empresa:  
Drets i deures en matèria de prevenció de riscos laborals.  
Responsabilitats en matèria de prevenció de riscos laborals.  
Gestió de la prevenció en l'empresa.  
Representació dels treballadors en matèria preventiva.  
Organismes públics relacionats amb la prevenció de riscos laborals.  
  
Planificació de la prevenció en l'empresa.  
Plans d'emergència i d'evacuació en entorns de treball.  
Elaboració d'un pla d'emergència en una xicoteta o mitjana empresa del sector.  
g) Aplicació de mesures de prevenció i protecció en l'empresa:  
Determinació de les mesures de prevenció i protecció individual i col·lectiva.  
Protocol d'actuació davant d'una situació d'emergència.  
Primers auxilis. Urgència mèdica. Conceptes bàsics.  
Aplicació de tècniques de primers auxilis.  
Formació als treballadors en matèria de plans d'emergència.  
Vigilància de la salut dels treballadors.  
  
  
13. Mòdul professional: Empresa i iniciativa emprenedora  
  
Codi: 1513.  
Resultats d'aprenentatge i criteris d'avaluació:  
1. Reconeix les capacitats associades a la iniciativa emprenedora, analitza els requeriments derivats dels llocs de treball i de les activitats empresarials.  
Criteris d'avaluació:  
a) S'ha identificat el concepte d'innovació i la relació que té amb el progrés de la societat i l'augment en el benestar dels individus.  
b) S'ha analitzat el concepte de cultura emprenedora i la importància que té com a font de creació d'ocupació i benestar social.  
c) S'ha valorat la importància de la iniciativa individual, la creativitat, la formació i la col·laboració com a requisits indispensables per a tindre èxit en l'activitat emprenedora.  
d) S'ha analitzat la capacitat d'iniciativa en el treball d'un empleat en una petita i mitjana empresa relacionada amb el sector d'emergències i protecció civil.  
e) S'ha analitzat el desenvolupament de l'activitat emprenedora d'un empresari que s'inicie en el sector d'emergències i protecció civil.  
f) S'ha analitzat el concepte de risc com a element inevitable de tota activitat emprenedora.  
g) S'ha analitzat el concepte d'empresari i els requisits i les actituds necessaris per a desenvolupar l'activitat empresarial.  
h) S'ha descrit l'estratègia empresarial i s'ha relacionat amb els objectius de l'empresa.  
i) S'ha definit una idea de negoci determinada en l'àmbit de les emergències i la protecció civil, que servisca de punt de partida per a l'elaboració d'un pla d'empresa.  
2. Defineix l'oportunitat de creació d'una petita empresa, valora l'impacte sobre l'entorn d'actuació i incorpora valors ètics.  
  
Criteris d'avaluació:  
a) S'han descrit les funcions bàsiques que es fan en una empresa i s'ha analitzat el concepte de sistema aplicat a aquesta.  
b) S'han identificat els components principals de l'entorn general que envolta l'empresa, especialment l'entorn econòmic, social, demogràfic i cultural.  
c) S'ha analitzat la influència en l'activitat empresarial de les relacions amb els clients, amb els proveïdors i amb la competència, com a integrants principals de l'entorn específic.  
d) S'han identificat els elements de l'entorn d'una organització d'emergències i protecció civil.  
e) S'han analitzat els conceptes de cultura empresarial i imatge corporativa i la relació que tenen amb els objectius empresarials.  
f) S'ha analitzat el fenomen de la responsabilitat social de les empreses i la importància que tenen com un element de l'estratègia empresarial.  
g) S'ha elaborat el balanç social d'una empresa o organització d'emergències i protecció civil i s'han descrit els costos socials principals en què incorren aquestes empreses, així com els beneficis socials que produeixen.  
h) S'han identificat, en empreses o en organitzacions d'emergències i protecció civil, pràctiques que incorporen valors ètics i socials.  
  
i) S'ha dut a terme un estudi de viabilitat econòmica i financera d'una organització d'emergències i protecció civil.  
3. Realitza activitats per a la constitució i la posada en marxa d'una empresa, selecciona la forma jurídica i identifica les obligacions legals associades.  
Criteris d'avaluació:  
a) S'han analitzat les diferents formes jurídiques de l'empresa.  
b) S'ha especificat el grau de responsabilitat legal dels propietaris de l'empresa, en funció de la forma jurídica triada.  
c) S'ha diferenciat el tractament fiscal establit per a les diferents formes jurídiques de l'empresa.  
d) S'han analitzat els tràmits que exigeix la legislació vigent per a la constitució d'una empresa.  
e) S'ha dut a terme una cerca exhaustiva de les diferents ajudes per a la creació d'empreses o organitzacions d'emergències i protecció civil en la localitat de referència.  
f) S'ha inclòs en el pla d'empresa tot el que fa referència a l'elecció de la forma jurídica, l'estudi de viabilitat economicofinancera, els tràmits administratius, les ajudes i les subvencions.  
g) S'han identificat les vies d'assessorament i gestió administrativa externes existents a l'hora de posar en marxa una pime.  
4. Realitza activitats de gestió administrativa i financera d'una pime, identifica les principals obligacions comptables i fiscals i emplena la documentació.  
Criteris d'avaluació:  
a) S'han analitzat els conceptes bàsics de comptabilitat, així com les tècniques de registre de la informació comptable.  
b) S'han descrit les tècniques bàsiques d'anàlisi de la informació comptable, especialment referent a la solvència, la liquiditat i la rendibilitat de l'empresa.  
c) S'han definit les obligacions fiscals d'una organització d'emergències i protecció civil.  
d) S'han diferenciat els tipus d'impostos en el calendari fiscal.  
e) S'ha emplenat la documentació bàsica de caràcter comercial i comptable (factures, albarans, notes de comanda, lletres de canvi, xecs, etc.) per a una organització d'emergències i protecció civil, i s'han descrit els circuits que aquesta documentació recorre en l'empresa.  
  
f) S'han identificat els instruments principals de finançament bancari.  
g) S'ha inclòs tota la documentació esmentada en el pla d'empresa.  
  
Continguts:  
a) Iniciativa emprenedora:  
Innovació i desenvolupament econòmic. Principals característiques de la innovació en l'activitat de les emergències i la protecció civil (materials, tecnologia i organització de la producció, entre altres).  
La cultura emprenedora com a necessitat social.  
El caràcter emprenedor.  
Factors clau dels emprenedors: iniciativa, creativitat i formació.  
  
La col·laboració entre emprenedors.  
L'actuació dels emprenedors com a empleats d'una empresa o organització relacionada amb les emergències i la protecció civil.  
L'actuació dels emprenedors com a empresaris en el sector de les emergències i la protecció civil.  
El risc en l'activitat emprenedora.  
L'empresari. Requisits per a l'exercici de l'activitat empresarial.  
  
Objectius personals versus objectius empresarials.  
Pla d'empresa: la idea de negoci en l'àmbit de les emergències i la protecció civil.  
Bones pràctiques de cultura emprenedora en l'activitat de les emergències i la protecció civil en l'àmbit local.  
b) L'empresa i el seu entorn:  
Funcions bàsiques de l'empresa.  
L'empresa com a sistema.  
L'entorn general de l'empresa.  
Anàlisi de l'entorn general d'una empresa o organització relacionada amb les emergències i la protecció civil.  
L'entorn específic de l'empresa.  
Anàlisi de l'entorn específic d'una empresa o organització relacionada amb les emergències i la protecció civil.  
Relacions d'una empresa del sector de les emergències i la protecció civil amb el seu entorn.  
Relacions d'una empresa o organització del sector de les emergències i la protecció civil amb el conjunt de la societat.  
La cultura de l'empresa: imatge corporativa.  
La responsabilitat social.  
El balanç social.  
L'ètica empresarial.  
Responsabilitat social i ètica de les empreses del sector de les emergències i la protecció civil.  
c) Creació i posada en marxa d'una empresa:  
Concepte d'empresa.  
Tipus d'empresa.  
La responsabilitat dels propietaris de l'empresa.  
La fiscalitat en les empreses.  
Elecció de la forma jurídica. Dimensió i nombre de socis.  
Tràmits administratius per a la constitució d'una empresa.  
Viabilitat econòmica i viabilitat financera d'una empresa o organització relacionada amb les emergències i la protecció civil.  
Anàlisi de les fonts de finançament i elaboració del pressupost d'una empresa o organització relacionada amb les emergències i la protecció civil.  
Ajudes, subvencions i incentius fiscals per a les pimes relacionades amb les emergències i la protecció civil.  
Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
d) Funció administrativa:  
Concepte de comptabilitat i nocions bàsiques.  
Operacions comptables: registre de la informació econòmica d'una empresa.  
La comptabilitat com a imatge fidel de la situació econòmica.  
Anàlisi de la informació comptable.  
Obligacions fiscals de les empreses.  
Requisits i terminis per a la presentació de documents oficials.  
Gestió administrativa d'una empresa o organització relacionada amb les emergències i la protecció civil.  
14. Mòdul professional: Formació en centres de treball.  
Codi: 1514.  
Resultats d'aprenentatge i criteris d'avaluació:  
1. Identifica l'estructura i l'organització de l'empresa i les relaciona amb la mena de servei que presta.  
Criteris d'avaluació:  
a) S'han identificat l'estructura organitzativa de l'empresa i les funcions de cada àrea d'aquesta.  
b) S'ha comparat l'estructura de l'empresa amb les organitzacions empresarials tipus existents en el sector.  
c) S'han relacionat les característiques del servei i el tipus de clients amb el desenvolupament de l'activitat.  
d) S'han identificat els procediments de treball en el desenvolupament de la prestació de servei.  
e) S'han valorat les competències necessàries dels recursos humans per al desenvolupament òptim de l'activitat.  
f) S'ha valorat la idoneïtat dels canals de difusió més freqüents en aquesta activitat.  
2. Aplica hàbits ètics i laborals en el desenvolupament de la seua activitat professional d'acord amb les característiques del lloc de treball i amb els procediments establits en l'empresa.  
Criteris d'avaluació:  
a) S'han reconegut i justificat:  
La disponibilitat personal i temporal necessària en el lloc de treball.  
  
Les actituds personals (puntualitat i empatia, entre altres) i professionals (ordre, neteja i responsabilitat, entre altres) necessàries per al lloc de treball.  
Els requeriments actitudinals davant de la prevenció de riscos en l'activitat professional.  
Els requeriments actitudinals referits a la qualitat en l'activitat professional.  
Les actituds relacionades amb el mateix equip de treball i amb les jerarquies establides en l'empresa.  
Les actituds relacionades amb la documentació de les activitats realitzades en l'àmbit laboral.  
Les necessitats formatives per a la inserció i la reinserció laboral en l'àmbit científic i tècnic del bon fer del professional.  
b) S'han identificat les normes de prevenció de riscos laborals i els aspectes fonamentals de la Llei de prevenció de riscos laborals d'aplicació en l'activitat professional.  
c) S'han posat en marxa els equips de protecció individual segons els riscos de l'activitat professional i les normes de l'empresa.  
d) S'ha mantingut una actitud de respecte al medi ambient en les activitats desenvolupades.  
e) S'ha mantingut organitzat, net i lliure d'obstacles el lloc de treball o l'àrea corresponent al desenvolupament de l'activitat.  
f) S'ha responsabilitzat del treball assignat i ha interpretat i complit les instruccions rebudes.  
g) S'ha establit una comunicació eficaç amb la persona responsable en cada situació i amb els membres de l'equip.  
h) S'ha coordinat amb la resta de l'equip i li ha comunicat les incidències rellevants que es presenten.  
i) S'ha valorat la importància de la seua activitat i la necessitat d'adaptació als canvis de tasques.  
j) S'ha responsabilitzat de l'aplicació de les normes i els procediments en el desenvolupament del seu treball.  
3. Planifica i supervisa les accions encaminades al control inicial en la zona de l'incident provocat per fenòmens naturals, tecnològics, antròpics, incendis urbans i forestals; elabora la documentació tècnica necessària i justifica les actuacions a fi d'optimitzar la resposta operativa i les condicions de seguretat.  
Criteris d'avaluació:  
a) S'han valorat in situ les condicions de l'entorn de l'incident, els factors meteorològics, les vies d'avanç de l'aigua, les zones d'embassament, el perill de contaminants, entre altres, i s'han utilitzat fonts documentals, arxius o programes de suport, a fi de mantindre o modificar l'estratègia de treball marcada.  
b) S'ha fet la simulació de l'avanç de l'incident aplicant tècniques i equips de mesurament de factors que incrementen el perill segons la mena d'incident.  
c) S'han delimitat les zones d'intervenció en funció dels riscos i s'han aplicat les tècniques apropiades d'anàlisi i valoració de prioritats (rutes d'accés i eixida, mitjans de transport, rescat de persones atrapades).  
d) S'ha supervisat que els membres de la unitat i altres serveis participants adeqüen les seues accions en funció de les zones designades i els riscos derivats aplicant procediments o estratègies establits d'abalisament, senyalització, limitacions de pas, apilaments de materials, entre altres, i se n'ha verificat la comprensió i l'execució adequades.  
  
e) S'han determinat les rutes d'accés als possibles afectats i les rutes d'evacuació, i s'ha verificat la disponibilitat de les rutes principals i alternatives, determinat els mitjans per a l'obertura d'aquestes i el manteniment de la seua operativitat i, si ha sigut necessària, la modificació dels fluxos de circulació, en coordinació amb els serveis públics competents.  
f) S'han determinat els nivells de protecció necessaris en les zones establides, les pautes d'accés i comunicació, així com les necessitats d'atenció mèdica facultativa a les víctimes, el suport psicològic d'emergència i socors inicial a damnificats (intoxicació, ofegaments, comportaments alterats, primer avituallament, entre altres) en les zones segures, i s'ha informat l'equip i verificat el compliment de les ordres.  
g) S'ha informat in situ l'equip a càrrec seu sobre els riscos, les necessitats de protecció, les possibilitats d'avanç o el canvi sobtat en la situació i els senyals d'alarma i evacuació per part del personal operatiu, així com rutes d'escapament i punt de reunió de l'equip, i s'ha verificat la comprensió i l'execució adequades d'aquestes i s'han escoltat suggeriments.  
4. Supervisa les operacions encaminades a la mitigació del risc degut a un fenomen natural, tecnològic o antròpic; justifica els procediments de resposta i les mesures de seguretat, i el pla de treball i mitjans que cal utilitzar, en coordinació amb altres possibles serveis intervinents en la zona.  
Criteris d'avaluació:  
a) S'ha determinat el procediment de resposta (la tàctica de control i/o mitigació) més adequada a la tipologia de l'incident i als recursos disponibles i aplicat tècniques d'anàlisi i avaluació.  
b) S'ha comunicat als equips d'intervenció, resumint les seqüències d'actuació, la tàctica que cal seguir, els mitjans necessaris, els mecanismes de seguretat, el control i el pla d'evacuació davant d'un canvi de condicions, i se n'ha verificat la comprensió i l'execució adequades.  
c) S'han creat dinàmiques positives per a la direcció de les maniobres de control i/o mitigació i s'han avaluat els resultats de les accions executades.  
d) S'ha reavaluat i adaptat el pla de treball en funció de les contingències detectades a fi de possibilitar una rapidesa adequada, seguretat i eficàcia en la resposta operativa, segons les possibilitats de la situació i els mitjans disponibles.  
e) Es determina, s'autoritza i es controla l'execució d'accions no establides en els procediments de resposta o en el pla de treball i seguretat, que s'estima que poden suposar una millora en l'operativa establida.  
  
f) S'ha supervisat el rescat o l'evacuació de les persones afectades, i s'ha controlat l'eixida de la zona de risc i aplicat els procediments adequats a la dimensió de l'incident.  
g) Se supervisa que els equips sistemes i les eines utilitzats en l'operativa es deixen en perfecte estat d'ús, segons el procediment establit i en el mínim temps possible.  
5. Supervisa les accions dels operatius desplaçats al lloc de l'incendi forestal; justifica els procediments de resposta i les mesures de seguretat, i el pla de treball i mitjans que cal utilitzar, en coordinació amb altres possibles serveis intervinents en la zona.  
Criteris d'avaluació:  
a) S'ha valorat el tipus d'incendi forestal a partir del color i la forma de la columna de fum per a identificar el tipus de vegetació, les característiques de la combustió, la direcció del vent i la intensitat d'aquest, i el possible desenvolupament convectiu de la columna de fum.  
b) S'ha valorat l'evolució de la propagació de l'incendi sobre la base dels elements topogràfics i orogràfics de l'escenari com ara pendent, exposició i relleu, entre altres, i sobre la base de les condicions meteorològiques actuals i previstes, com ara temperatura, humitat i vent.  
  
c) S'han determinat les zones d'actuació i els sectors de l'incendi conforme a les valoracions prèvies a fi d'assegurar l'efectivitat i la seguretat de les operacions d'extinció.  
d) S'han determinat les tècniques d'atac, les eines, els equips i les mesures de seguretat depenent de les possibilitats d'acostament a la flama, característiques de les eines i els equips d'extinció, entre altres.  
  
e) S'ha avaluat contínuament el resultat esperat del pla d'atac i del comportament de l'incendi per a modificar l'estratègia d'extinció i sol·licitar recursos addicionals.  
f) S'han valorat les necessitats logístiques i de relleus dels mitjans actuants en la intervenció, s'han analitzat les necessitats de combustible, equips i eines, equips de comunicacions, avituallament, descansos i allotjament, entre altres.  
g) S'han valorat contínuament les rutes de fuita i els llocs segurs dels mitjans actuants en l'extinció.  
6. Supervisa l'extinció de l'incendi urbà, justifica els procediments de resposta i les mesures de seguretat, i el pla de treball i els mitjans que cal utilitzar, en coordinació amb altres possibles serveis intervinents en la zona.  
Criteris d'avaluació:  
a) S'ha supervisat l'establiment de les zones de treball (calenta, tèbia, freda) segons les característiques de les substàncies implicades.  
b) S'ha supervisat l'establiment de la zona calenta i s'han marcat subzones per a procedir a la intervenció segons les característiques de perillositat de l'incendi (elèctric, edifici, industrial, substàncies perilloses, vehicles).  
c) S'han establit mesures de seguretat: línia de vida, actuacions de seguretat davant de l'eixida, els equips de protecció específics davant de la presència d'electricitat (elements de seguretat personal, material d'aïllament i, entre altres), equips EPI, ERA i NBQ.  
d) S'han valorat les característiques del focus de l'incendi i s'han establit línies d'atac (interiors i exteriors), accés a l'habitatge i evacuació d'afectats si ha sigut necessari, protecció dels veïns, etc.  
e) S'han establit els equips de treball de cada línia d'atac tenint en compte les característiques i la dimensió de l'incendi (risc elèctric, interior d'edifici, substàncies perilloses, instal·lacions industrials i vehicles) i les capacitats dels equips.  
f) S'ha dirigit a l'equip donant instruccions, distribuint tasques i assignant responsabilitats entre els professionals que hi intervenen, s'han tingut en compte l'especificitat i l'especialitat d'aquests (coneixements i destreses) i s'ha assegurat qui ha d'informar a través del canal, del telèfon, o de qualsevol altre mitjà disponible.  
g) S'ha supervisat i dirigit l'extinció de l'incendi en pisos, locals, vehicles, naus industrials, i s'han reavaluat les tàctiques i els objectius de la intervenció, d'acord amb la informació rebuda des dels equips d'intervenció en la zona calenta.  
7. Supervisa operacions de rescat i salvament, justifica els procediments de resposta i les mesures de seguretat, i el pla de treball i mitjans que cal utilitzar, en coordinació amb altres possibles serveis intervinents en la zona.  
Criteris d'avaluació:  
a) S'ha recollit la informació del centre de coordinació, abans de l'arribada al lloc de l'incident, i de les persones que es troben en la zona, l'observació directa i l'anàlisi in situ dels perills objectius, l'entorn del vehicle, els ferits i els recursos amb què s'ha de produir el rescat.  
  
b) S'ha avaluat la magnitud de l'incident i s'han identificat els punts crítics i la resposta que es pot donar.  
c) S'han pres decisions sobre el pla d'actuació que determinen les accions prioritàries que cal realitzar, el mètode d'actuació, les tècniques, les tàctiques, les maniobres bàsiques i els procediments que cal aplicar adaptades a l'escenari, els nivells de protecció (EPI) dels intervinents, l'establiment del tren d'auxili amb la limitació de les zones (zona calenta, tèbia i freda) i la ubicació dels grups de treball que hi intervenen, la distribució dels nivells de comandament (estratègic, tàctic i operatiu).  
  
d) S'ha comunicat a les dotacions el pla d'actuació i s'ha prioritzat la informació sobre els objectius que cal aconseguir, les maniobres que cal realitzar segons la mena d'accident, la delegació de funcions (per zones d'actuació o per tasques) als membres de les dotacions, la senyalització de les zones amb els seus respectius nivells de protecció, l'establiment, si ha sigut necessari, del lloc de comandament avançat (LCA), lloc on se situarà la direcció de la intervenció mantenint el contacte amb el centre de control, i l'establiment dels canals de comunicació que s'utilitzaran durant la intervenció.  
  
e) S'ha supervisat el rescat i s'ha prioritzat l'accés de personal sanitari per a l'atenció a les víctimes, s'han eliminat possibles riscos i aplicat les tècniques i les maniobres d'excarceració per a l'estabilització del possible vehicle segons la seua posició, l'espai on es troba, i l'estat dels ocupants amb les comprovacions corresponents dels útils, les mesures de seguretat i els recursos materials apropiats a la situació, i s'ha procurat que les víctimes mantinguen la calma fins al rescat o el salvament.  
  
f) S'ha realitzat el control dels equips d'intervenció durant el rescat a través del seguiment sobre el compliment de les ordres, a través del consum energètic dels components amb més càrrega física per al seu relleu, a través dels canals de comunicació establits i de la comunicació permanent amb l'LCA i el centre de coordinació sobre l'assoliment d'objectius, imprevistos trobats o sol·licitud de nous recursos.  
  
g) S'han aplicat els criteris de prevenció de riscos, protecció i seguretat en les tasques de rescat, així com els EPI d'acord amb la mena d'intervenció en cadascuna de les fases.  
h) S'ha realitzat un informe sobre la intervenció que inclou aspectes sobre la dotació i altres equips operatius d'intervenció, sobre les víctimes, les possibles causes de l'accident i les actuacions que s'han dut a terme, així com les gestions derivades a altres serveis, entre altres coses.  
  
8. Supervisa les activitats dels equips responsables de la primera atenció física i emocional als afectats directes per una emergència, analitza les necessitats d'intervenció psicosocial, de restabliment de contacte entre familiars i afectats, i d'aplicació de les tècniques de suport vital segons els procediments establits.  
Criteris d'avaluació:  
a) S'ha verificat l'aplicació de les tècniques de primers auxilis, tant físics com psicològics, pels grups d'intervenció i sanitaris, i s'han valorat els procediments emprats i l'adequació a la situació de les víctimes o les persones afectades.  
b) S'ha verificat el desenvolupament correcte del dispositiu d'intervenció psicosocial i s'han valorat els procediments emprats i l'adequació a les víctimes o les persones afectades.  
c) S'ha verificat el trasllat de ferits als centres hospitalaris de referència, d'acord amb el procediment establit en el triatge.  
d) S'ha verificat el desenvolupament correcte de les tasques de restabliment de contacte entre familiars i afectats (cerca de persones, reagrupació familiar, restabliment de llaços familiars i socials, entre altres) i s'han valorat els procediments emprats i l'adequació a les víctimes o les persones afectades.  
e) S'ha verificat el funcionament correcte dels serveis d'orientació per a l'obtenció d'ajudes (subvencions, ajudes financeres, entre altres) i s'han valorat els procediments emprats i l'adequació a les víctimes o les persones afectades.  
f) S'ha verificat l'escalonament sanitari adequat desenvolupat durant la intervenció, segons els criteris d'intel·ligència i logística sanitària definits, i s'han proposat modificacions segons la realitat de la catàstrofe.  
g) S'ha verificat l'aplicació de les tècniques de suport vital (bàsic i avançat) pel grup sanitari, així com les tècniques de classificació i evacuació de víctimes, i s'han valorat els procediments emprats i l'adequació a la situació de les víctimes o les persones afectades.  
  
h) S'ha elaborat l'informe de gestió in situ de l'execució del pla sanitari, i s'han utilitzat tècniques estadístiques aplicades, a partir de la informació obtinguda, i presentat propostes de millora.  
Continguts:  
a) Identificació de l'estructura i organització empresarial:  
Estructura i organització empresarial del sector de les emergències i la protecció civil.  
Activitat de l'empresa i la seua ubicació en el sector de les emergències i la protecció civil.  
Organigrama de l'empresa. relació funcional entre departaments.  
  
Organigrama logístic de l'empresa. Proveïdors, clients i canals de comercialització.  
Procediments de treball en l'àmbit de l'empresa. Sistemes i mètodes de treball.  
Recursos humans en l'empresa: requisits de formació i de competències professionals, personals i socials associades als diferents llocs de treball.  
Sistema de qualitat establit en el centre de treball.   
Sistema de seguretat establit en el centre de treball.  
b) Aplicació d'hàbits ètics i laborals:  
Actituds personals: empatia, puntualitat.  
Actituds professionals: ordre, neteja, responsabilitat i seguretat.  
  
Actituds davant de la prevenció de riscos laborals i ambientals.  
Jerarquia en l'empresa. comunicació amb l'equip de treball.  
Documentació de les activitats professionals: mètodes de classificació, codificació, renovació i eliminació.  
Reconeixement i aplicació de les normes internes de l'empresa, instruccions de treball, procediments normalitzats de treball i altres.  
  
c) Planificació i supervisió de les accions encaminades al control inicial en la zona de l'incident provocat per fenòmens naturals, tecnològics, antròpics, incendis urbans i forestals:  
Valoració de les condicions de l'entorn de l'incident: factors meteorològics, orografia, zones d'embassament, perill de contaminants i altres.  
Delimitació de les zones d'intervenció en funció dels riscos.  
Procediments d'abalisament, senyalització, limitacions de pas i apilament de materials, entre altres.  
Verificació de la disponibilitat de les rutes principals i alternatives.  
  
Nivells de protecció necessaris en les zones establides, pautes d'accés i comunicació.  
Necessitats d'atenció mèdica facultativa a les víctimes, suport psicològic d'emergència i socors inicial a damnificats en les zones segures.  
  
Informació a l'equip i verificació del compliment de les ordres.  
  
d) Supervisió de les operacions encaminades a la mitigació del risc degut a un fenomen natural, tecnològic o antròpic:  
Tècniques d'anàlisi i avaluació dels procediments de resposta més adequada a la tipologia de l'incident i als recursos disponibles.  
Comunicació de les seqüències d'actuació, la tàctica que cal seguir, els mitjans necessaris i els mecanismes de seguretat, control i pla d'evacuació.  
Avaluació dels resultats de les accions executades durant les maniobres de control i/o mitigació.  
Adaptació del pla de treball en funció de les contingències detectades.  
Supervisió de l'evacuació de les persones afectades, controlant l'eixida de la zona de risc.  
Supervisió que els equips sistemes i eines utilitzats en l'operativa es deixen en perfecte estat d'ús, segons el procediment establit i en el mínim de temps possible.  
e) Supervisió de les accions dels operatius desplaçats al lloc de l'incendi forestal:  
Valoració de l'evolució de la propagació de l'incendi en funció dels elements topogràfics i orogràfics de l'escenari.  
Determinació de les zones d'actuació i dels sectors de l'incendi.  
  
Aplicació de tècniques d'atac a l'incendi, eines, equips i mesures de seguretat.  
Avaluació contínua del resultat esperat del pla d'atac i del comportament de l'incendi.  
Valoració de les necessitats logístiques i de relleus.  
Valoració de les rutes d'escapament i els llocs segurs.  
f) Supervisió de l'extinció de l'incendi urbà:  
Supervisió de l'establiment de les zones de treball (calent, tèbia i freda) segons les característiques de les substàncies implicades.  
Establiment de la zona calenta i marcatge de subzones per a procedir a la intervenció segons les característiques de perillositat de l'incendi (elèctric, edifici, industrial, substàncies perilloses o vehicles).  
Establiment de mesures de seguretat dels intervinents segons les característiques de l'incendi.  
Valoració de les característiques del focus de l'incendi establint línies d'atac, accés a l'habitatge i evacuació d'afectats si és el cas, així com la protecció dels veïns.  
Establiment dels equips de treball de cada línia d'atac.  
Instruccions. Distribució de tasques. Assignació de responsabilitats.  
  
Supervisió de l'extinció de l'incendi en pisos, locals, vehicles i naus industrials.  
g) Supervisió d'operacions de rescat i salvament:  
Recollida d'informació: centre de coordinació, persones que es troben en la zona, observació directa, perills objectius i entorn.  
Determinació de les accions prioritàries que cal realitzar. Mètode d'actuació.  
Tècniques.  
Supervisió del rescat. Accés del personal sanitari per a l'atenció a les víctimes.  
Eliminació de possibles riscos. Aplicació de les tècniques i maniobres apropiades.  
Control dels equips d'intervenció durant el rescat.  
h) Supervisió de les activitats dels equips responsables de la primera atenció física i emocional als afectats directes per una emergència:  
  
Valoració dels procediments utilitzats i adequació a la situació de les víctimes o persones afectades.  
Verificació de l'aplicació de les tècniques de primers auxilis, tant físics com psicològics, pels grups d'intervenció i sanitari.  
  
Verificació del desenvolupament del dispositiu d'intervenció psicosocial.  
Verificació del trasllat de ferits als centres hospitalaris de referència.  
  
Desenvolupament de les tasques de restabliment de contacte entre familiars i afectats (recerca de persones, reagrupació familiar i restabliment de llaços familiars i socials, entre altres).  
Verificació de l'aplicació de les tècniques de suport vital (bàsic i avançat) pel grup sanitari.  
Verificació de les tècniques de classificació i evacuació de les víctimes.  
Annex IV  
Currículum dels mòduls professionals: Anglés tècnic I-S i II-S  
  
  
1. Mòdul professional: Anglés tècnic I-S  
  
Codi: CV0003.  
A) Resultats d'aprenentatge i criteris d'avaluació.  
1. Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
  
Criteris d'avaluació:  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés detalladament el que se li diu en llengua estàndard, fins i tot en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
  
2. Interpreta informació professional continguda en textos escrits complexos, i analitza de manera comprensiva els seus continguts.  
Criteris d'avaluació:  
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de manera selectiva.  
b) S'ha interpretat la correspondència relativa a la seua especialitat, i s'ha captat fàcilment el significat essencial.  
c) S'han interpretat, amb tots els detalls, textos extensos i de relativa complexitat, relacionats o no amb la seua especialitat, sempre que puga tornar-ne a llegir les seccions difícils.  
d) S'ha relacionat el text amb l'àmbit del sector a què es refereix.  
  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i decideix si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: correu electrònic, fax.  
h) S'han interpretat instruccions extenses i complexes, que estiguen dins de la seua especialitat.  
3. Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
  
Criteris d'avaluació:  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defés punts de vista amb claredat, proporcionant explicacions i arguments adequats.  
g) S'ha descrit i seqüenciat un procés de treball de la seua competència.  
h) S'ha argumentat amb tots els detalls, l'elecció d'una determinada opció o procediment de treball triat.  
i) S'ha sol·licitat la reformulació del discurs o part del discurs quan s'ha considerat necessari.  
4. Elabora documents i informes propis del sector o de la vida acadèmica i quotidiana, i relaciona els recursos lingüístics amb el propòsit d'aquest.  
Criteris d'avaluació:  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents de diferents fonts.  
b) S'ha organitzat la informació amb correcció, precisió, coherència i cohesió, sol·licitant i/ o facilitant informació de tipus general o detallada.  
c) S'han redactat informes, destacant els aspectes significatius i oferint detalls rellevants que servisquen de suport.  
d) S'ha omplit documentació específica del seu camp professional.  
  
e) S'han aplicat les fórmules establides i el vocabulari específic en l'ompliment de documents.  
f) S'han resumits articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
Criteris d'avaluació:  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i normes de relació social propis del país.  
c) S'han identificat els valors i creences propis de la comunitat on es parla la llengua estrangera.  
d) S'ha identificat els aspectes socioprofessionals propis del sector, en qualsevol tipus de text.  
e) S'han aplicat els protocols i normes de relació social propis del país de la llengua estrangera.  
f) S'han reconegut els marcadors lingüístics de la procedència regional.  
B) Continguts.  
Anàlisi de missatges orals:  
- Comprensió de missatges professionals i quotidians.  
- Missatges directes, telefònics, radiofònics, gravats.  
- Terminologia específica del sector  
- Idees principals i secundàries.  
- Recursos gramaticals: Temps verbals, preposicions, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesi i especulacions, opinions i consells, persuasió i advertència.  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector.  
- Idees principals i idees secundàries.  
- Recursos gramaticals: Temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals.  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector.  
- Recursos gramaticals: Temps verbals, preposicions, phrasal verbs, locucions, expressió de la condició i dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesi i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
  
- Entonació com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians.  
- Currículum i suports telemàtics: fax, correu electrònic, burofax.  
  
- Terminologia específica del sector.  
- Idea principal i secundàries.  
- Recursos gramaticals: Temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat.  
- Have something done.  
- Nexes: although, even if, in spite of, despite, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
  
- Inici del discurs i introducció del tema. Desenvolupament i expansió: exemplificació, conclusió i resum del discurs.  
- Ús dels signes de puntuació.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requereixen un comportament socioprofessional a fi de projectar una bona imatge de l'empresa.  
  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
  
- Ús de registres adequats segons el context de la comunicació, l'interlocutor i la intenció dels interlocutors.  
C) Orientacions pedagògiques.  
Aquest mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenvolupament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribueix a assolir els objectius generals del cicle formatiu i la competència general del títol.  
Les línies d'actuació en el procés d'ensenyament aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
  
- La identificació, anàlisi i procediments d'actuació davant de situacions imprevistes (queixes, reclamacions...), en anglés.  
  
  
2. Mòdul professional: Anglés tècnic II- S.  
  
Codi: CV0004.  
A) Resultats d'aprenentatge i criteris d'avaluació  
1. Produeix missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i acomiadament, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmés missatges relatius a justificació de retards, absències, o qualsevol altra eventualitat.  
d) S'han emprat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa de l'àmbit del sector i interpreta la informació de partida.  
Criteris d'avaluació:  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari d'ús general en la documentació pròpia del sector.  
b) S'ha identificat les característiques i dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
  
e) S'han redactat cartes d'agraïments a proveïdors i clients en anglés.  
f) S'han omplit documents d'incidències i reclamacions.  
  
g) S'ha recepcionat i remés correus electrònics i fax en anglés amb les expressions correctes de cortesia, salutació i acomiadament.  
h) S'han utilitzat les eines informàtiques en la redacció i ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o altres propis dels països de llengua anglesa.  
c) S'han identificat borses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una borsa de treball en anglés.  
  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenvolupat una actitud de respecte cap a les distintes maneres d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les eines de suport més adequades.  
Criteris d'avaluació:  
a) S'han identificat les eines de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servei.  
c) S'han interpretat estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
B) Continguts.  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: Presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de manera: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
  
- Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client  
  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades  
  
- Planificació d'agendes: concert, ajornament i anul·lació de cites.  
  
- Presentació de productes/serveis: característiques de productes/serveis, mesures, quantitats, serveis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en llengua anglesa:  
- Recursos, estructures lingüístiques i lèxic bàsic relacionats amb l'àmbit laboral: currículum en distints models. Borses de treball. Ofertes d'ocupació. Cartes de presentació  
- La selecció i contractació del personal: contractes de treball. Cartes de citació, admissió i rebuig en processos de selecció.  
- L'organització de l'empresa: llocs de treball i funcions  
Interpretació de textos amb eines de suport:  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. organització de les tasques diàries.  
- Consulta de pàgines webs amb continguts econòmics en anglés amb informació rellevant per a l'empresa.  
C) Orientacions pedagògiques.  
Aquest mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenvolupament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribueix a assolir els objectius generals del cicle formatiu i la competència general del títol.  
Les línies d'actuació en el procés d'ensenyament aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...), en anglés.  
  
  
  
ANNEX V  
Espais mínims  
  
Espai formatiu Superfície m²  
 30 alumnes 20 alumnes  
Aula polivalent. 60 40  
Aula tècnica de coordinació d'emergències 100 100  
Aula tècnica d'assistència sanitària inicial a emergències 60 40  
Aula tècnica de manteniment de vehicles, màquines i equips d'emergències i protecció civil 400 400  
Aula tècnica de manteniment i reparació d'equips especials i utillatge 50 50  
Laboratori d'anàlisi de riscos 60 50  
Àrea de simulacres i intervencions operatives(1) 2.500 2.500  
Àrea d'intervenció en incendis forestals(1) 3.000 3.000  
  
  
(1) Espai no necessàriament ubicat en el centre educatiu.  
  
  
ANNEX VI  
Titulacions acadèmiques requerides per a la impartició   
dels mòduls professionals que conformen el cicle formatiu  
 en els centres de titularitat privada, o d'altres  
administracions diferents de l'educativa  
  
Mòduls professionals Titulacions  
1501. Planificació en emergències i protecció civil.  
1502. Avaluació de riscos i mesures preventives.  
1503. Planificació i desenvolupament d'accions formatives, informatives i divulgatives en protecció civil i emergències.  
1504. Supervisió de la intervenció en riscos produïts per fenòmens naturals.  
  
1505. Supervisió de la intervenció en riscos tecnològics i antròpics.  
1506. Supervisió de la intervenció en incendis forestals i cremes prescrites.  
  
1507. Supervisió de la intervenció en operacions d'incendis urbans i emergències ordinàries.  
1508. Supervisió de la intervenció en operacions de salvament i rescat.  
  
1509. Supervisió de les accions de suport a les persones afectades per desastres i catàstrofes.  
1510. Gestió de recursos d'emergències i protecció civil.  
1511. Projecte de coordinació d'emergències i protecció civil. - Llicenciatura en Ciències (Física, Química, Biologia i Geologia) Enginyeria (Industrial, Química), Arquitectura o títol de Grau corresponent o aquells que hagen sigut declarats equivalents.  
- Enginyeria Tècnica (Industrial, Química), Arquitectura Tècnica o títol de Grau corresponent o aquells que hagen sigut declarats equivalents.  
1512. Formació i orientació laboral  
1513. Empresa i iniciativa emprenedora - Llicenciatura, Enginyeria, Arquitectura o títol de Grau corresponent o aquells que hagen sigut declarats equivalents.  
- Diplomatura en Ciències Empresarials.  
- Diplomatura en Relacions Laborals.  
  
- Diplomatura en Treball Social.  
- Diplomatura en Educació Social.  
- Diplomatura en Gestió i Administració Pública.


Còpia Permalink ELI